

Sadržaj

[UVOD 4](#_Toc106615389)

[SOCIO-EKONOMSKA ANALIZA PODRUČJA OPĆINE NIJEMCI 5](#_Toc106615390)

[1. POVIJEST OPĆINE NIJEMCI 6](#_Toc106615391)

[2. GEOSTRATEŠKI POLOŽAJ I PROSTORNA OBILJEŽJA 7](#_Toc106615392)

[3. RELJEF I KLIMA 8](#_Toc106615393)

[4. DEMOGRAFSKA OBILJEŽJA I TRENDOVI 8](#_Toc106615394)

[5. GOSPODARSTVO 10](#_Toc106615395)

[5.1. Osnovna analiza gospodarskog sektora na području općine Nijemci 12](#_Toc106615396)

[5.2. Gospodarska infrastruktura 15](#_Toc106615397)

[5.3. Potporne institucije i poticajne mjere za razvoj gospodarstva 16](#_Toc106615398)

[6. NEZAPOSLENOST I ZAPOSLENOST 18](#_Toc106615399)

[7. POLJOPRIVREDA I ŠUMARSTVO 22](#_Toc106615400)

[8. TURIZAM 27](#_Toc106615401)

[8.1. Turističko tržište i trendovi 28](#_Toc106615402)

[8.2. Analiza turističkih pokazatelja 28](#_Toc106615403)

[8.3. Turistička infrastruktura i resursi 30](#_Toc106615404)

[8.4. Turističke manifestacije i događanja 32](#_Toc106615405)

[9. KULTURNO-POVIJESNA I SAKRALNA BAŠTINA 35](#_Toc106615406)

[10. PRIRODNI RESURSI 39](#_Toc106615407)

[11. PROMETNA INFRASTRUKTURA 41](#_Toc106615408)

[11.1. Cestovna infrastruktura 41](#_Toc106615409)

[11.2. Željeznička infrastruktura 45](#_Toc106615410)

[12. ENERGETSKA I TELEKOMUNIKACIJSKA INFRASTRUKTURA 45](#_Toc106615411)

[12.1. Obnovljivi izvori energije 45](#_Toc106615412)

[12.2. Opskrba plinom 46](#_Toc106615413)

[13. KOMUNALNA INFRASTRUKTURA 46](#_Toc106615414)

[13.1. Vodoopskrba i odvodnja 46](#_Toc106615415)

[13.2. Groblja 47](#_Toc106615416)

[14. MINERALNE SIROVINE 49](#_Toc106615417)

[15. GOSPODARENJE OTPADOM 49](#_Toc106615418)

[16. DRUŠTVENE DJELATNOSTI 52](#_Toc106615419)

[17. ODGOJ I OBRAZOVANJE 53](#_Toc106615420)

[17.1. Predškolski odgoj i obrazovanje 53](#_Toc106615421)

[17.2. Osnovnoškolsko obrazovanje 54](#_Toc106615422)

[18. ZDRAVSTVO I SOCIJALNA SKRB 55](#_Toc106615423)

[19. ŠPORT I REKREACIJA 56](#_Toc106615424)

[20. CIVILNO DRUŠTVO 56](#_Toc106615425)

[21. JAVNA UPRAVA 63](#_Toc106615426)

[21.1. Upravljanje javnim financijama 64](#_Toc106615427)

[STRATEŠKE ODREDNICE RAZVOJA PODRUČJA OPĆINE NIJEMCI 65](#_Toc106615428)

[1. SREDNJOROČNA VIZIJA RAZVOJA 66](#_Toc106615429)

[2. OPIS SREDNJOROČNIH RAZVOJNIH POTREBA I RAZVOJNIH POTENCIJALA 66](#_Toc106615430)

[2.1. Gospodarstvo, poljoprivreda i turizam 67](#_Toc106615431)

[2.2. Infrastruktura i zaštita okoliša 68](#_Toc106615432)

[2.3. Društveni i demografski razvoj 69](#_Toc106615433)

[3. OPIS PRIORITETA JAVNE POLITIKE U SREDNJOROČNOM RAZDOBLJU 70](#_Toc106615434)

[4. POSEBNI CILJEVI 76](#_Toc106615435)

[4.1. Posebni cilj 1.1. Zeleno, konkurentno i održivo lokalno gospodarstvo 78](#_Toc106615436)

[4.2. Posebni cilj 1.2. Razvoj različitih niša posebnih i održivih oblika turizma 81](#_Toc106615437)

[4.3. Posebni cilj 1.3. Razvoj održive poljoprivrede i ruralnih područja 84](#_Toc106615438)

[4.4. Posebni cilj 2.1. Unaprjeđenje prometnog sustava, sigurnosti i mobilnosti 86](#_Toc106615439)

[4.5. Posebni cilj 2.2. Razvoj komunalne, energetske i telekomunikacijske infrastrukture 88](#_Toc106615440)

[4.6. Posebni cilj 2.3. Uspostava održivog sustava gospodarenja otpadom i kružnog gospodarenja resursima 90](#_Toc106615441)

[4.7. Posebni cilj 2.4. Povećanje energetske neovisnosti i učinkovitosti 92](#_Toc106615442)

[4.8. Posebni cilj 3.1. Poticanje uključivog rasta i razvoja, te društvene kohezije 94](#_Toc106615443)

[4.9. Posebni cilj 3.2. Jačanje ljudskih resursa 97](#_Toc106615444)

[4.10. Posebni cilj 3.3. Rast standarda kvalitete života i socijalne sigurnosti 99](#_Toc106615445)

[5. POPIS KLJUČNIH POKAZATELJA ISHODA I CILJANIH VRIJEDNOSTI POKAZATELJA 102](#_Toc106615446)

[6. TERMINSKI PLAN PROVEDBE PROJEKATA OD STRATEŠKOG ZNAČAJA 104](#_Toc106615447)

[7. INDIKATIVNI FINANCIJSKI PLAN S PRIKAZOM FINANCIJSKIH PRETPOSTAVKI ZA PROVEDBU POSEBNIH CILJEVA I PROJEKATA OD STRATEŠKOG ZNAČAJA 106](#_Toc106615448)

[8. USKLAĐENOST S NACIONALNOM RAZVOJNOM STRATEGIJOM, SEKTORSKIM I VIŠESEKTORSKIM STRATEGIJAMA, TE DOKUMENTIMA PROSTORNOG UREĐENJA 109](#_Toc106615449)

[9. OKVIR ZA PRAĆENJE I VREDNOVANJE 114](#_Toc106615450)

[PRILOG I Popis grafikona i tablica 116](#_Toc106615451)

[PRILOG II Popis kratica i korišteni izvori podataka 117](#_Toc106615452)

# UVOD

Sukladno Zakonu o sustavu strateškog planiranja i upravljanja razvojem Republike Hrvatske (NN 123/17) koji je stupio na snagu koncem 2017. godine, te Uredbi o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave iz listopada 2018. godine, načelnik Općine Nijemci podnio je prijedlog za pokretanje postupka izrade akta strateškog planiranja – Strateškog plana razvoja općine Nijemci za razdoblje 2021.-2025. godine Općinskom vijeću koje je navedeni prijedlog usvojilo, te donijelo Odluku o izradi Strateškog plana razvoja općine.

Također, sukladno čl. 12.st.12 i čl. 36. Zakona o sustavu strateškog planiranja i upravljanja razvojem Republike Hrvatske načelnik kao odgovorna osoba i predstavnik izvršne vlasti imenovao je lokalnog koordinatora kao predstavnika Općine za obavljanje i koordinaciju poslova strateškog planiranja na razini jedinice lokalne samouprave.

Sukladno čl.11. Uredbe o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne samouprave), kojim je propisan obvezni sadržaj srednjoročnih akata strateškog planiranja, sadržaj i obuhvat Strateškog plana razvoja općine Nijemci izrađen je i usklađen sa obveznim sadržajem na odgovarajući način pri tome uvažavajući specifičnosti lokalnog područja.

Strateški plan razvoja općine Nijemci za razdoblje 2021.-2025. godine obuhvatio je detaljnu socio-ekonomsku analizu područja, razvojne potrebe i potencijale, srednjoročnu viziju razvoja područja općine, opis prioriteta javne politike u srednjoročnom razdoblju, posebne ciljeve, popis ključnih pokazatelja ishoda i ciljanih vrijednosti, terminski plan provedbe projekata od strateškog značaja, indikativni financijski plan s prikazom financijskih pretpostavki za provedbu posebnih ciljeva i razvojnih projekata, usklađenost s Nacionalnom razvojnom strategijom 2030., i dostupnim sektorskim strategijama, te okvir za praćenje i vrednovanje Strateškog plana razvoja općine Nijemci.

# SOCIO-EKONOMSKA ANALIZA PODRUČJA OPĆINE NIJEMCI

# 1. POVIJEST OPĆINE NIJEMCI

Tragovi ljudske prisutnosti na području općine Nijemci sežu u kameno doba. Naime, u blizini crkve sv. Katarine pronađeni su ostaci kamene sjekire i predmeti iz brončanog doba, a pretpostavlja se da je izgrađena na prostoru stare neolitičke gradine okružene obrambenim jarkom i oslonjene na desnu obalu Bosuta. Tijekom 1. i 2. stoljeća nakon pokoravanja ilirskih plemena ustrojava se rimska provincija Panonija. O rimskoj prisutnosti na području Nijemaca svjedoče iskopine oko crkve sv. Katarine gdje su otkriveni tragovi rimske arhitekture. Osim toga, pretpostavlja se da su se u to vrijeme na području današnjeg naselja Nijemci nalazili rimski vojni logori. Nakon propasti Zapadnog Rimskog Carstva na području Srijema borave različiti narodi, a od 8. stoljeća ovdje se trajno nastanjuju Hrvati. Upravo su tijekom ranog srednjeg vijeka Nijemci bili jedno od najvažnijih naselja Hrvata u Srijemu, što potvrđuju arheološka istraživanja provedena prilikom obnove crkve sv. Katarine. Najstariji spomen naselja Nijemci datira iz 1240. godine kada se spominju pod nazivom Nemeti.

Tijekom srednjevjekovnog perioda vlasništvo nad područjem Nijemaca izmjenjuje se između nekoliko velikaša. O važnosti Nijemaca govori podatak da iz 1332. godine datira prvi pisani spomen Župe Nijemci, a 1443. godine po prvi se puta navode u statusu trgovišta u kojem postoje kurija i utvrda. Zauzimanjem utvrda u Moroviću i Nijemcima 1529. godine cijeli zapadni Srijem potpada pod osmansku vlast. Međutim, zbog mirne predaje osmanskim osvajačima Nijemci su bili pošteđeni daljnjih razaranja. Upravo se za vrijeme osmanske vladavine (1529. – 1688. godine) događa najintenzivniji gospodarski i demografski razvoj, što potvrđuje činjenica da je tada na području Nijemaca i okolice živjelo oko 14.000 stanovnika. Osim toga, Nijemci postaju najvažnije katoličko uporište u okupiranom Srijemu. Nakon oslobođenja od osmanske vlasti, dolazi do odlaska muslimanskog stanovništva i doseljavanja kršćanskog stanovništva s drugih područja Hrvatske. Područje Nijemaca ulazi u sastav Vojne krajine, te se upravo uz to razdoblje veže početak školstva (1766. godine osnovana je osnovna škola).

Suvremena povijest Općine Nijemci obilježena je razaranjima tijekom Domovinskog rata. Njezin prostor bio je okupiran od 1991. godine, te je mirnom reintegracijom hrvatskog Podunavlja 15. siječnja 1998. godine vraćena u ustrojstvo Republike Hrvatske. Tijekom rata teško su stradala naselja Apševci, Donje Novo Selo, Đeletovci, Lipovac, Nijemci i Podgrađe.

# 2. GEOSTRATEŠKI POLOŽAJ I PROSTORNA OBILJEŽJA

Područje općine Nijemci smješteno je u jugozapadnom dijelu Vukovarsko-srijemske županije, sjeverno i južno od autoceste A3 - Bregana-Zagreb-Lipovac uz državnu granicu sa Republikom Srbijom.

Površina općine obuhvaća 223,81 km2, a graniči s općinama Tompojevci, Tovarnik, Vrbanja, Drenovci, Bošnjaci, Otok i Stari Jankovci te Srbijom. Cjelokupno područje općine Nijemci nalazi se u pograničnom području. Njenim je granicama obuhvaćeno 8 naselja - Apševci, Banovci, Donje Novo Selo, Đeletovci, Lipovac, Nijemci, Podgrađe i Vinkovački Banovci. Najveći dio naselja na području Općine Nijemci – Lipovac, Apševci, Podgrađe i Nijemci, smješten je uz glavni prometni cestovni pravac – državnu cestu D57 [Vukovar (D2) - Orolik - Nijemci - Lipovac (D4)] smjera sjever-jug i osnovne prometne veze prema Vinkovcima na sjever i autocestu A3 [Bregana- Zagreb-Lipovac], na jug prema Zagrebu ili graničnom prijelazu Bajkovo.

Naselje Đeletovci, jugozapadno od Nijemaca, nalazi se uz županijsku cestu Ž4224, koja spojem na županijsku cestu Ž4225 omogućava vezu s općinskim sjedištem. Manji broj naselja je smješten na krajnjem sjevernom dijelu općine, Banovci uz državnu cestu D46 [Bregana-Zagreb-Lipovac] te Vinkovački Banovci uz lokalnu cestu L 46032 [D46-Vinkovački Banovci]. Oba naselja se nalaze južno od međunarodne glavne željezničke pruge MG 2 [Savski Marof drž. granica - Zagreb Glavni kolodvor - Sisak - Novska - Vinkovci - Tovarnik drž. granica].

Općinu Nijemci obilježava izuzetno povoljan geostrateški položaj budući da njezinim područjem prolaze autocesta A3 i željeznička pruga Zagreb – Vinkovci - Tovarnik koje su u sastavu paneuropskog prometnog Koridora X. On se prostire na trasi Salzburg – Graz – Ljubljana – Zagreb – Beograd/Niš – Skopje – Solun - Istanbul i putem njega je osigurana poveznica između zapadne i jugoistočne Europe. Još veći značaj prometnom položaju Općine Nijemci daje njezin pogranični smještaj. Naime, na njezinom području nalazi se granični prijelaz Bajakovo do kojeg vodi državna cesta D4 (GP Bregana – Zagreb – Slavonski Brod – GP Bajakovo). Iz prethodno navedenog, razvidno je kako je Općina Nijemci vrlo dobro povezana s ostatkom Republike Hrvatske.

# 3. RELJEF I KLIMA

Na području općine Nijemci, u reljefu se izdvajaju dvije zasebne reljefne cjeline – lesni ravnjaci i aluvijalne ravni. Više lesne zone, tj. lesni ravnjaci, nalaze se na sjevernom dijelu dok se aluvijalne ravni, koje tvore veći dio područja općine, nalaze na njezinom južnom dijelu. Upravo je kroz međuodnos ovih dviju reljefnih cjelina uvjetovan reljef općine koji karakteriziraju neznatne visinske razlike. Primjerice, razlika između dviju ekstremnih visinskih točaka iznosi svega 33 metra. S obzirom na pedološka obilježja, prostor općine karakterizira prisutnost tri vrste tala – crnica, močvarna i lesna tla. Po vrijednosti se osobito ističe crnica koja spada među najplodnija tla, te je stoga prikladna za uzgoj ratarskih i povrtlarskih kultura.

Geografski smještaj općine Nijemci duboko u unutrašnjosti uvjetuje prisutnost umjereno kontinentalne klime. Nju karakteriziraju sunčana i vruća ljeta, te hladne zime sa snijegom. Srednja godišnja temperatura iznosi 110C, pri čemu je najhladniji mjesec siječanj (-10C) dok je najtopliji mjesec srpanj (220C). Kontinentalne karakteristike klime dolaze do izražaja u gotovo jednakim srednjim temperaturama tijekom proljeća i jeseni. Naime, one su jednake, budući da u proljeće temperature brzo rastu, a u jesen brzo padaju. Zbog takvog kretanja temperatura vegetacijsko razdoblje traje od ožujka do listopada i pogodno je za uzgoj brojnih kultura. Godišnja količina padalina iznosi oko 700 mm, pri čemu tijekom vegetacijskog razdoblja padne oko 60% godišnje količine padalina. Tijekom godine su najučestaliji vjetrovi sjeverozapadnog smjera. Pored njih su još učestali vjetrovi jugoistočnog, sjeveroistočnog i jugozapadnog smjera.

# 4. DEMOGRAFSKA OBILJEŽJA I TRENDOVI

U pogledu demografskih obilježja i trendova na području općine Nijemci, relevantni su podaci Državnog zavoda za statistiku koji sukladno zakonskim propisima svakih 10 godina provodi službeni popis stanovništva, kućanstava i stanova u Republici Hrvatskoj. Posljednji službeni popis provodio se u razdoblju od mjeseca rujna do mjeseca studenog 2021. godine pri čemu se kao referentni trenutak popisa utvrdio 31.kolovoz 2021. godine u 24 sata. S obzirom da su do početka izrade ovoga dokumenta objavljeni tek djelomični obrađeni podaci, za potrebe izrade ovog strateškog plana koristiti će se trenutno dostupni podaci kao i podaci iz prethodnih popisa stanovništva.

Sukladno objavljenim prvim rezultatima popisa 2021., Općina Nijemci broji 3.580 stanovnika što čini 2,479% ukupnog stanovništva Vukovarsko-srijemske županije. U odnosu na prethodni popis stanovništva iz 2011. godine evidentan je pad broja stanovnika na području općine.

*Grafikon 1: Ukupan broj stanovnika na području općine Nijemci po godinama*

Promatrajući strukturu stanovništva prema spolu, u ukupnom broju stanovnika na području općine Nijemci, prema pokazateljima iz 2011. godine nešto je veći udio muškaraca (2.358) u odnosu na žene (2.347), dok gledajući kontigente stanovništva, radno sposobnog stanovništva u dobi od 15 - 64 godine na području općine je 2.939. Prema podacima DZS-a iz 2011. godine, prosječna starost stanovništva na području općine Nijemci iznosila je 41,5 godina koja je neznatno niža u odnosu na prosječnu starost stanovništva na nacionalnoj razini, a koja iznosi 41,7 godina. Dobna struktura stanovništva prema popisu DZS-a iz 2011. godine ukazuje da je na području općine Nijemci najzastupljenija skupina stanovništva u dobi od 45– 54god. (676), dok djeca i mladi do 29 godina starosti čine udio od 36% ukupnog stanovništva

*Grafikon 2: Dobna struktura stanovništva na području općine Nijemci*

Obrazovna struktura stanovništva starijeg od 15 godina na području općine Nijemci (3.891) ukazuje da najveći udio čini stanovništvo sa završenim osnovnoškolskim obrazovanjem. Posebno je zabrinjavajući podatak vezan za formalno niže razine obrazovanja u kojima promatrajući udio žena i muškaraca, žene čine daleko veći udio (od ukupno 145 osoba bez završene škole, čak 120 osoba je ženskog spola). Čak i kod osoba sa završenim visokim obrazovanjem je vidljiv veći udio muškaraca u odnosu na žene.

Jedan od ključnih demografskih pokazatelja svakako je i prirodni prirast koji je prema podacima DZS-a, na području općine Nijemci kontinuirano negativan, što znači da je u promatranom razdoblju od 2011.-2018. godine broj umrlih daleko veći od broja živorođenih na području općine.

*Grafikon 3: Prirodni prirast na području općine Nijemci u razdoblju 2011.-2018.*

# 5. GOSPODARSTVO

Kao pokazatelj gospodarskog rasta i razvijenosti određenog područja Ministarstvo regionalnoga razvoja i fondova Europske unije provodi postupak ocjenjivanja i razvrstavanja svih jedinica lokalne i područne (regionalne) samouprave u Republici Hrvatskoj prema indeksu razvijenosti. Izmjenama i dopunama Zakona koje su stupile na snagu 13. prosinca 2017. (NN br. [123/17](https://razvoj.gov.hr/UserDocsImages/O%20ministarstvu/Regionalni%20razvoj/indeks%20razvijenosti/Zakon%20o%20izmjenama%20i%20dopunama%20Zakona%20o%20regionalnom%20razvoju%20Republike%20Hrvatske.mht)) unaprjeđen je dotadašnji pravni okvir koji se odnosi na postupak ocjenjivanja i razvrstavanja JLP(R)S-a prema stupnju razvijenosti, te način utvrđivanja potpomognutih područja utvrđen Zakonom iz 2009., a potvrđen Zakonom iz 2014. godine. Po donošenju izmjena i dopuna Zakona, a slijedom izrađenoga novoga modela izračuna indeksa razvijenosti, donesena je nova [Uredba o indeksu razvijenosti](https://razvoj.gov.hr/UserDocsImages/O%20ministarstvu/Regionalni%20razvoj/indeks%20razvijenosti/Uredba%20o%20indeksu%20razvijenosti.mht).

Indeks razvijenosti je kompozitni pokazatelj koji se računa kao prilagođeni prosjek standardiziranih vrijednosti društveno-gospodarskih pokazatelja radi mjerenja stupnja razvijenosti JLP(R)S-a u određenom razdoblju.

Pri izračunu indeksa razvijenosti JLS koriste se sljedeći pokazatelji:

1. prosječni dohodak po stanovniku

2. prosječni izvorni prihodi po stanovniku

3. prosječna stopa nezaposlenosti

4. opće kretanje stanovništva

5. stupanj obrazovanosti stanovništva

6. indeks starenja

Prema novom modelu, JLP(R)S-i se razvrstavaju u skupine razvijenosti pomoću distribucije ranga, pri čemu se uvijek polazi od prosječnog praga razvijenosti (indeks 100). Skupine razvijenosti predstavljaju jednake dijelove (polovine, odnosno četvrtine) u razdiobi po veličini uređenih nizova iznadprosječnih i ispodprosječnih vrijednosti indeksa razvijenosti za jedinice područne (regionalne), odnosno lokalne samouprave.

**Jedinice lokalne samouprave razvrstavaju se u osam skupina:**

* u I. skupinu jedinica lokalne samouprave koje se prema vrijednosti indeksa nalaze u zadnjoj četvrtini ispodprosječno rangiranih jedinica lokalne samouprave
* u II. skupinu jedinica lokalne samouprave koje se prema vrijednosti indeksa nalaze u trećoj četvrtini ispodprosječno rangiranih jedinica lokalne samouprave
* u III. skupinu jedinica lokalne samouprave koje se prema vrijednosti indeksa nalaze u drugoj četvrtini ispodprosječno rangiranih jedinica lokalne samouprave
* u IV. skupinu jedinica lokalne samouprave koje se prema vrijednosti indeksa nalaze u prvoj četvrtini ispodprosječno rangiranih jedinica lokalne samouprave
* u V. skupinu jedinica lokalne samouprave koje se prema vrijednosti indeksa nalaze u zadnjoj četvrtini iznadprosječno rangiranih jedinica lokalne samouprave
* u VI. skupinu jedinica lokalne samouprave koje se prema vrijednosti indeksa nalaze u trećoj četvrtini iznadprosječno rangiranih jedinica lokalne samouprave
* u VII. skupinu jedinica lokalne samouprave koje se prema vrijednosti indeksa nalaze u drugoj četvrtini iznadprosječno rangiranih jedinica lokalne samouprave
* u VIII. skupinu jedinica lokalne samouprave koje se prema vrijednosti indeksa nalaze u prvoj četvrtini iznadprosječno rangiranih jedinica lokalne samouprave.

Sukladno prethodno navedenom Zakonu, status potpomognutih područja imaju sva područja ispod prosjeka razvijenosti Republike Hrvatske odnosno I.-IV. skupina jedinica lokalne samouprave i I.-II. skupina jedinica područne (regionalne) samouprave.

Novi postupak ocjenjivanja i razvrstavanja svih jedinica lokalne i područne (regionalne) samouprave u Republici Hrvatskoj prema indeksu razvijenosti proveden je krajem 2017. godine na osnovu kojeg je donesena i nova Odluka o razvrstavanju jedinica lokalne i područne (regionalne) samouprave prema stupnju razvijenosti (NN br. 132/17) koja se primjenjuje od 1. siječnja 2018. godine.

U tabeli koja slijedi prikazani su pokazatelji za izračun indeksa razvijenosti Općine Nijemci prema novom modelu izračuna na lokalnoj razini (razdoblje 2014.-2016.), a na temelju kojih je Općina Nijemci razvrstana u 2. razvojnu skupinu sa indeksom razvijenosti od 93,810, te je ujedno razvrstana i u potpomognuta područja RH.

Tablica 1: Pokazatelji za izračun indeksa razvijenosti

|  |  |
| --- | --- |
| Socio-ekonomski pokazatelji | Općina Nijemci |
| Prosječni dohodak po stanovniku | 19.878,83 |
| Prosječni izvorni prihodi po stanovniku | 2.168,05 |
| Prosječna stopa nezaposlenosti | 0,2606 |
| Opće kretanje stanovništva (2016./2006.) | 78,46 |
| Indeks starenja (2011.) | 106,9 |
| Stupanj obrazovanja (VSS, 20-65), (2011.) | 0,0525 |

*Izvor podataka: MRRFEU, 2022.*

## 5.1. Osnovna analiza gospodarskog sektora na području općine Nijemci

Na gospodarsku strukturu i orijentaciju općine Nijemci najznačajniji utjecaj imaju poljoprivredno i šumsko zemljište kao izrazito vrijedni prirodni resursi, koji su zastupljeni gotovo u jednakom omjeru u ukupnoj površini zemljišta. Navedenome u prilog govore i posljednji dostupni podaci Hrvatske gospodarske komore, ŽK Vukovar prema kojima na području općine Nijemci u 2020. godini od ukupno 34 tvrtki, njih 18 je registrirano u djelatnosti poljoprivrede, šumarstva i ribarstva. Da je poljoprivreda tradicionalno primarna djelatnost na području općine govori i kontinuiran rast broja tvrtki u navedenoj djelatnosti kada se usporedi broj tvrtki iz 2017. godine kada su bile registrirane tek 2.

*Grafikon 4: Broj tvrtki prema registriranoj djelatnosti na području općine u razdoblju 2017.-2020.*

Osim u djelatnosti poljoprivrede koja je najzastupljenija na području općine Nijemci, prema podacima HGK, ŽK Vukovar slijede tvrtke registrirane u djelatnosti trgovine na veliko i malo i djelatnosti pružanja smještaja, te pripreme i usluživanja hrane.

Promatrajući veličinu registriranih i aktivnih tvrtki u promatranom razdoblju, prema podacima HGK, ŽK Vukovar, 2017. godine na području općine Nijemci od ukupno registriranih 11 tvrtki, 9 tvrtki se nalazilo u kategoriji mikro poduzetnika, što znači da su zapošljavali manje od 10 zaposlenih i imali godišnji promet manji od 2 milijuna eura. U odnosu na 2017. godinu, 2020. godine i dalje je vidljiv prevladavajući udio mikro poduzetnika kojih je prema podacima HGK, ŽK Vukovar registrirano 28, dok je 6 tvrtki registrirano u kategoriji malih poduzetnika koji imaju manje od 50 zaposlenih, te godišnji promet manji ili jednak 10 milijuna eura.

Promatrajući zaposlenost u tvrtkama na području općine u promatranom razdoblju, iz grafikona koji slijedi evidentan je pozitivan trend rasta broja zaposlenih, izuzevši 2019. godinu kada je došlo do manjeg pada broja zaposlenih u tvrtkama, ali je svakako potrebno istaknuti rast broja zaposlenih u 2020. u odnosu na 2019. unatoč proglašenju pandemije koronavirusom kada su nastali globalni poremećaji na tržištu rada.

*Grafikon 5: Kretanje broja zaposlenih u tvrtkama na području općine Nijemci u razdoblju 2017.-2020.*

S obzirom da je poljoprivreda i šumarstvo primarna djelatnost na području općine Nijemci, logično je za zaključiti da je i broj zaposlenih najveći upravo u tvrtkama u navedenim djelatnostima. Prema podacima HGK, ŽK Vukovar 2017. godine broj zaposlenih u tvrtkama u djelatnosti poljoprivrede i šumarstva bio je 17, dok je 2020. godine broj zaposlenih u tvrtkama čija je primarna djelatnost poljoprivreda i šumarstvo bio ukupno 57.

Osim poljoprivrede i šumarstva, 2020. godine značajan broj zaposlenih bio je u sektoru građevinarstva (31), te u djelatnosti prijevoza i skladištenja (24). Najmanji broj zaposlenih bio je u ostalim uslužnim djelatnostima (1).

*Grafikon 6: Broj zaposlenih u tvrtkama na području općine Nijemci prema registriranoj djelatnosti*

Prema podacima Hrvatske obrtničke komore, na području općine Nijemci 2021. godine bilo je registrirano ukupno 40 obrta. Promatrajući strukturu obrta prema cehovima, najveći broj obrta registriran je u djelatnostima ribarstva, marikulture i poljodjelstva (16), te uslužnim djelatnostima (12), dok je najmanji broj obrta registriran u djelatnosti trgovine (1) i osobnih usluga (2).

## 5.2. Gospodarska infrastruktura

S ciljem jačeg aktiviranja postojećih resursa i jačanja gospodarskog razvoja, na području općine Nijemci prostorno-planskom dokumentacijom predviđene su tri poslovne zone za smještaj proizvodnih djelatnosti, i to poslovna zona Nijemci, poslovna zona Lipovac-sjever i poslovna zona Lipovac-jug.

**Poslovna zona Nijemci** nalazi se na lokaciji istočno od naselja Nijemci, u blizini autoceste A3 i graničnog prijelaza Bajakovo (nekadašnje letjelište poljoprivrednih zrakoplova), te je udaljena 20 km od željezničkog terminala „Spačva“, 30 km od riječne luke „Vukovar“ i 50 km od zračne luke „Klisa“. Obuhvaća površinu od 127.404 m2, a pristup joj je osiguran sa županijske ceste Ž 4233. Za navedenu zonu, do sada je izrađena kompletna tehnička dokumentacija, lokacijska dozvola i ishođena potvrda glavnog projekta, te je zona djelomično i infrastrukturno opremljena. U zoni su kao prioritetne definirane djelatnosti proizvodnje energije iz obnovljivih izvora, prerada voća i povrća, prerada mlijeka i mliječnih proizvoda, te izgradnja hladnjače, sušare i klaonice.

**Poslovna zona Lipovac-sjever** nalazi se na lokaciji južno od naselja Lipovac i sjeverno od autoceste A3, te zapadno od planirane prometnice „Srijemska granična transverzala“. Zona obuhvaća površinu od7,20 ha. Navedena zona je u potpunosti neizgrađena, a pristup joj je osiguran s državne ceste D57 koja na dijelu od raskrižja s lokalnom cestom L 46052 mijenja kategoriju prometnice. Za navedenu zonu izrađena je prostorno planska dokumentacija.

**Poslovna zona „Lipovac jug“** nalazi se južno od naselja Lipovac i autoceste A3 i istočno od planirane prometnice „Srijemske granične transverzale“. Zona obuhvaća površinu od 128,09 ha i za istu je izrađen prostorno planska dokumentacija (Urbanistički plan uređenja).

## 5.3. Potporne institucije i poticajne mjere za razvoj gospodarstva

S ciljem osiguravanja svih potrebnih preduvjeta za poticanje razvoja poduzetništva na području općine, Općina Nijemci osmislila je i realizirala projekt dogradnje Centra za potporu poduzetnicima gdje su na jednom mjestu objedinjene sve potporne i savjetodavne usluge potrebne za razvoj poduzetništva i lokalnih gospodarskih subjekata. U okviru navedenog projekta koji se provodio od mjeseca rujna 2017. do siječnja 2020. godine izgrađen je objekt koji se sastoji od 10 poslovnih prostora i 1 konferencijske dvorane uz razrađen plan upravljanja i uloge navedenog centra. Ukupna vrijednost navedenog projekta iznosila je 5.431.293,48 Kn od kojeg iznosa je EU sufinanciranje iznosilo 4.628.322,29 Kn. Ovim projektom Općina Nijemci je omogućila stručnu, tehničku i operativnu potporu gospodarskim subjektima s područja općine, što će u konačnici doprinijeti povećanju broja gospodarskih subjekata, otvaranju novih radnih mjesta i smanjenju nezaposlenosti, te posljedično zadržavanju stanovništva na području općine.



Institucionalnu potporu razvoju gospodarstva pruža i Razvojna agencija Vukovarsko srijemske županije koja je osnovana 2017. godine kao javna ustanova, a čiji je osnivač upravo VSŽ. Razvojna agencija predstavlja najznačajniju poduzetničko potpornu instituciju gospodarstvu na cjelokupnom području Vukovarsko srijemske županije.

S ciljem poticanja zapošljavanja i samozapošljavanja, pokretanja novih poslovnih procesa, jačanja konkurentnosti poduzetnika na tržištu, te smanjenja nezaposlenosti i zadržavanja stanovništva na području općine, Općina Nijemci izradila je Program poticanja razvoja gospodarstva za razdoblje 2021.-2022. godine koji je namijenjen mikro, malim i srednjim subjektima malog gospodarstva.

Mjere obuhvaćene ovim Programom su:

* MJERA 1. Poticanje novih gospodarskih subjekata

Prihvatljivi troškovi u okviru ove mjere su troškovi obveznih doprinosa za novozaposlenu ili samozaposlenu osobu, a najviše za 1 (jednu) novozaposlenu osobu po korisniku, te ostali prihvatljivi troškovi koji uključuju otvaranje ili osnivanje gospodarskog subjekta (administrativni troškovi);nabavu strojeva, uređaja, opreme ili pojedinih dijelova opreme, alata;opremanje i uređenje poslovnog prostora;nabavu softvera ili hardvera; obrazovanje, stručno osposobljavanje i usavršavanje; sudjelovanja na sajmovima, izložbama, manifestacijama i dr.; izradu promotivnih materijala;izradu i održavanje web stranice.

Iznos ukupnog prihvatljivog troška po korisniku ove Mjere iznosi do 30.000,00 kn po plaćenim računima/ ugovorima/ rješenjima. Ukoliko se koristi potpora za *trošak obveznih doprinosa* potpora se dodjeljuje na 2 (dvije) godine u maksimalnom iznosu 500,00 kn mjesečno po korisniku, najviše do 12.000,00 kuna dokse preostaliiznos od 18.000,00 kuna može se koristiti za ostale troškove.

* MJERA 2. Poticanje postojećih gospodarskih subjekata

Prihvatljivi troškovi u okviru ove mjere su troškovi obveznih doprinosa za novozaposlenu osobu, a najviše za 2 (dvije) novozaposlene osobe po korisniku, te ostali prihvatljivi troškovi koji uključuju nabavu strojeva, uređaja, opreme ili pojedinih dijelova opreme, alata; opremanje i uređenje poslovnog prostora; nabavu softvera ili hardvera; obrazovanje, stručno osposobljavanje i usavršavanje; sudjelovanje na sajmovima, izložbama, manifestacijama i dr.; izradu promotivnih materijala; izradu i održavanje web stranice; troškove uvođenja i implementacije sustava upravljanja kvalitetom, okolišem i energijom kao i postupka certificiranja

Iznos ukupnog prihvatljivog troška po korisniku ove Mjere iznosi do 44.000,00 kn po plaćenim računima. Ukoliko se koristi potpora za trošak obveznih doprinosapotpora se dodjeljuje na 2 (dvije) godine u maksimalnom iznosu 500,00 kn mjesečno po korisniku, za najviše dva novozaposlena. Iznos mjere je najviše do 24.000,00 kuna. Ukoliko se ne koristi potpora za trošak obveznih doprinosa, prihvatljivi su troškovi ostalih troškova do 20.000,00 kuna.

* MJERA 3. Poticanje primarne zdravstvene zaštite

Prihvatljivi troškovi u okviru ove mjere su troškovi nabave strojeva, uređaja, opreme ili pojedinih dijelova opreme, alata; troškovi opremanja i uređenje poslovnog prostora, te troškovi nabave softvera ili hardvera. Iznos ukupnog prihvatljivog troška po korisniku ove Mjere iznosi do 10.000,00 kn po plaćenim računima

* MJERA 4. Poticanje razvoja poslovne zone Nijemci

Prihvatljivi troškovi u okviru ove mjere su troškovi subvencioniranja cijene m2 zemljišta u zoni do maksimalno 90% ovisno o broju novozaposlenih djelatnika, vrsti djelatnosti, te sjedištu poduzetnika; te subvencioniranje priključka na niskonaponsku mrežu.

# 6. NEZAPOSLENOST I ZAPOSLENOST

Jedan od značajnih pokazatelja gospodarske razvijenosti određenog područja, pa tako i općine Nijemci čine podaci o nezaposlenosti i zaposlenosti na području općine. Prema podacima Hrvatskog zavoda za zapošljavanje na području općine Nijemci u razdoblju 2017. – 2021. godine broj nezaposlenih osoba u kontinuiranom je opadanju. Čak ni poremećaji na tržištu rada koji su uslijedili kao posljedica pandemije korona virusa nisu značajnije utjecali na stanje nezaposlenosti.

*Grafikon 7: Kretanje broja nezaposlenih na području općine u razdoblju 2017.-2021.*

U strukturi nezaposlenih osoba prema spolu u promatranom razdoblju, zabrinjavajući je podatak da je na području općine Nijemci prema podacima HZZ-a, značajno više nezaposlenih žena u odnosu na muškarce.

*Grafikon 8: Udio žena u ukupnoj nezaposlenosti na području općine Nijemci*

*Grafikon 9: Dobna struktura nezaposlenih osoba na području općine Nijemci*

U pogledu formalne razine obrazovanja nezaposlenih osoba s područja općine Nijemci, prema podacima HZZ-a na dan 31. prosinca 2021. godine najveći udio u ukupnoj nezaposlenosti čine osobe sa završenim srednjoškolskim obrazovanjem (67%). Slijede nezaposleni sa završenom osnovnom školom, dok udio nezaposlenih osoba sa završenim visokim obrazovanjem čini tek 4% ukupno nezaposlenih.

*Grafikon 10: Obrazovna struktura nezaposlenih osoba na području općine Nijemci*

U pogledu pokazatelja zaposlenosti na području općine Nijemci, korišteni su podaci Hrvatskog zavoda za mirovinsko osiguranje o osiguranicima u obveznom mirovinskom osiguranju na temelju generacijske solidarnosti, no potrebno je napomenuti da HZMO vodi evidenciju osiguranika prema općini rada, a ne prebivališta što znači da prikazani podaci govore o osiguranicima/zaposlenicima koji rade na području općine Nijemci.

*Grafikon 11: Kretanje ukupnog broja zaposlenih po godinama na području općine Nijemci*

Kako je vidljivo iz prethodnog grafikona, broj zaposlenih na području općine imao je pozitivan trend rasta 2017. i 2018. godine, da bi 2019. godine došlo do pada broja zaposlenih. Posljednje dvije godine (2021. i 2020.) opet dolazi do oscilacija u broju zaposlenih, uzrokovanih ponajprije poremećajima na tržištu rada uzrokovanih pandemijom korona virusa.

U grafikonu koji slijedi prikazano je kretanje broja osiguranika/zaposlenih po vrstama osiguranja u razdoblju 2017.-2021. godine:

*Grafikon 12: Kretanje broja zaposlenih prema vrsti zaposlenja na području općine*

Iz prethodnog grafikona razvidno je da je u promatranom razdoblju najveći broj osiguranika bio zaposlen kod pravnih osoba, te zatim poljoprivrednika dok je najmanji broj bio zaposlen kod obrtnika.

Tablica 2: Broj osiguranika(zaposlenih) na području općine Nijemci

|  |  |  |
| --- | --- | --- |
| Vrsta osiguranja | Broj osiguranika Općina Nijemci | Vukovarsko – srijemska županija |
| Radnici kod fizičkih osoba | 74 (46 muškarci) | 4.023 |
| Radnici kod pravnih osoba | 361 | 35092 |
| Obrtnici | 30 (23 muškarci) | 2023 |
| Poljoprivrednici | 118 (92 muškarci) | 1707 |
| Samostalne profesionalne djelatnosti | 2 | 271 |
| Osiguranici zaposleni kod međunarodnih organizacija i u inozemstvu | 0 | 2 |
| Osiguranici – produženo osiguranje | 2 | 98 |

Izvor podataka: HZMO, stanje na dan 31.01.2022.

# 7. POLJOPRIVREDA I ŠUMARSTVO

Prostorno gledajući, područje općine Nijemci obuhvaća površinu od ukupno 22.469 ha. Prema podacima PPUO Nijemci poljoprivredno zemljište na području općine obuhvaća 10.071 ha ili 44,8% površine. Od toga se 3.075,81 ha poljoprivrednog zemljišta nalazi u vlasništvu Republike Hrvatske. Provedenim vrednovanjem (bonitiranjem) poljoprivrednog zemljišta, na području općine Nijemci čak 23,11% ukupnog poljoprivrednog zemljišta nalazi se u kategoriji osobito vrijednih obradivih zemljišta (P1) i vrijednih obradivih zemljišta (P2) s najpovoljnijim fizikalnim i kemijskim svojstvima tla.

U pogledu uporabe poljoprivrednog zemljišta, od 2011. godine u Republici Hrvatskoj započela je primjena identifikacije zemljišnih parcela, odnosno evidencija uporabe poljoprivrednog zemljišta putem tzv. ARKOD sustava. ARKOD je nadogradnja Upisnika poljoprivrednih gospodarstava, koji je temeljna evidencija koju Agencija za plaćanja u poljoprivredi, ribarstvu i ruralnom razvoju koristi za dodjelu potpora. ARKOD sustav sastavni je dio Integriranog administrativnog i kontrolnog sustava (IAKS) kojim zemlje članice Europske Unije dodjeljuju, prate i kontroliraju izravna plaćanja poljoprivrednicima. Upravo iz navedenih razloga, u analizi poljoprivrednog sektora korišteni su službeni podaci Agencije za plaćanja u poljoprivredi, ribarstvu i ruralnom razvoju, te podaci iz ARKOD sustava.

Prema službenim podacima Agencije za plaćanja u poljoprivredi, ribarstvu i ruralnom razvoju na dan 31.12.2021. na području općine Nijemci evidentirane su ukupno 3.968 ARKOD parcele, koje obuhvaćaju površinu od ukupno 9.041,62 hektara. Prosječna veličina ARKOD parcele na području općine iznosi 0,438 ha, dok na razini Republike Hrvatske prosječna veličina ARKOD parcele iznosi 0,829 hektara. Iz navedenih podataka jasno je vidljivo da je na području općine Nijemci prosječna veličina parcele poljoprivrednog zemljišta gotovo dvostruko manja od prosjeka RH.

*Grafikon 13: Kretanje broja poljoprivrednih subjekata na području općine Nijemci*

Prema podacima iz Upisnika poljoprivrednika na dan 31.12.2021. na području općine Nijemci evidentirano je ukupno 325 poljoprivrednih subjekata od kojih je 281 obiteljsko poljoprivredno gospodarstvo, 22 samoopskrbna poljoprivredna gospodarstava (SOPG), 17 obrta u poljoprivredi, 3 trgovačka društva, 1 zadruga i 1 druga pravna osoba.

Najveći broj poljoprivrednih subjekata registriran je na području naselja Nijemci (104), te Donje Novo Selo (40).

U pogledu dobne strukture nositelja poljoprivrednih subjekata, na području općine je 111 nositelja mlađih od 41 godine starosti života, 38 poljoprivrednih subjekata je u starosnoj skupini 41-45 godina, 29 subjekta je u dobnoj skupini 46-50 godina, 32 nositelja je u dobnoj skupini 51-55 godina, 31 nositelja je u dobnoj skupini 56-60 godina, 23 u dobnoj skupini 61-64 godine, dok je nositelja poljoprivrednih subjekata starijih od 65 godina čak 61. Navedeno ukazuje na relativno nepovoljnu dobnu strukturu poljoprivrednika, te nisku zastupljenost mladih osoba u poljoprivrednim djelatnostima.

Promatrajući završenu formalnu razinu obrazovanja nositelja, alarmantni su podaci iz kojih je vidljivo da od ukupno 325 poljoprivrednih subjekata na području općine, tek 21 nositelj ima završeno visokoškolsko obrazovanje.

Prema vrsti uporabe poljoprivrednog zemljišta, kako je prikazano u grafikonu koji slijedi, na području općine daleko najzastupljenije su oranice, dok je od ostalih vrsta uporabe poljoprivrednog zemljišta značajno spomenuti još i voćnjake koji obuhvaćaju 39,79 ha dok su ostale vrste uporabe zanemarive.

*Grafikon 14: Poljoprivredno zemljište na području općine Nijemci prema vrsti uporabe*

U ratarskoj proizvodnji na području općine najveći udio čini uzgoj žitarica i to ječma, kukuruza i zobi, a također je značajna i proizvodnja krmnog bilja. Vidljivo je da se radi o nisko dohodovnim poljoprivrednim kulturama, stoga je potrebno motivirati i poticati poljoprivredne proizvođače na pokretanje novih vrsta poljoprivredne proizvodnje za kojima postoji tržišna potražnja, a posebice prelazak na uzgoj visoko dohodovnih poljoprivrednih kultura poput cvijeća, voća i povrća. Navedenome govori u prilog i problem samodostatnosti povrtlarskih i voćarskih kultura koje koristimo u našoj prerađivačkoj industriji, koji je već godinama prisutan, a koji je posebno došao do izražaja tijekom pandemije korona virusom koja je 2020. i 2021. godine uzdrmala ne samo hrvatsko, nego i svjetsko gospodarstvo. Nedovoljna proizvodnja voća i povrća za potrebe industrijske prerade u Republici Hrvatskoj, te općenito nedovoljan angažman poljoprivrednih proizvođača u proizvodnji visoko dohodovnih povrtlarskih i voćarskih kultura za prerađivačku industriju moglo bi se promatrati kao priliku za poljoprivrednike s područja općine Nijemci koji imaju sve predispozicije daljnji razvoj i jačanje ovog tržišnog segmenta.

Povrtlarska proizvodnja, pored upotrebe suvremene poljoprivredne mehanizacije, tehnologije i znanja, zahtjeva znatno više radne snage nego što je to kod ratarskih kultura. Proizvodnja povrća je najintenzivnija grana biljne proizvodnje u pogledu ostvarivanja prihoda po jedinici površine. Dovoljno je usporediti samo proizvodnju sa jednog hektara povrća na otvorenom u odnosu na istu površinu neke ratarske kulture pa će se vidjeti da prihod višestruko ide u korist povrća, a da ne govorimo o razlici između uzgoja povrća u zaštićenim prostorima (staklenici, plastenici) i ratarske proizvodnje. Potrebno je stoga poduzeti korake kako bi se proizvođači (prije svega obiteljska poljoprivredna gospodarstva) okrenuli dohodovnijim poljoprivrednim kulturama uz primjenu novih tehnologija i tako povećali svoju zaposlenost, prinos i osigurali veću dohodovnost vlastite proizvodnje. S obzirom da se zanemarivo male površine nalaze pod zaštićenim prostorima potrebno je ovu proizvodnju usmjeriti u proširenje i opremanje kapaciteta u proizvodnji povrća.

Isto tako je posebno važno stalnom edukacijom pružiti proizvođačima nova saznanja o suvremenijim tehnologijama proizvodnje povrća (plastenička, staklenička, hidroponska proizvodnja), te im pomoći postizanju konkurentnosti i sposobnosti odgovora zahtjevima tržišta. Prema podatcima Agencije za plaćanja u poljoprivredi, ribarstvu i ruralnom razvoju u Vukovarsko – srijemskoj županiji u 2021. godini 1384 ha nalazi se pod povrtlarskim kulturama namijenjenih tržištu. Iz podataka predočenih u tablici koja slijedi uočljiva se pad broja hektara prijavljenih povrtlarskih kultura. Uzrok pada je općenito smanjenje površina pod povrćem kao i izostanak nekih kultura u sistematizaciji poljoprivrednih kultura APPRRR. Uzroci toga su teško pozicioniranje na tržištu, teško prihvaćanje i odluka poljoprivrednika da se odmaknu od tradicionalne ratarske proizvodnje i realno gledajući (u nekim dijelovima županije) teško dostupna količina vode potrebna za navodnjavanje većih poljoprivrednih površina. S tim u vezi Županija je, osim SJN Sopot (730 ha) i Blata-Cerna (550 ha) koji su izgrađeni, pripremila i aplicirala za drugi natječaj operacije 4.3.1. Investicije u infrastrukturu javnog navodnjavanja, u provedbi mjere M04 Ulaganja u fizičku imovinu, Podmjera 4.3. Potpora ulaganja u infrastrukturu vezano uz razvoj, modernizaciju i prilagodbu poljoprivrede i šumarstva iz Programa ruralnog razvoja Republike Hrvatske za razdoblje 2014.-2020., još dva projekta SJN Lipovac (cca 860 ha) i SJN Ervenica (cca 740 ha) čija je izgradnja u tijeku.

Osim ratarske, na području općine Nijemci zastupljena je i stočarska proizvodnja, u kojoj je najzastupljenije svinjogojstvo. Prema podacima Hrvatske poljoprivredne agencije, Jedinstveni registar domaćih životinja, zaključno sa 2020. godinom na području općine Nijemci prednjači uzgoj svinja, nakon čega slijedi uzgoj goveda i ovaca.

*Grafikon 15: Broj životinja u uzgoju na području općine Nijemci 2015. i 2020. godine*

Jedan od vrlo značajnih projekata u sektoru poljoprivrede za općinu Nijemci nedvojbeno je izrada projektne dokumentacije i izgradnja sustava navodnjavanja na području Vukovarsko-srijemske županije, a koja obuhvaća i područje naselja Lipovac. Navedeni projekt proglašen je od strateškog interesa za Vukovarsko-srijemsku županiju koja je i nositelj projekta, dok su partneri Hrvatske vode. Ukupna vrijednost cjelokupnog projekta iznosi 187.223.162,60 Kn, a glavni cilj projekta je povećati potencijal projektnog područja kako bi se mogla vršiti moderna i intenzivna poljoprivredna proizvodnja. 2021. godine je potpisan Ugovor o javnoj nabavi radova na građenju sustava javnog navodnjavanja Lipovac i  Ervenica, ukupne površine 1.500 hektara, dok sama vrijednost građenja sustava javnog navodnjavanja Lipovac iznosi 66,8 milijuna kuna.

Projektno područje „Lipovac“ nalazi se na području k.o. Lipovac i obuhvaća površinu od cca 820 ha. Sustav navodnjavanja predviđen je kao tlačni, formiranjem granaste mreže razvodnih (distribucijskih) tlačnih cjevovoda. Planirana ukupna duljina cjevovoda iznosi L = 21.283,98 m . Navedeno područje locirano je uz kanal Lučica iz koje će se osigurati i voda za navodnjavanje. Svrha ovoga projekta je osigurati bolje uvjete i učinkovitiju poljoprivrednu proizvodnju, a jedan od ciljeva je da se područje orijentira tržišnoj ekonomiji i proizvodnji visoko profitabilnih kultura, poveća ponuda domaćeg povrća na tržištu, te da se poveća zaposlenost i spriječi odlazak stanovništva sa navedenog područja.

Spremnost za jedan novi vid proizvodnje i investiranje u sustave navodnjavanja, iskazala su brojna obiteljska gospodarstva (270 ha) te tvrtka „Lipovac d.d “ (550 ha). U izmijenjenoj strukturi poljoprivredne proizvodnje koja se planira na navodnjavanom području, planira se proizvodnja raznog povrća (luk, celer, mrkva, rajčica, krumpir) i sjemenske robe.

Šumsko zemljište na području općine Nijemci obuhvaća 10.624 ha zemljišta što čini udio od 47,3% ukupne površine općine. Šumama na području Općine gospodare 4 šumarije (Lipovac, Otok, Vinkovci, Vukovar) koje se nalaze u sastavu podružnice Hrvatskih šuma u Vinkovcima. Površina državnih šuma na području Općine Nijemci sa kojima gospodare Hrvatske šume d.o.o., Uprava šuma Vinkovci, Šumarija Lipovac iznosi 6.572,89 ha i isključivo su gospodarske namjene.

Šume u privatnom vlasništvu na području općine obuhvaćaju ukupno 17,479 ha zemljišta, te se nalaze u okvirima 3 gospodarske jedinice.

Tablica 3: Šume u privatnom vlasništvu

|  |  |  |  |  |
| --- | --- | --- | --- | --- |
| R.br. | Gospodarska jedinica | Obuhvat GJ | Površina (ha) | Namjena |
| 1. | Spačvanske šume | k.o. Nijemci | 1,2068 | Gospodarska |
| k.o. Donje Novo Selo | 0,3673 | Gospodarska |
| k.o. Podgrađe | 2,1804 | Gospodarska |
| k.o. Apševci | 9,9270 | Gospodarska |
| k.o. Lipovac | 1,7049 | Gospodarska |
| 2. | Vukovarske šume | k.o. V. Banovci | 0,5768 | Gospodarska |
| k.o. Š. Banovci | 0,6373 | Gospodarska |
| 3. | Vinkovačke šume | k.o. Đeletovci | 0,8785 | Gospodarska |

Šuma hrasta lužnjaka „Spačvanska šuma“ čini glavninu šumskih površina na području općine Nijemci, te predstavlja vrijedan prirodni i gospodarski resurs.  S obzirom na udio šuma i šumskog zemljišta u ukupnoj površini općine, te njihovu biološku, krajobraznu, ekološku, ekonomsku i socijalnu vrijednost, očuvanje i zaštita šuma svakako bi trebalo biti jedno od imperativa u budućem razvoju općine Nijemci. U kontekstu navedenog, potrebno je intenzivirati suradnju sa Hrvatskim šumama koja upravljaju šumama i šumskim zemljištem na području općine, a posebice kroz specifične projekte za koje se mogu ostvariti bespovratne potpore iz EU fondova.

# 8. TURIZAM

Turistička mjesta u Republici Hrvatskoj razvrstavaju se u četiri turistička razreda koje se provodi na temelju službenih podataka Državnog zavoda za statistiku prema propisanim kvantitativnim i kvalitativnim kriterijima. Sukladno Pravilniku o proglašavanju turističkih općina i gradova i o razvrstavanju naselja u turističke razrede (NN 122/09, 9/10- isp., 61/10, 82/10, 36/11, 89/11, 146/11, 141/12, 144/12, 38/13, 153/13, 126/15, 15/16-isp., 54/16, 113/16, 26/17, 61/17, 72/17 i 78/17)) područje općine Nijemci razvrstano je u „D“ razred, dok je naselje Lipovac razvrstano u turistički razred „B“, a naselje Nijemci u turistički razred „C“.

U okviru poticanja gospodarskog razvoja na području općine Nijemci, posljednjih godina sve više se razvija i turizam, čijem razvoju pogoduju bogatstvo i očuvanost prirodnih resursa voda i šuma, te biološka raznolikost biljnog i životinjskog svijeta, zaštićena prirodna i bogata kulturna i graditeljska baština, koje čine osnovu za razvoj selektivnih oblika turizma u koje se sve više uključuju i poljoprivredna gospodarstva kroz pružanje turističkih usluga.

Općina Nijemci raspolaže izvrsnom resursnom osnovom za razvoj turizma, te su posljednjih godina intenzivirane aktivnosti razvoja održivog turizma na području općine. U kontekstu navedenog, Općini Nijemci kao vodećem partneru odobren je za sufinanciranje projekt pod nazivom „Pannonia – Adria Connection (PA.CON)“čiji jeglavni cilj izravno doprinijeti razvoju održivog turizma u ciljanoj regiji (Hrvatska, Bosna i Hercegovina, Crna Gora), korištenjem i aktiviranjem neiskorištenih prirodnih resursa i dobara povezanih s orinto-faunom.

Ukupna vrijednost projekta iznosi 1.870.267,92 EUR od čega EU sufinanciranje iznosi 1.578.319,07 EUR. Projekt je započeo s provedbom u mjesecu listopadu 2020. godine u trajanju od dvije godine. Partneri na projektu iz BIH su Grad Tuzla i Udruženje za razvoj NERDA, dok su partneri iz Crne Gore Centar za zaštitu i proučavanje ptica i javno preduzeće za nacionalne parkove Crne Gore. Projekt PA.CON sufinanciran je sredstvima EFRR-a i IPA II fondova Europske unije kroz Interreg IPA CBC Program Hrvatska - Bosna i Hercegovina - Crna Gora 2014. - 2020.

## 8.1. Turističko tržište i trendovi

Neka od glavnih obilježja suvremenog turizma su masovnost i konzumerizam koji su itekako vidljivi i u Republici Hrvatskoj, posebice na Jadranu. No, 2020. godina donijela je strukturalne promjene na globalnom turističkom tržištu. Iako se tijekom proteklih nekoliko desetljeća, turizam nerijetko suočavao s različitim tipovima kriza, globalna pandemija uzrokovana virusom Covid-19 nedvojbeno je jedna od najtežih kriza koja je imala vrlo negativne posljedice na turistički sektor. Pokazatelji za Republiku Hrvatsku govore o rasponu od 30-75 % padu turističke potrošnje, što će imati dugoročne posljedice na opće gospodarsko stanje u državi s obzirom da prihodi od turizma čine gotovo 20% BDP-a Hrvatske.

Iako prijašnja iskustva ukazuju da se turizam u pravilu brzo oporavlja nakon prestanka ugroze, nedvojbeno je da je pandemija značajno utjecala na naš sustav vrijednosti, stavove i stilove života, te time uzrokovala brojne promjene i obrasce ponašanja i kao turista i kao domaćina. Svakako se može ustvrditi da će iskustva s pandemijom mijenjati turizam kakav poznajemo, te da postojeći model agresivnog masovnog turizma nije više dugoročno održiv.

Biti će potrebno obratiti daleko više pozornosti na odnos prema prostoru tj. prihvatljivu gustoću sadržaja i ljudi koji konzumiraju određeni prostor u isto vrijeme, višu kvalitetu zdravstvene sigurnosti destinacije kao i razvijati okolišno osjetljivu praksu turističkih destinacija. Turizam nakon pandemije uzrokovane korona virusom biti će drugačiji - mogao bi i trebao bi biti bolji, a upravo općina Nijemci u navedenim okolnostima treba prepoznati i iskoristiti priliku za intenzivniji turistički razvoj područja općine.

## 8.2. Analiza turističkih pokazatelja

Prema podacima iz sustava e-Visitor na području općine Nijemci u 2021. godini ostvareno je 517 turističkih dolazaka, dok je ostvarenih noćenja na području općine bilo 1.285. Uspoređujući podatke s proteklim godinama koji su vidljivi u grafikonu koji slijedi, evidentan je drastičan pad broja i turističkih dolazaka i noćenja u 2018. u odnosu na 2017. godinu koje je direktna posljedica zatvaranja dotadašnjeg hotela „Spačva“ koji je raspolagao sa 60 soba (6 jednokrevetnih, 47 dvokrevetnih, 7 apartmana), odnosno 120 ležajeva, te restoranom kapaciteta 250 sjedećih mjesta.

Također, potrebno je uzeti u obzir i utjecaj pandemije koja je imala nemjerljiv negativan utjecaj na turistička kretanja, kako u Republici Hrvatskoj, tako i na globalnom turističkom tržištu.

*Grafikon 16: Turistički dolasci i noćenja na području općine Nijemci u razdoblju 2017.-2021.*

Od ukupnog broja turističkih dolazaka na području općine u 2021. godini, udio stranih turista iznosi 45,65% dok udio domaćih turista iznosi 54,35%. Prosječno trajanje boravka stranih turista iznosio je 1,84 dana, dok je kod domaćih turista 3,02 dana.

Promatrajući ostvarena noćenja u 2021. godini prema vrsti smještaja razvidno je da je najveći broj dolazaka i noćenja ostvaren u objektima u domaćinstvu, nakon čega slijede ostali ugostiteljski objekti za smještaj (kampovi). Dolazaka i noćenja u ostalim vrstama smještaja na području općine Nijemci, nema.

U pogledu turističkih smještajnih kapaciteta, na području općine Nijemci raspoloživo je ukupno 7 objekata sa sveukupno 43 ležaja:

* Marcin salaš - 4 ležaja
* Sobe ,,Hubertus'' - 6 ležaja
* Sobe „Mira“- 5 ležaja
* Studio apartman „Diana“- 2 ležaja
* Kuzmin salaš - 4 ležaja
* Studio apartman „Bosut“ - 2 ležaja
* Lovački dom Spačva - 18 ležaja

## 8.3. Turistička infrastruktura i resursi

BICIKLISTIČKA RUTA „ŠUMAMA SRIJEMA“

Ruta se nalazi na području općine Nijemci te počinje na mjestu „Izletište Sopotac“. Ruta prvo vodi do parka u centru naselja Nijemaca, te preko ulice Braće Radića u naselje Donje Novo Selo do Konjičke staze „Horis“. Dalje ruta nastavlja prema „Izletištu Sopotac“ i nastavlja se preko mosta Nijemci-Podgrađe.

Prelaskom preko mosta ruta ulazi u naselje Podgrađe, te vodi bicikliste pored parka i Starog groblja u Podgrađu prema naselju Apševci. Poslije naselja Apševci ruta vodi u centar Lipovca, te nastavlja prema Svetištu Gospe Lučičke i vodi prema šumi koja se nalazi u blizini autoceste A3. Od šume u blizini autoceste A3, preko Svetišta Gospe Lučičke, Centra Lipovca, naselja Apševci ruta vodi do centra Podgrađa gdje skreće u smjeru naselja Nijemci i vodi bicikliste pored parka u centru Nijemaca, do početne točke „Izletište Sopotac“. Navedena biciklistička ruta biti će ukupne duljine 44 km, te će u punoj funkciji biti do konca mjeseca listopada 2022. godine.

Biciklistička ruta Srijem povezuje južno područje Vukovarsko-srijemske županije sa sjeveroistočnim dijelom, a nadovezuje se na postojeću međunarodnu Dunavsku biciklističku rutu koja je dio puta Eurovelo 6. Prolazi kroz Nijemce iz smjera Otok – Komletinci pa prema Tovarniku i Iloku. Navedena biciklistička ruta nije zahtjevna i pruža obilje doživljaja i turističkih atrakcija.

IZLETIŠTE SOPOTAC

Smješteno u blizini šume, okruženo oranicama, salašima i rijekom Bosut, ovo izletište idealno je mjesto za bijeg od svakodnevnog života i za odmor u prirodi.

Izletište je opremljeno sa sanitarnim čvorom, sjenicom, promatračnicama, tematskim dječjim igralištem, pristaništem za turistički brod i čamce ali i parkirnim mjestima za automobile i autobuse.

Od Nijemaca do Sopotca vodi tematsko-informativna staza s 30 panela i šest pametnih klupa.

PARK ARBORETUM

nalazi u samom centru Nijemaca na obali Bosuta. U Arboretumu su posađene različite sorte autohtonih biljaka, uređen je u tradicionalnom stilu, obogaćen zanimljivim elementima: sjenicom, klupama, bunarom, pergolom i sl. To je zanimljivo mjesto za odmor, uživanje, druženje, a kako se nalazi na početku naše turističke rute idealna je polazišna točka za uživanje u svim čarima koje pruža ova srijemska ravnica. na obali Bosuta u centru Nijemaca i otkrijte kako izgleda tradicionalni srijemski vrt. Sjenice, klupe, bunar, pergoli – pravo mjesto za odmor, uživanje, druženje i promatranje ptica, ali i dobar početak vaše turističke rute u Nijemcima.

CENTAR ZA PROMATRANJE PTICA

Projekt izgradnje centra za promatranje ptica provodio se tijekom 2014. i 2015. godine, ukupne vrijednosti 9,3 milijuna kuna, od čega je EU sufinanciranje iznosilo gotovo 7,6 milijuna kuna ili nešto više od 81 %, dok je ostatak projekta financirala Općina Nijemci.

Cilj projekta je doprinijeti rastu i razvoju turizma orijentiranog prema razvoju malog i srednjeg poduzetništva i otvaranju novih radnih mjesta na području općine Nijemci i Vukovarsko – srijemske županije. Provedba projekta trajala je 18 mjeseci, a partneri na projektu su bili Turistička zajednica općine Nijemci te Javna ustanova za upravljanje zaštićenim prirodnim vrijednostima na području Vukovarsko-srijemske županije.

U okviru projekta izgrađena je pristupna ceste između centra Nijemaca i Sopotca, kao mjesta za promatranje ptica, u dužini od 3,5 km; izvršeno je opremanje Centra za promatranje ptica; povezivanje biciklističke staze Srijem, te obogaćivanje turističke ponude novim arboretumom i dječjim igralištem, koje je zajedno s turističkom rutom opremljeno izvorima solarne energije za rasvjetu.

U okviru projekta održan je i niz edukacija namijenjenih stanovništvu s ciljem unapređenja znanja ciljanih skupina malih i srednjih poduzetnika, te dionika u turističkim aktivnostima.



U turističku infrastrukturu na području općine Nijemci svakako treba pribrojiti i putnički brod sv. Katarina koji se nalazi u vlasništvu Općine Nijemci. Navedeni putnički brod izgrađen je 2009. godine, najveće duljine 10,60 m i širine 4,5 m. Putnički brod registriran je za plovidbu rijekom Bosut, a kapacitet broda je 30 osoba. Uslugu vožnje turističkim brodom sv. Katarina moguće je realizirati na individualnoj i grupnoj osnovi (minimalno 10 i maksimalno 30 osoba) u trajanju do 30 i 50 minuta.



Mjesto polaska broda je iz parka Arboretum, te isti plovi na nekoliko relacija:

* ukrcaj u parku Arboretum i plovidba prema Sopotcu ili prema Đeletovcima)
* ukrcaj u parku Arboretum i plovidba do Sopotca
* ukrcaj u parku Arboretum i plovidba do Lipovca

## 8.4. Turističke manifestacije i događanja

Na području općine Nijemci nekoliko je značajnih manifestacija i događanja koja iz godine u godinu rastu i privlače sve veći broj posjetitelja.

**“Divan je kićeni Srijem”** je središnja manifestacija koja povezuje  Hrvate Srijemce s obje strane državne granice. Manifestacija koja njeguje tradicijsku kulturu, folklorno naslijeđe i identitet zapadnog Srijema.

Nositelji kulturne manifestacije su kulturno-umjetnička društva s područja općine koja nastoje očuvati kulturnu baštinu ovoga kraja i odgajati nove naraštaje na vrijednostima kulturne civilizacije našega doba. Osim tradicijskih događanja manifestacija sadrži i niz sportskih aktivnosti kao što je međunarodni nogometni turnir, streljačko natjecanje u trapu i niz drugih.

Ova turistička manifestacija gostima nastoji  prezentirati najbolje domaće kvalitete tradicionalnog i suvremenog života ali i omogućiti razmjenu gospodarsko-turističkih iskustava, te stjecanje novih perspektiva seoskog turizma.

U okviru manifestacije tradicionalno se održava i **„Sijelo pučkih pisaca“** u Đeletovcima koje okuplja pučke pjesnike Slavonije, Baranje i Srijema, s ciljem čuvanja izgovora i narječja na ovim prostorima. Nositelji organizacije su KUD „Grančica“ Đeletovci i ZAKUD Vinkovci.

Također, održava se i Turističko gospodarski sajam gdje obrtnici, poduzetnici, obiteljska poljoprivredna gospodarstva, umjetnici i udruge imaju priliku svoje proizvode, bilo gastronomske, umjetničke, suvremene ili tradicijske, izložiti i ponuditi posjetiteljima manifestacije što također dovodi i do razmjene turističko gospodarskih iskustava te osigurava gastronomsku ponudu, ali je ujedno i prilika za kreiranje i povezivanje novih ideja u turističkoj ponudi.

**„Ljetna večer u Srijemu”** prvi put se održala u mjesecu kolovozu 2019. u središnjem parku u Nijemcima pod geslom ,,LJETOVANJE NA BALI”.

U okviru navedenog događanja održavaju se brojne zabavne i sportske aktivnosti od kojih je potrebno istaknuti ulične zabavljače, radionice izrade ukrasnih predmeta od šuške i makova, te tradicionalno sportsko natjecanje ,,Povuci– Potegni” u kojem su sudjelovale ekipe iz udruga općine Nijemci i ostali zainteresirani sudionici i posjetitelji.

Manifestacija pod nazivom **„Božić u Nijemcima“** održava se u središnjem parku u Nijemcima. U središtu ove manifestacije su djeca, te je najveća pažnja usmjerena upravo na njih. Organiziraju se dječje predstave, nastupi dječjeg tamburaškog sastava, dječji crkveni zborovi i KUD-ovi. Uoči i nakon Božića održavaju se koncerti zabavne glazbe, pjevačkih zborova, razne radionice i sportska događanja.

**Pokladno jahanje** manifestacija je tradicijskog karaktera koja oko sebe okuplja zaljubljenike u konje, narodne običaje i nošnje, te se kao takva bazira na očuvanju baštine ovoga kraja, a svojom atraktivnošću privlači veliki broj posjetitelja. Manifestaciju na ovom dijelu organizira konjogojska udruga „Vranac“, gdje se okupljaju mnogobrojni gosti.

Oko 40-tak jahača s područja općine Nijemci i drugih općina Vukovarske-srijemske županije, obučeni u tradicionalnu narodnu nošnju sa pjesmom i veseljem prolaze ulicama. Cilj manifestacije je očuvanje tradicije i ljubavi prema konjima bez kojih se ne može niti zamisliti život stanovnika ovoga kraja. Za vrijeme manifestacije svi zainteresirani mogu se voziti zapregama ili jahati konja, prilikom svakog stajanja. Događaj se odvija u pokladno vrijeme, svakog četvrtka prije Pepelnice, a tradiciju nastavljaju i mladi konjogojci.

**„Našem selu s ljubavlju“** je tradicijska manifestacija koja promovira običaje narodne nošnje i očuvanje kulturne baštine. Manifestacija se održava početkom mjeseca veljače u Donjem Novom Selu, oko sebe okuplja zaljubljenike u tradicijski folklor, te su joj često gosti kulturno umjetnička društva iz okruženja, lokalna kulturno umjetnička društva. Manifestaciju organizira KUD „Spačva“ Donje Novo Selo. Osim čuvanja kulturne baštine i prenošenja znanja i vještina na mlađe glavni cilj ove manifestacije je privući i druge zaljubljenike u ovu vrstu kulture i promovirati kulturno-tradicijski izričaj područja općine.

**„Međunarodni dan ptica selica“** obilježava se svake godine 10. svibnja u više od 70 zemalja diljem svijeta. Tim povodom Turistička zajednica općine Nijemci organizira programe za posjetitelje koji sadrže razne edukacije o pticama selicama, prstenovanje ptica, te promatranje ptica s broda Sveta Katarina na rijeci Bosut. Program se održava u Centru za promatranje ptica – izletište Sopotac. Cilj obilježavanja Međunarodnog dana ptica selica je djelovanje na svijest javnosti o važnosti očuvanja migratornih vrsta ptica.

Manifestacija pod nazivom **„RISS – Rijeke i staze Srijema“,** održava se od 2015. godine, u organizaciji Turističke zajednice općine Nijemci, Općine Nijemci  i udruge „Triatlon klub Tri-Tim“ iz Osijeka. Pliva se u rijeci Bosut oko okretišta i nazad, kretanje iz rijeke, a izlazak na stepenice sa lijeve strane obale pri povratku. Vozi se cestom do odmorišta Sopotac, a u povratku kroz naselje i zatim u zonu tranzicije.

Triatlon je  natjecanje koje u sebi sadrži tri različite discipline. Najčešće se pod triatlonom podrazumijeva sportsko natjecanje u disciplinama: plivanje, biciklizam i trčanje. Natjecatelj mora tijekom utrke prijeći unaprijed zadane dionice plivajući, vozeći bicikl odnosno trčeći prema unaprijed zadanom rasporedu. Ovakva športska natjecanja vrlo su popularna u svijetu i okupljaju od nekoliko stotina do nekoliko tisuća sudionika.

Unatoč velikom potencijalu, turizam na području Općine Nijemci još uvijek nema veći gospodarski značaj. Sadašnja turistička ponuda općine temelji se na očuvanim prirodnim resursima i vrijednoj kulturnoj baštini. Od prirodnih resursa mogu se izdvojiti rijeke Bosut i Spačva, šuma hrasta lužnjaka (Spačvanski bazen) i očuvani krajobraz. Njih upotpunjuje raznolikost flore i faune, što predstavlja idealne preduvjete za razvoj specifičnih oblika turizma poput ruralnog, lovnog, ribolovnog, izletničkog i sportsko rekreacijskog turizma. Od kulturnih resursa koji se mogu turistički valorizirati vrijedi istaknuti sakralne objekte (Crkva sv. Katarine u Nijemcima, Crkva sv. Luke-Lučica u Lipovcu) i zavičajni muzej „Luka Natali“.

Pored njih, postoji i mnoštvo manifestacija koje promoviraju kulturno naslijeđe ovoga kraja, ali još uvijek nisu u potpunosti turistički valorizirane.

Suvremene trendove u turizmu karakterizira preferiranje onih destinacija koje turistima omogućuju bavljenje različitim aktivnostima. Pored toga, privlačne su destinacije koje njeguju vlastitu tradiciju, te koje prilagođavaju vlastitu turističku ponudu sve zahtjevnijoj turističkoj potražnji. Kako bi se odgovorilo na ova kretanja, lokalna turistička ponuda se sve više obogaćuje novim sadržajima poput Centra za promatranje ptica, uređenjem odmorišta „Sopotac“, turističkim brodom „Sveta Katarina“, te otvaranjem Zavičajnog muzeja „Luka Natali“. Osim toga, sve veći broj poljoprivrednih gospodarstava i obrta se aktivnije uključuje u turizam kroz ponudu suvenira karakterističnih za ovo područje.

# 9. KULTURNO-POVIJESNA I SAKRALNA BAŠTINA

Prema podacima Ministarstva kulture i medija RH, registar kulturnih dobara, na području općine Nijemci evidentirana su sljedeća kulturna dobra po kategorijama kako slijedi:

**1. Zaštićena kulturna dobra:**

* Podlučje i Kološtar (Lipovac) - prapovijesni, antički i srednjovjekovni arheološki lokalitet - zaštićeno kulturno dobro (ROS-0751)

Arheološko nalazište “Podlučje i Kološtar“ nalazi se zapadno od naselja Lipovac. Smješteno je na povišenom tlu među prirodnim meandrima Spačve. Na nalazištu je smještena crkva sv. Luke iz 14.st. u koju je ugrađen rimski građevinski materijal. Arheološkim iskopavanjem unutar i okolo gotičke crkve pronađen je Franjevački samostan iz 15.stoljeća. Otkrivena je i srednjovjekovna, latenska te rimska keramika, litika i veća količina željeznih čavala. Pretpostavlja se postojanje rimske ville rustice.

* Cripnjača (Lipovac) - prapovijesni arheološki lokalitet - zaštićeno kulturno dobro (Z-4989)

Arheološko nalazište “Cripnjača“ kod Lipovca nalazi se južno od naselja Lipovac. Smješteno je na ravnom tlu. Arheološka istraživanja proveo je 2004.g. Gradski muzej Vinkovci. Otkrivene su jame i poluzemunice. Uz jame i zemunice bilo je pravokutnih jama zaobljenih uglova čije stjenke su bile zapečene. Vjerojatno se radi o spremištima za hranu. Nalazi keramike datiraju ove objekte u razdoblje od 14. do 16. stoljeća, a radi se o srednjovjekovnom sezonskom staništu. Nalazište ima znanstveni, kulturni i odgojno – obrazovni značaj jer dosadašnji nalazi govore u prilog postojanju znatnog arheološkog potencijala za buduće izučavanje, prezentaciju i korištenje.

* Marikovo i Duge Njive (Lipovac) - prapovijesni arheološki lokalitet - zaštićeno kulturno dobro (Z-4991)

Prapovijesno arheološko nalazište “Marikovo i Duge njive“ nalazi se jugoistočno od naselja Lipovac. Nalazište je smješteno na neznatno povišenom terenu. Gradski muzej Vinkovci proveo je arheološka istraživanja tijekom 2004. godine. Otkriveno je željeznodobno radioničko keramičarsko središte koje su činile tri zemunice rađene u nekoliko nivoa, te otpadne jame i četiri lončarske peći datirane tijekom 1. st. pr. Krista, te srednjovjekovni nalazi.

* Grac - Sv. Lovro (Podgrađe) - srednjovjekovni arheološki lokalitet - zaštićeno kulturno dobro (Z-6263)

Smješteno je oko 3 km sjeveroistočno od Podgrađa uz lijevu obalu Bosuta. Tu se nalaze ostatci srednjovjekovne utvrde “Szentlőrinc / Sv. Lovro“ uz koju su se nalazili naselje, crkvena župa i trgovište. U povijesnim izvorima spominje se od 1387/88 do 1528. godine.

Ostatci utvrde “Szentlőrinc / Sv. Lovro“ sačuvani su u obliku topografske uzvisine na površini od oko 2500 m - dimenzija približno 45 x 55 m, relativne visine oko 2,5 m nad okolnim oranicama.

* Arheološko nalazište Tomojevci – preventivno zaštićeno dobro

Arheološko nalazište “Tomojevci“ smješteno je 1 km istočno od središta naselja Lipovac. Topografski se radi o blagoj uzvisini na obali rijeke Bosut. Na oranicama je pronađena visoka koncentracija površinskih nalaza iz razdoblja kasnog brončanog i starijeg željeznog doba 12 – 10 st. pr.n.e. što upućuje na postojanje naselja tog razdoblja i grobova tog razdoblja.

* Crkva sv. Luke „Lučica“ – zaštićeno kulturno dobro (Z-1153)

Crkva sv. Luke, popularno nazvana Gospe Lučičke nalazi se 3 km zapadno od sela Lipovac. Sama crkva nalazi se u prekrasnom prirodnom okruženju. Naime crkvu te cijeli prostor oko nje opasava, u dužini od oko 2km, rukavac rijeke Spačve nazvan Luka. Vjeruje se da rukavac nije u potpunosti zatvarao prostor oko Lučice nego da su ga prokopali i spojili sa Spačvom sami graditelji samostana odnosno crkve Lučice, kako bi se zaštitili od mogućih napada, te pljačke.

Postoji više tumačenja oko naziva crkve, no najvjerojatnije je da je crkva dobila naziv po slici svetog Luke koji je nakon što je naslikao Bogorodicu, ostao zadivljen njenom ljepotom. Vrijeme postanka još uvijek se ne može sa sigurnošću odrediti, a također još uvijek nije potvrđeno da li je crkva prvobitna građevina ili je sagrađena na već postojećim temeljima. Naime, izgledom i tragovima koji su vidljivi crkva pripada gotičkom stilu što bi značilo da je izgrađena s kraja 13. stoljeća ili početkom 14. stoljeća, no ne slaže se podudarnost da dio građevinskog materijala kojim je crkva građena ne pripada navedenom razdoblju.



Prema istraživanjima župnika Meštrovića (kraj 19. stoljeća) i zapisima, moguće je da Lučica postoji još od vremena križarskih ratova, što bi značilo da je vrijeme gradnje započeto između 11. i 12. stoljeća. Tome u prilog govori da je uz crkvu Lučicu postojao templarski samostan, a poznato je da su templari bili na čelu križarske vojske. Još i danas tu činjenicu potvrđuje križ, odnosno njegov oblik, koji je bio znak prepoznavanja templarskog samostana. To je jednobrodna gotička crkva s poligonalnom apsidom i karakterističnim drvenim zvonikom. Prema izvorima, tu se nalazio prvo samostan Templara, a zatim samostan Franjevaca koji je srušen dolaskom Turaka. Prvi put se obnavlja u 19. stoljeću, a temeljitu obnovu doživljava za vrijeme biskupa Strossmayera kada su zazidani gotički prozori i južna vrata, te dobiva ravan krov.

Za vrijeme Domovinskog rata našla se na crti bojišta, te je dobila izravan pogodak u apsidu. Nakon Domovinskog rata, crkva Lučica, zatečena je u vrlo lošem stanju. Zvonik crkve kao i krov bili su znatno oštećeni, a zid s njene južne strane probijen od udara granate. Unutrašnjost crkve bila je potpuno uništena, što od detonacije granata tako i od posljedica prokišnjavanja. Kako se radi o spomeniku kulture visoke vrijednosti (nulte kategorije), ministarstvo kulture započelo je 2000. godine projekt obnove i restauracije svetišta Gospe Lučičke.

Za blagdan Male Gospe ovamo iz čitavog Srijema i Slavonije hodočaste članovi kulturno- umjetničkih društava.

* Crkva sv. Lovre – zaštićeno kulturno dobro (Z-1154)

Izgrađena je 1808. u duhu kasnobaroknog klasicizma. Jednobrodna je građevina s užom, plitkom segmentnom apsidom, sakristijom prigrađenom uz nju i zvonikom koji se uzdiže iznad glavnog pročelja. Glavno pročelje crkve pilastrima je razdijeljeno u tri polja. Središnje polje je rastvoreno ulaznim otvorom segmentno-lučnog zaključka i lučno zaključenim prozorom, a na bočnim poljima se nalaze niše.

Iznad razdijelnog vijenca uzdiže se atika, iz koje izbija pravokutni zvonik. Lađu prekriva dvoslivno krovište, višeslivno se nalazi nad svetištem, a troslivno nad sakristijom. U unutrašnjosti zidovi lađe su ritmizirani polustubovima. Lađa je presvođena češkim kapama s pojasnicama.

* Crkva sv. Katarine Djevice i Mučenice – zaštićeno kulturno dobro (Z-1157)

Župna crkva Sv. Katarine, sagrađena na obali Bosuta, na izuzetno lijepom prapovijesnom lokalitetu Gradini, sa školskim primjerom očuvanog opkopa, vrlo je vrijedan kulturno-povijesni spomenik. Prema arheološkim istraživanjima crkva je imala svoju romaničku prethodnicu. Nalazila se na mjestu današnje crkve. Ispod sadašnjeg poda otkrivene su još dvije podne razine, u desnom kutu ispred apside ostaci rimske arhitekture. Tijekom iskopavanja otkriveni su grobovi na redove bjelobrdske kulture, te ostaci monumentalne građevine iz ranije faze. Vjerojatno su graditelji te prve crkve bili obitelj LOTHARD koji su tada bili vlasnici Nijemaca.

Druga (današnja) crkva sagrađena je početkom 15. stoljeća i bila je u gotičkom stilu. Gotička crkva je sjela i na ranije bjelobrdsko grobište, a prostor oko nje funkcionirao je i u kasnom srednjem vijeku kao mjesno groblje. Osim toga, pretpostavlja se, kako se upravo na ovom mjestu, u središtu današnjih Nijemaca nalazila i srednjovjekovna utvrda i trgovište Nijemci.

Treća promjena stila crkve je barok. Barokizaciju crkve su proveli svećenici na službi u Nijemcima don Luka i Andrija Natali. To se dogodilo početkom 18. stoljeća i takva je ostala do danas. Tijekom Domovinskog rata je bila uništena, ali se nakon završetka rata obnovila.

Naselje Lipovac ime je dobilo prema lipovu drvetu. U obliku Lypowcz zabilježeno je 1484. godine kada je pripadalo gradu Moroviću. Nalazi se južno od Nijemaca, na ravnu tlu na lijevoj strani Bosuta. 1789. godine prema regulaciji župa Lipovac se odvojio od Morovića te je osnovana nova župa, a njezin prvi župnik bio je franjevac Leopold Janković iz Slavonskog Broda. Najprije je pripadala Posavačkom dekanatu, a 1928. godine pripala je Tovarničkom dekanatu. Kasnije je pripojena Kukujevačkom dekanatu. 1998. godine župa Svetog Lovre pripala je Otočkom dekanatu. Župna crkva u Lipovcu posvećena je Svetom Lovri, mučeniku rođenom u Španjolskoj. 1755. godine se u Lipovcu nalazila kapela Sv. Lovre mučenika, sagrađena od drveta. Nova crkva se započela graditi 1808. godine u duhu kasnobaroknog klasicizma. Crkva je završena 1812. godine.

Crkva u Nijemcima je posvećena svetoj Katarini Aleksandrijskoj. Sagrađena je prije dolaska Turaka, a spominje se već u 15. stoljeću. Više puta je obnavljana i uređivana, ali i danas ponosno stoji na desnoj strani obale Bosuta gdje župljani obavljaju svoje obrede, te je vrlo važan spomenik sakralne baštine.

**MUZEJ LUKA NATALI**

Zavičajni muzej „Luka Natali“ nalazi se u Pastoralnom centru župe Nijemci u samom centru naselja Nijemci. Muzej je dobio naziv po beogradskom biskupu, generalnom vikaru u Srijemu i vanjskom vikaru pečuške biskupije, te apostolskom vikaru zemalja pod turskom okupacijom, Luki Nataliu, a koji je stolovao u Nijemcima u 17. i 18. stoljeću gdje je i sahranjen. U muzeju se može naći sve od nastanka naselja, kroz srednji vijek pa sve do moderne povijesti i Domovinskog rata.

U sklopu muzeja nalazi se i etno soba, nazvana još i ,,Bakina soba” koja je uređena u tradicionalnom stilu s detaljima iz prošlosti koji prikazuju kako se nekada živjelo na ovim prostorima.

# 10. PRIRODNI RESURSI

Spačvanska šuma kao najveći šumski kompleks hrasta lužnjaka prostire se između rijeka Save i Dunava, te na području rijeke Bosut i njenih pritoka Spačve, Brežnice i Lubnja te rijeke Studve. Površine je oko 40 000 ha, a prostire se i u dijelu vojvođanskog Srijema, te tako ima ukupnu površinu od 51 592,92 ha. Dio Spačvanske šume (278 ha) zaštićen je u kategoriji značajnog krajobraza.

Ekološka, a posebice hidrološka uloga Spačve je velika. U Spačvi je hrast lužnjak dobio zbog svoje odlične kakvoće međunarodnu tehnološku karakteristiku pod imenom slavonska hrastovina.  Procjenjuje se da je ekološki učinak šuma hrasta lužnjaka nekoliko puta veći od gospodarskog. Računa se da hrast lužnjak troši za vrijeme vegetacijskog razdoblja po jednom hektaru nekoliko tisuća tona vode, koju ispušta u zrak.

Rijeka Bosut protječe na području općine Nijemci kroz naselja Nijemci, Podgrađe, Apševci i Lipovac. Bogata flora i fauna dodatno pridonosi ljepoti kraja uz rijeku. Zbog svog pitomog toka pogodna je za sve vrste plovila. Rijeka Bosut bogata je slatkovodnom ribom zbog čega je omiljena meka sportskih ribolovaca.

Rijeka Spačva teče kroz spačvanski bazen, najveću cjelovitu šumu hrasta lužnjaka. Spačva je uz rijeku Bosut izuzetno važna za napajanje i održavanje hrastove šume jer je hrastu potreba velika količina vode. Izuzetno je bogata ribom što prepoznaju ribiči i zaljubljenici u prirodu. Područje oko rijeke Spačve je močvarno što pogoduje hrastu lužnjak i mnogim ribljim vrstama (šaran, smuđ, štuka, som) koja im je i prirodno mrjestilište.

Tijekom posljednjih desetljeća, ljudski utjecaj na prirodne resurse postao je toliko snažan da se pretvorio u ozbiljnu prijetnju opstanku najvećeg dijela prirodne baštine. Raznolikost prirodnih i polu-prirodnih staništa u naglom je opadanju, a brojne biljne i životinjske populacije koje ovise o tim staništima smanjuju se i po brojnosti i po području svoje rasprostranjenosti. Staništa su sve jače izložena cjepkanju na izolirane „otoke“ koji nisu u stanju dugoročno opstati, naročito s obzirom na sve intenzivniji pritisak uzrokovan različitim ljudskim aktivnostima. Stoga je zaštita prirode u Europi usmjerena na stvaranje sustava preostalih vrijednih područja za ugrožene vrste i staništa, koja su međusobno funkcionalno povezana. Takav sustav naziva se ekološka mreža. Ona se temelji na mreži zaštićenih područja, ali je dopunjena, što joj daje funkcionalnost koja omogućuje maksimalno očuvanje ugroženih vrsta i staništa na relativno malo preostalog prirodnog prostora.

Ekološka mreža Republike Hrvatske čini sastavni dio ekološke mreže Europske unije Natura 2000. Nacionalna ekološka mreža obuhvaća područja u Hrvatskoj koja su primjenom stručnih kriterija, a na temelju dostupnih podataka ne starijih od 50 godina, utvrđena kao područja važna za očuvanje ili uspostavljanje povoljnog stanja ugroženih i rijetkih stanišnih tipova i/ili divljih svojti na europskoj i nacionalnoj razini.

Ekološku mrežu RH čine područja očuvanja značajna za ptice - POP (područja značajna za očuvanje i ostvarivanje povoljnog stanja divljih vrsta ptica od interesa za Europsku uniju, kao i njihovih staništa, te područja značajna za očuvanje migratornih vrsta ptica, a osobito močvarna područja od međunarodne važnosti) i područja očuvanja značajna za vrste i stanišne tipove - POVS (područja značajna za očuvanje i ostvarivanje povoljnog stanja drugih divljih vrsta i njihovih staništa, kao i prirodnih stanišnih tipova od interesa za Europsku uniju.

Temeljem Uredbe o ekološkoj mreži (NN 124/13) unutar područja općine Nijemci nalaze se sljedeća područje ekološke mreže:

a) Područja očuvanja značajna za ptice POP

|  |  |  |  |  |  |
| --- | --- | --- | --- | --- | --- |
| **Identifikacijski broj područja** | **Naziv područja** | **Kategorija za ciljnu vrstu** | **Znanstveni naziv vrste** | **Hrvatski naziv vrste** | **Status** |
| HR1000006 | Spačvanski bazen | 1 | Aquila pomarina | Orao kliktaš | Gnjezdarica |
| 1 | Ciconia nigra | Crna roda | Gnjezdarica |
| 1 | Dendrocopos medius | Crvenoglavi djetlić | Gnjezdarica |
| 1 | Dryocopus martius | Crna žuna | Gnjezdarica |
| 1 | Ficedula albicollis | Bjelovrata muharica | Gnjezdarica |
| 1 | Haliaeetus albicilla | Štekavac | Gnjezdarica |
| 1 | Pernis apivorus | Škanjac osaš | Gnjezdarica |
| 1 | Picus canus | Siva žuna | Gnjezdarica |

b) Područja očuvanja značajna za vrste i stanišne tipove POVS (područja značajna za očuvanje i ostvarivanje povoljnog stanja drugih divljih vrsta i njihovih staništa, kao i prirodnih stanišnih tipova od interesa za Europsku uniju):

|  |  |  |  |  |
| --- | --- | --- | --- | --- |
| **Identifikacijski broj područja** | **Naziv područja** | **Kategorija za ciljnu vrstu** | **Znanstveni naziv vrste** | **Hrvatski naziv vrste/staništa** |
| HR2001414 | Spačvanski bazen | 1 |  | Jelenak |
| 1 |  | Hrastova strizibuba |
| 1 |  | Crveni mukač |
| 1 |  | Barska kornjača |
| 1 |  | Širokouhi mračnjak |
| 1 |  | Vidra |
| 1 |  | Veliki panonski vodenjak |
| 1 |  | Aluvijalne šume |
|  |  | Prirodne eutrofne vode s vegetacijom |

# 11. PROMETNA INFRASTRUKTURA

## 11.1. Cestovna infrastruktura

Mreža cestovnih prometnica na području općine Nijemci je dobro razvijena i čine ju sve kategorije cesta: autoceste, državne ceste, županijske ceste, te lokalne i nerazvrstane ceste. U nastavku teksta, prikazane su sve kategorije cesta na području općine:

**1. Autoceste:**

* A3: GP Bregana (gr. R. Slovenije-Zagreb-Sl. Brod-GP Bajakovo (gr. R. Srbije).

**2. Državne ceste:**

* državna cesta D46: Đakovo (D7) - Vinkovci - GP Tovarnik (gr.R. Srbije.)
* državna cesta D57: Vukovar (D2) - Orolik - Nijemci - Lipovac (A3)

**3. Županijske ceste**:

|  |  |  |  |  |  |
| --- | --- | --- | --- | --- | --- |
| Oznaka | Naziv dionice | Duljina (km) | Vrsta kolnika | | |
| **Asfalt** | **Tucanik** | **Zemlja** |
| Ž 4172 | A.G. Grada Vinkovci – Privlaka – Otok (D537) | 11,500 | 11,500 |  |  |
| Ž 4197 | Čakovci (Ž4196) - Šidski Banovci (D46) | 5,606 | 3,200 | 2,406 |  |
| Ž 4224 | Otok (D537) - Nijemci (D57) | 12,185 | 12,185 |  |  |
| Ž 4225 | Ž4224 - D. Novo Selo | 2,790 | 2,790 |  |  |
| Ž 4229 | Bošnjaci (D214) – D537 | 12,495 | 2,334 | 10,161 |  |
| Ž 4233 | Tovarnik (D46) - Nijemci (D57) | 10,541 | 4,643 | 5,898 |  |
| Ž 4234 | čvorište Lipovac (A3) - Ž4230 | 22,900 |  |  | 22,900 |
| UKUPNO |  |  |  |  |  |

Izvor podataka: ŽUC, Vukovarsko – srijemska županija

**4. Lokalne ceste:**

|  |  |  |  |  |  |
| --- | --- | --- | --- | --- | --- |
| Oznaka | Naziv dionice | Duljina (km) | Vrsta kolnika | | |
| **Asfalt** | **Tucanik** | **Zemlja** |
| L 46026 | Ž4172-Đeletovci (D 57) | 14,602 | 14,602 |  |  |
| L 46032 | D46-Vinkovački Banovci | 1,241 | 1,241 |  |  |
| L 46051 | D537- (D 57) | 13,600 | 1,447 | 12,153 |  |
| L 46052 | Lipovac (D57) –gr. R. Srbije | 1,284 |  | 1,284 |  |
| L 46061 | Lipovac : D57-D57 | 0,800 | 0,800 |  |  |

Izvor podataka: PPUO Nijemci

Mrežu nerazvrstanih cesta na području općine čine ceste koje nisu temeljem Zakona kategorizirane u javne ceste, a čine ih ceste u građevinskim područjima, poljski i šumski putovi, te sve druge nerazvrstane površine koje su u funkciji prometa. Cestovnu infrastrukturu na području općine Nijemci čini 58 nerazvrstanih cesta ukupne duljine nešto više od 23 kilometra. Kad se tome pridodaju i poljski putevi u duljini od gotovo 440 km, ukupna duljina nerazvrstanih cesta na području općine Nijemci iznosi 462,22 km.

U tablici koja slijedi prikazana je ukupna duljina nerazvrstanih cesta – ulica po naseljima na području općine:

Tablica 4: Nerazvrstane ceste po naseljima

|  |  |  |
| --- | --- | --- |
| R.broj | Naselje | Dužina ulica (m) |
| 1. | Apševci | 1.140 |
| 2. | Banovci | 3.020 |
| 3. | Donje Novo Selo | 900 |
| 4. | Đeletovci | 2.040 |
| 5. | Lipovac | 2.960 |
| 6. | Nijemci | 9.961 |
| 7. | Podgrađe | 2.826 |
| 8. | Vinkovački Banovci | 300 |
| UKUPNO | | **23.147** |

Izvor podataka: Općinska uprava, 2022.

Postojeće stanje nerazvrstanih cesta na području općine relativno je zadovoljavajuće, iako su potrebna kontinuirana ulaganja i određena poboljšanja u smislu unaprjeđenja postojećeg stanja ali i izgradnje novih cesta i pješačkih staza.

Na području općine Nijemci smješten je i stalni granični prijelaz za međunarodni promet putnika i roba s inspekcijskim službama u cestovnom prometu Bajakovo i to na 306,1 km autoceste A-3 Zagreb-Bajakovo, ukupne površine 202.038 m2. Stalni granični prijelaz za međunarodni promet putnika i roba s inspekcijskim službama u cestovnom prometu Bajakovo ima 25 ulazno - izlaznih prometnih traka, gdje se vrši granična i carinska kontrola od strane policijskih i carinskih službenika. Pored službi policije i carine, djelatnost obavljaju i veterinarska inspekcija, fito-sanitarna inspekcija, granična sanitarna inspekcija, međunarodna otpremništva i pošta, dok se po potrebi angažira i Državni inspektorat.  
  
S obzirom da se Stalni granični prijelaz za međunarodni promet putnika i roba s inspekcijskim službama u cestovnom prometu Bajakovo nalazi na magistralnom cestovnom pravcu (E-70) koja je glavna cestovna poveznica između zapadne i jugoistočne Europe, najveći dio prometa (tranzita) odvija se baš ovim cestovnim pravcem.

Jedan od najznačajnijih projekata u segmentu prometne infrastrukture za područje općine Nijemci svakako je projekt „SRIJEMSKA GRANIČNA TRANSVERZALA (Ilok– Šarengrad– Bapska–Tovarnik– Nijemci– Lipovac- Strošinci– Gunja) čiji je primarni cilj jačanje prometne povezanosti svih dijelova Vukovarsko-srijemske županije.Izgradnjom Srijemske granične transverzala trasa će se skratiti za 21 km, a vremensko skraćenje puta od autoceste A3 do Iloka biti će znatno uz povećanje sigurnosti za sve sudionike u prometu jer predmetna trasa obilazi sva naselja. Značajno je i to što će se tijekom prometnih ljetnih gužvi na graničnom prijelazu Bajakovo efikasno moći preusmjeriti promet na granične prijelaze Tovarnik i Ilok. Nositelj ovoga projekta su Hrvatske ceste d.o.o., a ukupna vrijednost projekta iznosi 665.000.000,00 Kn.

Projekt izgradnje auto parka Lipovac također je jedan od strateških projekata Vukovarsko srijemske županije, a čiji je nositelj Općina Nijemci. Lokacija projekta Auto park bila bi u okviru obuhvata Poslovne zone Lipovac - jug, te je isti planiran Prostornim planom Općine. S obzirom da planirano zemljište za izgradnju auto parka obuhvaća površinu od cca 54 ha koje se nalazi u vlasništvu Republike Hrvatske, Općina Nijemci podnijela je zahtjev nadležnom ministarstvu za darovanjem predmetnog zemljišta, a u svrhu realizacije predviđenog projekta. Urbanističkim planom uređenja poslovne zone Lipovac – jug u okviru projekta izgradnje auto parka predviđena je izgradnja motela s restoranom i pratećim sadržajima, ugostiteljskih sadržaja, sanitarnih čvorova s tuševima, praonica rublja, upravne zgrade, špedicija, ljekarne, trgovine higijenskih potrepština, servisne radionice, prodavaonice opreme i rezervnih dijelova i drugo), te ostalih pomoćnih i pratećih građevina i površina koje upotpunjuju i služe osnovnoj djelatnosti.

Projekt Auto park Lipovac je relevantan za rješavanje sigurnosti cestovnog prometa na području općine Nijemci, ali i na cjelokupnom području Slavonije, Baranje i Srijema jer će obuhvatiti izgradnju zaštićenih i sigurnih parkirališta za kamione, hladnjače, autobuse i kamione sa opasnim teretom, prostora za slobodno vrijeme vozača (sport i rekreacija) zajedno sa svim potrebnim popratnim sadržajima.

Projekt je također i od nacionalnog značaja jer će doprinijeti učinkovitijem i kvalitetnijem nadzoru međunarodnog graničnog prijelaza RH za kamione čime se doprinosi nacionalnoj, ali i sigurnosti Europske unije. Uz sigurniji promet i kvalitetniji nadzor graničnog prijelaza, realizacijom projekta Auto parka Lipovac omogućit će se gospodarski razvoj i podizanje životnog standarda stanovništva općine Nijemci ali i cjelokupne Vukovarsko – srijemske županije. Procijenjena ukupna vrijednost izgradnje auto parka iznosi 53.000.000,00 Kn.

Koncem mjeseca ožujka 2021. godine potpisan je i Ugovor o dodjeli bespovratnih sredstava za projekt „Izgradnja obilaznice Apševaca i Lipovca – sanacija opasnog mjesta na državnoj cesti D57“ koji su potpisali ministar mora, prometa i infrastrukture RH, ravnatelj SAFU-a (Središnje agencije za financiranje i ugovaranje programa i projekata EU) i predsjednik Uprave Hrvatskih cesta d.o.o.. Vrijednost ugovora iznosi 106.069.667,20 kn, a projekt se financira iz Europskog fonda za regionalni razvoj. Svrha ovog projekta je poboljšanje cestovne sigurnosti, a time i smanjenje broja nesreća s materijalnom štetom, te broja ozlijeđenih i smrtno stradalih na državnim cestama.

Ova dionica je na zahtjev MUP-a RH kategorizirana kao opasno mjesto i nalazi se u Planu provedbe za sanaciju opasnih mjesta na državnim cestama Republike Hrvatske, a u skladu s Nacionalnim programom sigurnosti cestovnog prometa Republike Hrvatske za razdoblje od 2011. - 2020. godine. Ministarstvo unutarnjih poslova izvršilo je analizu prometa odnosno prometnih nesreća i njihovih posljedica u razdoblju od 2014. - 2018. godine, na dionici državne ceste D57od raskrižja s lokalnom cestom L46051 (sjeverno od Apševaca) do čvora „Lipovac“ autoceste A-3 u Vukovarsko-srijemskoj županiji, prema kojoj navedena dionica predstavlja „opasno mjesto“ na kojoj u interakciji s ljudskim faktorom, dolazi do prometnih nesreća. Situaciju dodatno otežavaju i teretna vozila koja gravitiraju navedenoj prometnici prema/od obližnjim međunarodnim cestovnim graničnim prijelazima Bajakovo, Tovarnik i Ilok.

Navedeni granični prijelazi bilježe višekilometarske kolone, posebice u vrijeme godišnjih odmora i blagdana, što svakako utječe na kvalitetu same prometnice, ali i sigurnost prometa općenito. Posebno se ističe podatak da se većim dijelom radi o teretnim vozilima nosivosti do 24 tone, koja utječu na prometno-tehničke karakteristike prometnice i koja povećavaju vjerojatnost broja prometnih nesreća i stradalih u istima. Kako je postojeća prometnica svojim elementima i stanjem kroz ova naselja neprimjerena za tu strukturu prometa, izgradnjom obilaznice će se izbjeći takve kolizije i povećati sigurnost prometa.

Poboljšanje kvalitete prometovanja svakako je potrebno i u kontekstu rada granične policije radi smanjenja vremena reakcije granične policije vezano za ilegalne migracije, ali i poboljšanja sigurnosti vanjske granice Europske unije te skorog ulaska Republike Hrvatske u Schengenski prostor. Ovim projektom osigurat će se i pozitivan efekt na projekte izvan prometnog sektora, posebice u segmentu projekata koji se odnose na sektor informacijsko - komunikacijskih tehnologija jer će projekt obuhvatiti i postavljanje cijevi za optičku infrastrukturu. Također, obnovit će se dio telekomunikacijske, elektroenergetske i plinske infrastrukture. Ujedno će se dati poticaj projektima razvoja poslovne infrastrukture na području obuhvata.

## 11.2. Željeznička infrastruktura

Područjem općine Nijemci prolazi sljedeća željeznička infrastruktura:

* glavna magistralna željeznička pruga MG2 na relaciji Savski Marof-Zagreb-Sisak-Novska-Vinkovci-Tovarnik
* Željeznička pruga I. reda I 110 na relaciji Vinkovci-Drenovci
* Željezničke postaje/stajališta nalaze se u naseljima Đeletovci, Banovci i Vinkovački Banovci

Postojeće stanje navedene željezničke infrastrukture je zadovoljavajuće.

# 12. ENERGETSKA I TELEKOMUNIKACIJSKA INFRASTRUKTURA

Opskrba električnom energijom područja općine Nijemci u nadležnosti je Hrvatske elektroprivrede, DP Elektra Vinkovci. Distribucijski sustav električne energije čine nadzemni dalekovodi 35kV s trafostanicama u naseljima Nijemci i Đeletovci.

## 12.1. Obnovljivi izvori energije

U pogledu primjene i korištenja obnovljivih izvora energije, Općina Nijemci jedna je od rijetkih jedinica lokalne samouprave koja je još 2013. godine započela s aktivnom implementacijom istih na području općine.

U okviru projekta „PROGRES - Protection of Nature and Globalisation of Renewable Energy Sources“, financiran iz IPA pretpristupnog fonda EU, ukupne vrijednosti 486.880,28 EUR koji se provodio u razdoblju od 05/2013 do 01/2015. godine, na zgradi Općine postavljena je sunčana elektrana instalirane snage 4,12 kW, a na šetnici uz Bosut postavljena je okretna sunčana elektrana kapaciteta 10 kW, te su postavljene nove LED lampe u sustavu javne rasvjete.

Ovim projektom intencija Općine Nijemci bila je doprinijeti zaštiti okoliša i unaprjeđenju uvjeta života korištenjem obnovljivih izvora energije (OIE), i to kroz suradnju dva prekogranična područja (RH i BiH).

## 12.2. Opskrba plinom

Na području općine Nijemci distribuciju prirodnog plina vrši HEP – PLIN d.o.o.. Plinska mreža izgrađena je u duljini od 75,24 km, a izgrađeni plinovod je tlaka 3 bara od čega najveći udio čine PE-HD cijevi 63 mm (53,88%), slijede 160 mm (25,89%), 90 mm (12,38%), te 110 mm (7,85%)

Prema podacima tvrtke HEP – PLIN d.o.o., od ukupno 1.916 kućanstava na području općine, njih 1.019 je priključeno na plinsku mrežu, dok je pravnih subjekata priključenih na plinsku mrežu 43.

U narednom razdoblju planirano je proširenje plinske mreže južno od naselja Lipovac prema Poslovnoj zoni – jug.

# 13. KOMUNALNA INFRASTRUKTURA

## 13.1. Vodoopskrba i odvodnja

Vodoopskrba na području općine Nijemci vrši se preko lokalnog vodovoda iz vodocrpilišta Tovarnik (dionica Vinkovački Banovci, Nijemci-Podgrađe-Apševci-Lipovac ukupne duljine 15,25 km) iz kojeg se voda osigurava i za granični prijelaz Bajakovo. Na području općine, vodoopskrbna mreža izgrađena je u ukupnoj duljini od 51,34 km, a za opskrbu vodom odgovorna je tvrtka Vinkovački vodovod i kanalizacija d.o.o. U tablici koja slijedi prikazana je duljina izgrađene vodoopskrbne mreže po naseljima na području općine:

Tablica 5: Duljina vodoopskrbne mreže po naseljima

|  |  |  |
| --- | --- | --- |
| R.br. | Naselje | Postojeća duljina vodoopskrbne mreže |
| 1. | Nijemci | 18,3 km |
| 2. | Apševci | 2,93 km |
| 3. | Banovci | 6,38 km |
| 4. | Donje Selo | 2,55 km |
| 5. | Đeletovci | 8,32 km |
| 6. | Lipovac | 6,71 km |
| 7. | Podgrađe | 4,21 |
| 8. | Vinkovački Banovci | 1,94 km |

Izvor podataka: Vinkovački vodovod i kanalizacija d.o.o., 2022.

Prema podacima tvrtke Vinkovački vodovod i kanalizacija d.o.o., u 2021. godini evidentirano je ukupno 2.058 priključaka na vodoopskrbnu mrežu od čega 1.936 kućanstava, te 122 poslovna subjekta.

U pogledu odvodnje sanitarnih otpadnih voda s obzirom da na području općine nije izgrađen sustav odvodnje, isti se vrši individualno preko septičkih jama s taložnicama, dok se oborinske vode odvode cestovnim jarcima do obližnjih vodotoka. Stoga je tvrtka Vinkovački vodovod i kanalizacija d.o.o. započela provedbu projekta Aglomeracije Novi Jankovci, Nijemci, Vrbanja kojim će se razraditi sustav odvodnje općine Nijemci, te položaj i kapacitet uređaja za pročišćavanje otpadnih voda.

U okviru izrađene analize troškova i koristi jedna od predloženih solucija je i rekonstrukcija vodoopskrbnih cjevovoda unutar naselja na području općine. Iako je poziv na nadmetanje za usluge izrade studijske i projektne dokumentacije bio objavljen još koncem mjeseca kolovoza 2020. godine zbog značajnih promjena na uslužnom području tvrtke Vinkovački vodovod i kanalizacija d.o.o. u veljači 2022. godine donesena je odluka o poništenju postupka javne nabave na koju je zaprimljena žalba, te će se po rješavanju žalbe definirati daljnje radnje na ovom projektu.

U naselju Nijemci započela je izgradnja sustava odvodnje otpadnih voda, te je izgrađeno 2,6 km gravitacijskih cjevovoda. Nastavak gradnje predviđen je upravo kroz realizaciju projekta aglomeracije. S obzirom da postojeći način odvodnje otpadnih voda dovodi do zagađenja vodotoka i predstavlja latentnu opasnost za zdravlje ljudi, u budućem razdoblju potrebno je intenzivirati aktivnosti na navedenom projektu kako bi se u što skorijem mogućem roku pristupilo izvođenju radova na sustavu odvodnje i pročišćavanja otpadnih voda.

## 13.2. Groblja

Na području općine Nijemci nalazi se 9 groblja. Svako naselje ima jedno groblje, izuzev naselja Podgrađa koje ima dva groblja. Jedno od njih, smješteno je u samome mjestu i kolokvijalno se naziva „staro groblje“ na kojem se više ne obavljaju ukopi.

Svako groblje ima mrtvačnicu, osim groblja u Vinkovačkim Banovcima i „starog groblja“ u Podgrađu, ukupno 7 mrtvačnica na području. Na grobljima u naseljima Banovci i Vinkovački Banovci se sahranjuju osobe pravoslavne vjeroispovijesti, a u ostalim mjestima su katolička groblja.

U tablici koja slijedi prikazani su osnovni podaci o grobljima i pratećoj infrastrukturi na području općine Nijemci:

Tablica 6: Groblja na području općine Nijemci

|  |  |  |  |  |  |
| --- | --- | --- | --- | --- | --- |
|  | Naselje | Groblje | Mrtvačnica | Pom. zgrada | Terasa |
| 1. | Lipovac | 24.324 m2 | 62,7 m2 | - | 86,7 m2 |
| 2. | Apševci | 7.614 m2 | 78,6 m2 | - | 20 m2 |
| 3. | Podgrađe | 5.842 m2 | 62,7 m2 | - | 86,7 m2 |
| 4. | Nijemci | 16.826 m2 | 84 m2 | 83 m2 | - |
| 5. | D. N. Selo | 5.620 m2 | 78,6 m2 | - | 20 m2 |
| 6. | Đeletovci | 8.970 m2 | 62,7 m2 | - | 86,7 m2 |
| 7. | Vinkovački Banovci | 6.550 m2 | - | - | - |
| 8. | Banovci | 9.624 m2 | 59 m2 | - | 39 m2 |
| 9. | Podgrađe | 2.632 m2 | - | - | - |

Izvor podataka: Komunalac Srijem d.o.o., 2022.

Mrtvačnice u Lipovcu, Podgrađu, Nijemcima, Đeletovcima i Banovcima se nalaze na samom groblju, a mrtvačnice u Apševcima i Donjem Novom Selu se nalaze u neposrednoj blizini groblja. Ukope pokojnika na području općine Nijemci obavljaju djelatnici tvrtke Komunalac Srijem d.o.o.. Trenutno, na području općine evidentirano je 2.412 grobnih mjesta po naseljima kako slijedi:

* Lipovac, 471 grobno mjesto
* Apševci, 139 grobnih mjesta
* Podgrađe, 231 grobno mjesto
* Nijemci, 817 grobnih mjesta
* Donje Novo Selo, 246 grobnih mjesta
* Đeletovci, 218 grobnih mjesta
* Vinkovački Banovci, 64 grobna mjesta
* Banovci, 226 grobnih mjesta

Potrebe u ovom segmentu uključuju nabavu hladnjače za pokojnike s obzirom da se najbliža nalazi na području grada Otoka, što tijekom ljetnih mjeseci uzrokuje velike probleme zbog visokih temperatura.

# 14. MINERALNE SIROVINE

Iskorištavanje mineralnih sirovina na području općine Nijemci planom utvrđeno je na lokaciji postojećeg eksploatacijskog polja "Đeletovci" u koncesiji tvrtke INA d.d. - SD Naftaplin – Pogon Vinkovci - Radilište Đeletovci, sa sjedištem u Zagrebu, a u svrhu eksploatacije energetskih mineralnih sirovina - nafte.

Eksploatacijsko polje ugljikovodika “Đeletovci” nalazi se na području nekoliko jedinica lokalne samouprave - Općine Stari Jankovci, Nijemci, Tovarnik i Grada Otoka, te zauzima površinu od 33,06 km2 .

Polje je otkriveno 1982. godine istražnom bušotinom Đt-1 na osnovi opsežnih geološko-geofizičkih radova, a eksploatacija je započela 1984. godine. Na eksploatacijskom polju „Đeletovci“ izrađeno je ukupno 51 bušotina sa 60 bušotinskih kanala.

Prema stanju od 31. prosinca 2014. na eksploatacijskom polju Đeletovci nalazi se 27 eksploatacijskih, 12 mjernih, 3 utisno-vodne i 18 likvidiranih kanala bušotina. Sabirno-otpremni sustav eksploatacijskog polja „Đeletovci“ se sastoji od:

* eksploatacijskih naftnih, mjernih i utisno-vodnih bušotina,
* priključnih naftovoda,
* zbirnih i mjernih kolektorskih naftovoda,
* češljeva,
* mjerno-otpremne stanice (MOS) Đeletovci,
* otpremnog plinovoda,
* utisnih slanovoda

Navedeno eksploatacijsko polje na području općine Nijemci obuhvaća površinu od 1.881,62 ha ili 8,41% površine općine Nijemci.

# 15. GOSPODARENJE OTPADOM

Sustav organiziranog načina prikupljanja, odvoza i odlaganja otpada uspostavljen je na cjelokupnom području općine Nijemci. Usluge organiziranog sakupljanja, odvoza i odlaganja otpada na području općine vrši tvrtka Eko flor plus d.o.o.. Otpad se sakuplja tri puta tjedno, te ga se odvozi na odlagalište otpada „Petrovačka dola“. Odlagalište otpada „Petrovačka dola“ odlagalište je neopasnog otpada smješteno na izlazu iz Grada Vukovara prema naselju Petrovci. Ukupna površina odlagališta je 81100,00 m2, dok površina tijela odlagališta obuhvaća 12000,00 m2

Odlagalište godišnje zaprima oko 50.000 tona neopasnog komunalnog i proizvodnog otpada sa područja 3 grada i 21 općine s područja Vukovarsko-srijemske županije, pa čak i pojedinih JLS izvan područja županije. Odlaganje otpada provodi se sukladno zakonskim propisima i izdanim dozvolama, a otpad na odlagalište kontrolirano dovoze samo tvrtke koje imaju odgovarajuće dozvole za prijevoz i sakupljanje otpada, te sklopljen ugovor o odlaganju otpada.

Odlagalište otpada pod stalnim je videonadzorom, a otpad se odlaže na sanitaran način uz svakodnevno ravnanje, zbijanje i prekrivanje otpada inertnim materijalima radi sprečavanja štetnih utjecaja na okoliš (požara, neugodnih mirisa, raznošenja otpada i dr).

Javnom uslugom prikupljanja otpada obuhvaćeno je 4.705 stanovnika na području općine Nijemci.

Tablica 7: Količine i vrste prikupljenog otpada 2017.-2020. na području općine Nijemci

|  |  |  |  |  |
| --- | --- | --- | --- | --- |
| Godina | Ukupno prikupljeno otpada (t) | Miješani komunalni otpad (t) | Broj stanovnika obuhvaćen organiziranim skupljanjem komunalnog otpada | kg/stanovnik |
| 2020. | 831,63 | 756,65 | 4.705 | 176 |
| 2019. | 901,83 | 823,58 | 4.705 | 191 |
| 2018. | 924,44 | 849,56 | 4.705 | 196 |
| 2017. | 978,86 | 934,49 | 4.705 | 208 |

*Izvor podataka: Hrvatska agencija za okoliš i prirodu, 2022.*

Sukladno podacima Hrvatske agencije za okoliš i prirodu, Izvješća o komunalnom otpadu za 2020.,2019.,2018. i 2017. godinu, na području općine Nijemci u proteklom petogodišnjem razdoblju evidentan je trend smanjenja ukupnih količina prikupljenog miješanog komunalnog otpada koji se može pripisati povećanoj stopi razvrstavanja i prikupljanja otpada po vrstama.

Također, evidentan je i pozitivan trend smanjenja proizvedenog otpada po stanovniku koji se iz godine u godinu smanjuje.

U pogledu razvrstavanja otpada po vrstama, na području općine Nijemci itekako su vidljivi pozitivni pomaci i to posebice u dijelu razvrstavanja papira i kartona, te stakla i plastike.

Tablica 8: Količine prikupljenog otpada po vrstama 2017.-2020.

|  |  |  |  |  |  |  |  |
| --- | --- | --- | --- | --- | --- | --- | --- |
| Općina Nijemci | Papir i karton (t) | Plastika (t) | Staklo (t) | Metal (t) | Glomazni otpad (t) | Tekstil (t) | Biootpad (t) |
| 2020. | 30,26 | 34,86 | 2,08 | 1,24 | 5,52 | 0,17 | 0,02 |
| 2019. | 31,90 | 31,76 | 2,85 | 1,48 | 9,07 | - | 0,03 |
| 2018. | 26,07 | 36,34 | 3,04 | 0,00 | 9,43 | 0,00 | 0,00 |
| 2017. | 20,59 | 13,65 | 0,85 | 0,00 | 9,28 | 0,00 | 0,00 |

*Izvor podataka: Ministarstvo gospodarstva i održivog razvoja, HAOP, 2022.*

Kako je vidljivo iz prethodne tablice, iz godine u godinu se povećavaju količine prikupljenog papira i kartona, a posebice plastike što govori o sve većoj svijesti lokalnog stanovništva o potrebi razvrstavanja otpada.

Odvojeno prikupljanje otpada na području općine vrši se od „vrata do vrata“, a u tu svrhu raspoloživo je ukupno 2.486 spremnika za odvojeno prikupljanje otpada. Također, stanovništvu su osigurani su i podijeljeni kućni komposteri i to njih 1.134.

Na javnim površinama raspoloživo je 27 spremnika (kontejnera) za odvajanje otpada. Lokacije na javnim površinama u naseljima gdje su smješteni spremnici za odvajanje otpada (zeleni otoci) slijedi u nastavku teksta:

* naselje Lipovac (Bosutska bb) – 5 kontejnera (miješani otpad 2, papir 1, plastika 1, staklo 1)
* naselje Apševci (Kralja Tomislava 56) - 4 kontejnera (papir, miješani otpad, plastika, staklo po 1)
* naselje Podgrađe (Matije Gupca 43) - 4 kontejnera (papir, miješani otpad, plastika, staklo po 1)
* naselje Nijemci: Zrinska ulica – 2 kontejnera za miješani otpad; Kolodvorska 2 - 5 kontejnera (papir, plastika, staklo po 1 i miješani otpad 2)
* naselje Đeletovci (Bana Jelačića 8) – 4 kontejnera (papir, plastika, staklo, miješani otpad po 1)
* naselje Banovci (Maršala Tita) - 4 kontejnera (papir, plastika, staklo, miješani otpad po 1)
* naselje Vinkovački Banovci (Maršala Tita) - 4 kontejnera (papir, plastika, staklo, miješani otpad po 1)

Odvoz plastike, papira i stakla vrši se 1x mjesečno, dok se odvoz miješanog komunalnog otpada vrši 3x mjesečno.

Kriterij naplate za korisnike javne usluge temelji se na volumenu spremnika za otpad i broju pražnjenja spremnika.

U 2020. godini na području općine Nijemci odvojeno je prikupljeno 70,76 tona komunalnog otpada u sklopu javne usluge dok je putem mobilnog reciklažnog dvorišta prikupljeno 4,22 tone otpada. Hrvatska agencija za okoliš i prirodu izradila je Izvješće o prekoračenoj količini miješanog komunalnog otpada za jedinice lokalne samouprave za 2020. godinu temeljem metodologije definirane Dodatkom V. Zakona o gospodarenju otpadom (NN 84/2021). Sukladno podacima i izračunu navedenom u predmetnom izvješću, na području Općine Nijemci u 2020. godini prekoračena količina dozvoljenog miješanog komunalnog otpada iznosi 273,41 tonu.

Pri izračunu prekoračenja količine dozvoljenog miješanog komunalnog otpada na području JLS primjenjuje koeficijent graničnog udjela mase sakupljenog miješanog komunalnog otpada u masi ukupno prikupljenog komunalnog otpada u okviru javne usluge za pojedinu kalendarsku godinu određen Zakonom o gospodarenju otpadom koji iznosi po godinama kako slijedi:

* za 2020. godinu 0,58
* za 2021. godinu 0,54
* za 2022. godinu, i nadalje 0,50

Na području Općine Nijemci evidentirano je sedam divljih odlagališta otpada i to 2 na području katastarske općine Nijemci, te po jedno divlje odlagalište otpada na području katastarskih općina Banovci, V. Banovci, Đeletovci, Podgrađe i Apševci. Na navedenim lokacijama uglavnom je odložen neopasni komunalni, građevinski otpad i biorazgradivi otpad. Planovi sanacije svih navedenih divljih odlagališta otpada izrađeni su prije nekoliko godina, stoga je tijekom narednog razdoblja potrebno izvršiti njihovu revizija i usklađivanje s trenutnom situacijom na predmetnim lokacijama.

Iako se u prethodno analiziranom razdoblju vide pozitivni pomaci u pogledu gospodarenja otpadom na području općine, te rastu svijesti stanovništva o potrebi razvrstavanja otpada, navedeno stanje nije idealno, te ostavlja dosta prostora za unaprjeđenje kako bi se smanjili pritisci na okoliš i zaštitila priroda.

# 16. DRUŠTVENE DJELATNOSTI

U pogledu objekata društvene infrastrukture, na području općine Nijemci glavnina društvenih aktivnosti odvija se u društvenim domovima koji su izgrađeni u gotovo svim naseljima. U naravi, navedeni objekti su uglavnom višenamjenski.

**Društveni dom u naselju Podgrađe** izgrađen je 2009. godine, te obuhvaća bruto površinu od 356,00 m2. Zgrada je priključena na lokalnu vodovodnu i elektroenergetsku mrežu, dok je grijanje objekta na kruto gorivo. U objektu su smještena dva poslovna prostora, skladište, sala sa pratećim sadržajem (hodnik, sanitarni čvor, sanitarni čvor za invalide, kuhinja). Ugrađena je PVC stolarija.

**Društveni dom u naselju Lipovac**izgrađen je 2009. godine. Razvijena bruto površina zgrade iznosi 480,00 m2 od čega je bruto površina prizemlja 240,00 m2 i bruto površina kata 240,00 m2. Namjena zgrade je društvena i javna. Stolarija je PVC, uređen je sanitarni čvor, stepenište, vanjski teren zgrade. Objekt se opskrbljuje vodom iz javne vodovodne mreže, a otpadne sanitarne vode talože se u vodonepropusnoj sabirnoj jami. Objekt je priključen na lokalnu elektroenergetsku mrežu i grije se na kruto gorivo.  Potrebno je urediti prilazne staze do ulaza u objekt.

**Društveni dom u naselju Donje Novo Selo** izgrađen je 2009. godine, a ukupna bruto površina prizemlja iznosi 348,29 m2. Vanjska stolarija je PVC, uređen je glavni ulaz u zgradu, sanitarni čvorovi, (sanitarni čvor za invalide), garderoba, kuhinja i ostava. Parcela je ozelenjena autohtonim biljkama, betonskim stazama i travnjakom, zgrada je priključena na elektroenergetsku mrežu i lokalnu vodovodnu mrežu, a sanitarne otpadne vode odvode se u vodonepropusnu sabirnu jamu i prazne se od strane komunalnog poduzeća. Objekt se grije na struju.

**Društveni dom** **u naselju Đeletovci** smješten je na građevinskom zemljištu površine 2.007 m2, dok je sami objekt neto površine 575,27 m2. Najveći problem predstavlja dotrajalost samog objekta, što je vidljivo i iz lošeg stanja drvene konstrukcija krova, sanitarnih čvorova i hodnika kao i vanjskih stepenica. Ostale prostorije u društvenom domu u relativno su zadovoljavajućem stanju, te je potrebno izvršiti samo soboslikarske i ličilačke radove.

# 17. ODGOJ I OBRAZOVANJE

## 17.1. Predškolski odgoj i obrazovanje

U pogledu predškolskog odgoja i obrazovanja, na području općine Nijemci od 15.03.2021. godine djeluje dječji vrtić „Bambi“ čija je izgradnja financirana kroz Program ruralnog razvoja RH 2014.-2020., mjera 07, podmjera 7.4., operacija 7.4.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“. Ukupna vrijednost projekta iznosila je  6.430.487,81 Kn. Do tada, na području općine nije bilo dječjeg vrtića, a program predškole od pedagoške 2008/2009. godine se provodio pri osnovnoj školi „Ivan Kozarac“.

Kapacitet dječjeg vrtića je 100 djece, no trenutno je upisano 119-ero djece (17 jasličke dobi, 102 vrtićke dobi) . Sva djeca pohađaju redovni 10-satni program, raspoređena u 4 odgojno-obrazovne skupine. Općina Nijemci kao osnivač dječjeg vrtića u 100% iznosu financira ekonomsku cijenu dječjeg vrtića za svako dijete.

U okviru dječjeg vrtića provodi se i program predškole koji pohađa 27-ero djece, a provodi se 3 puta tjedno u trajanju od 3 školska sata.Program predškole osigurava svakom djetetu u godini dana prije polaska u osnovnu školu optimalne uvjete za razvijanje i unaprjeđivanje vještina, navika i kompetencija, te stjecanje spoznaja i zadovoljavanje interesa koji će mu pomoći u prilagodbi na nove uvjete života, rasta i razvoja u školskom okruženju.

Osnovna zadaća predškolskog programa je razvijanje i unaprjeđivanje tjelesnih, emocionalnih, socijalnih i spoznajnih potencijala djeteta, te poticanje komunikacijskih vještina potrebnih za nove oblike učenja.

U dječjem vrtiću Bambi ukupno je zaposleno 15 djelatnika od kojih 10 odgojitelja, te 5 ostalih djelatnika - logoped, pedagog, kuharica, spremačice.

S obzirom na postojeće kapacitete i broj upisane djece, procjenjuje se da će u narednom razdoblju potrebe i dalje rasti, stoga je potrebno planirati proširenje postojećih ili izgradnju novih kapaciteta.

## 17.2. Osnovnoškolsko obrazovanje

Na području općine Nijemci osnovnoškolsko obrazovanje provodi su u okviru Osnovne škole Ivan Kozarac koja je jedina takva ustanova na području općine, a obuhvaća matičnu školu u naselju Nijemci, te 3 područne škole u naseljima Donje Novo Selo, Đeletovci, te Podgrađe. Područne škole u školskoj godini 2021./2022. pohađa ukupno 7 učenika u 4 razredna odjela, dok matičnu školu u naselju Nijemci pohađa 169 učenika.

Promatrajući kretanje ukupnog broja učenika u OŠ Ivan Kozarac, prema posljednjim podacima Ministarstva znanosti i obrazovanja RH (aplikacija ŠeR-Školski e-Rudnik), posljednjih nekoliko godina evidentan je negativan trend smanjenja broja učenika u osnovnoškolskom obrazovanju. Kada se uzme u obzir podatak da je u školskoj godini 2013./2014. OŠ Ivvan Kozarac pohađalo ukupno 287 učenika alarmantan je podatak da se u manje od 10 godina broj učenika smanjio za gotovo 38%. Navedeno se može pripisati negativnim demografskim trendovima i pojačanom iseljavanju koje je karakteristično za nedovoljno razvijena, ruralna područja, posebice istočnog dijela Republike Hrvatske.

*Grafikon 17: Kretanje ukupnog broja učenika po godinama u OŠ Ivan Kozarac*

U školskoj godini 2021./2022. u osnovnoj školi Ivan Kozarac zaposleno je ukupno 42 djelatnika od kojih je 8 učitelja razredne nastave, 19 učitelja predmetne nastave, 3 stručna suradnika (pedagog, školski knjižničar i edukacijski rehabilitator), 11 ostalih djelatnika, te ravnatelj škole.

Vanjski prostori matične škole obuhvaćaju površinu od 5.254 m2, dok površina unutarnjeg prostora škole iznosi 1.583,81 m2. U školi se nalazi 18 učionica, ukupne površine 846 m2. Područna škola u naselju Donje Novo Selo obuhvaća površinu od 637,88 m2, te raspolaže sa 221,12 m2 unutarnjeg prostora u okviru kojega se nalaze 2 učionice. Područna škola u naselju Podgrađe obuhvaća površinu od 905,30 m2, te raspolaže sa 354,70 m2 unutarnjeg prostora u okviru kojega se nalaze 3 učionice za razrednu nastavu.

Područna škola u naselju Đeletovci obuhvaća površinu od 3.038,90 m2, te raspolaže sa 361,10 m2 unutarnjeg prostora u okviru kojega se nalaze 3 učionice za razrednu nastavu.

Matičnu školu pohađaju učenici viših i nižih razreda iz Nijemaca i učenici viših razreda iz mjesta Donje Novo Selo, Podgrađe i Đeletovci. Školske zgrade u sva 4 naselja su obnovljene, a u Nijemcima je izgrađena nova zgrada s kuhinjom i blagovaoničkim prostorom, informatička učionica, te nekoliko učionica s kabinetskim prostorom. U obnovi je izgrađena i nova sportska dvorana.

Škola posjeduje i učiteljske stanove, u područnim školama po jedan stan u sklopu školske zgrade, a u matičnoj školi tri zgrade s po dva stana. Stanovi su obnovljeni ili novoizgrađeni i spremni za stanovanje učitelja.

# 18. ZDRAVSTVO I SOCIJALNA SKRB

Na području općine Nijemci sustav primarne zdravstvene zaštite provodi se putem jedne ordinacije opće/obiteljske medicine, te jedne ordinacije dentalne medicine. Ordinacija opće/obiteljske medicine zapošljava 4 djelatnika koji pružaju usluge za 1.700 pacijenata.

U provedbi djelatnosti dentalne zdravstvene zaštite, na području općine djeluje jedna ordinacija dentalne medicine koja je smještena u prostoru površine cca 50 m2 u vlasništvu Doma zdravlja Vinkovci od 2014. godine. Navedena ordinacija pruža usluge dentalne zaštite za stanovnike s područja naselja Nijemci i Lipovac. S obzirom da je oralno zdravlje sastavni dio općeg zdravlja i važan čimbenik ukupne kvalitete života na individualnoj razini, ali i zdravlje društva u cjelini, u budućem razdoblju potrebno je kontinuirano ulagati u nabavu potrebne opreme za pružanje kvalitetnih dentalnih usluga (vakuumski autoklav, sustav za destiliranu vodu na stomatološkoj jedinici, sustav za strojnu obradu korijenskih kanala s endometrom, stomatološke stolice i sl.).

U pogledu socijalne skrbi, na području općine Nijemci nema ustanova koje pružaju socijalne usluge i skrb za najranjivije skupine stanovništva.

# 19. ŠPORT I REKREACIJA

U pogledu infrastrukture za šport i rekreaciju, na području općine Nijemci ista je relativno dobro razvijena. Najveći dio sportsko rekreacijske infrastrukture čine nogometna igrališta kojih je na području općine 7. Općina Nijemci u postupku je provedbe projekta „Navodnjavanje nogometnog igrališta Nijemci“ za koji su sredstva osigurana iz proračuna EU (90%) i državnog proračuna Republike Hrvatske (10%). Navedeni projekt provodi se u okviru operacije 7.4.1. »Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti, te povezanu infrastrukturu« koji se provodi putem lokalnih razvojnih strategija (LRS) LAG-ova unutar podmjere 19.2. »Provedba operacija unutar CLLD strategije«.

Projektom će se doprinijeti poboljšanju životnih uvjeta i podizanju kvalitete života u ruralnom području kroz poboljšanje temeljnih sportskih i rekreativnih usluga. Ugradnjom sustava navodnjavanja stvorit će se mogućnost pružanja kvalitetnijih sportsko-rekreativnih sadržaja, što u konačnici pridonosi očuvanju zdravlja kroz smanjenje mogućnosti nastanka sportsko-rekreativnih ozljeda, te produženju perioda korištenja kvalitetnijih travnatih površina.  
Ugradnjom sustava navodnjavanja također će se doprinijeti očuvanju zdravlja ciljanih skupina i krajnjih korisnika, a sve s ciljem zaustavljanja negativnog depopulacijskog trenda na području općine.

Osim nogometnih igrališta na području općine je izgrađeno 8 dječjih igrališta u svim naseljima (Nijemci kč.br. 3613/1; Lipovac kč.br.215/5; Apševci kč.br. 241/1; Đeletovci kč.br.449/1; Donje Novo Selo kč.br. 263;Podgrađe kč.br. 315; Banovci kč.br. 358; Vinkovački Banovci kč.br. 503/1). Sva navedena dječja igrališta su novo uređena. Također, na izletištu Sopotac postoji dječje igralište koje je potrebno obnoviti novim drvenim spravama za igru. Općina Nijemci u budućem razdoblju planira i realizaciju projekta izgradnje vanjskog sportskog igrališta za više sportova (rukometno igralište i igralište za futsal) u samom središtu naselja Nijemci, u neposrednoj blizini parka.

# 20. CIVILNO DRUŠTVO

Sukladno podacima Ministarstva pravosuđa i uprave, Registar udruga, na području općine Nijemci aktivne su 42 udruge civilnog društva i to:

* **Vatrogasna zajednica općine Nijemci**

Vatrogasna zajednica općine Nijemci je krovna udruga koja okuplja 3 dobrovoljna vatrogasna društva na području općine – DVD Nijemci, DVD Đeletovci i DVD Lipovac. Potrebe u sektoru zaštite i spašavanja građana i njihove imovine na području općine primarno su usmjerene na osiguranje adekvatnih objekata dobrovoljnih vatrogasnih društava, te nabavu potrebnih kombi vozila, navalnog vozilo (kamion) koji prvi izlazi na požare, te opreme (autoljestve) potrebne za kvalitetan rad društava.

* **Lovačko društvo „Ugljara“ Apševci**

Lovačko društvo „Ugljara“ Apševci kroz svoj rad prvenstveno provodi njegu, uzgoj i zaštitu divljači, te kroz provođenje lovno gospodarske osnove, na području kojim gospodari, provodi i lov divljači i korištenje divljači i njezinih dijelova. Udruga trenutno broji 18 članova. Kao jedna od lovačkih udruga na području općine svojim postojanjem i radom nastoji sačuvati i njegovati tradiciju, živjeti u skladu sa prirodom, a lovstvo kao sastavni dio života promovirati i prenijeti i na mlađe generacije. U rad udruge nastojimo uključiti mlađe generacije, kao i sve mještane sela Apševci, te na taj način kod istih potaknuti zanimanje za boravak u prirodi i suživot sa prirodom. Udruga gospodari područjem koje graniči sa susjednom Republikom Srbijom, te kroz aktivnosti svojih članova u velikoj mjeri doprinosi i stanju sigurnosti na području općine, odnosno njeguje dobru suradnju sa djelatnicima Ministarstva unutarnjih poslova Republike Hrvatske koji su svakodnevno prisutni u navedenom graničnom području. Udruga gospodari područjem od oko 1.000 ha, u sklopu kojeg je i šumski predio naziva „Ugljara“ po kojem je udruga i dobila naziv. Upravo kroz šumski predio „Ugljara“, odnosno područje kojim udruga gospodari projektirana je za izgradnju brza cesta - Srijemska Transverzala, čime će udruga ostati bez većeg dijela područja kojim gospodari što će dovesti u pitanje i opstojnost same lovačke udruge. Rješenje ovoga problema članovi udruge vide u dodjeli novih površina za gospodarenje, a jedno od potencijalnih područja je i dio između rijeka Spačve i Bosuta, šumski dio naziva „Narače“ između mjesta Apševci i Lipovac, a kojim trenutno gospodare Hrvatske šume.

* **Streljačko društvo „Strijelac“ Donje Novo Selo**

Streljačko društvo osnovano je sredinom mjeseca travnja 2021. godine, te zasada okuplja 20 članova. Udruga se bavi lovnim streljaštvom, streljačkom disciplinom gađanja glinenih golubova "TRAP". Iako relativno kratko djeluje, jedan od ciljeva udruge je izgradnja streljane na području općine za daljnji razvoj i jačanje ovog sporta, te populariziranje istoga među djecom i mladima.

* Kulturno umjetničko društvo „Grančica“ Đeletovci
* Lovačko društvo „Jastreb“ Đeletovci
* Nogometni klub „Lovor“ Nijemci
* **Kulturno umjetničko društvo „Apševački veseljaci“ Apševci**

KUD Apševci osnovani su 70-tih godina prošloga stoljeća, te okupljaju 20 aktivnih članova od kojih je najveći dio u dječjoj sekciji. Glavni cilj djelovanja udruge je zaštita i očuvanje kulturnog identiteta, baštine i tradicije ovog područja. Zbog negativnih demografskih trendova i iseljavanja stanovništva s područja općine, broj članova se iz godine u godinu smanjuje, te je potrebno iznaći načine kako zadržati djecu i mlade.

* **Športsko ribolovno društvo „Ikra“ Donje Novo Selo**

ŠRD „IKRA“ DNS osnovano je 1974. godine. Društvo je bilo aktivno sve do Domovinskog rata 1991. godine, kada je naselje okupirano. Nakon povratka iz progonstva, tijekom mjeseca veljače 2000. godine ŠRD ponovno kreće sa radom pod istim imenom. Danas, ŠRD okuplja oko 80-ak članova u raznim kategorijama članstva, starosti od 3 pa sve do 80 godina, te je jedna od najvećih udruga na području općine po broju članova. Jedan od prioriteta udruge u budućem razdoblju je dovršetak započetog puta prema lokaciji Novoseljačka skela (Spačva), te iznalaženje prostora za kvalitetno funkcioniranje.

* Nogometni klub „Šokadija“ Đeletovci
* **Nogometni klub „Lipovac“ Lipovac**

Nogometni klub Lipovac jedna je od najdugovječnijih udruga civilnog društva na području općine Nijemci. Potrebe u svakodnevnom radu kluba odnose se primarno na osiguranje kvalitetnih uvjeta za provođenje osnovnih djelatnosti kluba, što posebice uključuje rad sa djecom i mladima. Trenutno, najveći problem predstavljaju tribine za gledatelje koje su zbog prokišnjavanja objekta kontinuirano pod utjecajem vlage, te je potrebno izlijevanje glazure na iste, kako bi se navedeno u budućnosti minimiziralo. Također, potrebno je i uređenje svlačionica tj. nabaviti nove klupe za svlačionice iz razloga starosti i dotrajalosti istih. S obzirom da u radu kluba aktivno sudjeluje i 20-ak pionira, potrebno je osigurati kvalitetnu opremu i ljudske resurse koji će moći profesionalnije i stručnije raditi s navedenom djecom.

U svrhu boljeg rada pionirske i seniorske ekipe, na nogometnom igralištu potrebno je osigurati reflektore kako bi noću mogli odrađivati treninge u što većem broju.

* Udruga pčelara općine Nijemci „Grac“
* **Udruga „Doba mudrosti“**

Udruga „Doba mudrosti“ osnovana je 2010. godine, te trenutno broji 9 članova. Udruga je registrirana za pružanje usluga pomoći u kući; psihosocijalne podrške; savjetovanja i pomaganja; pomoći i podrške starijim osobama, te pomoći i podrške osobama s invaliditetom.

U Udruzi je zaposlena jedna osoba koja pruža socijalne usluge pomoći u kući temeljem Rješenja Centra za socijalnu skrb Vinkovci. Za pružene usluge Udruga prima naknadu od Ministarstva rada, mirovinskog sustava, obitelji i socijalne politike i na taj način ostvaruje prihode.

Najveći problem sa kojim se udruga susreće je nedostatak sredstava za rad i zapošljavanje još djelatnika koji bi pružali usluge pomoći u kući. Potrebe na terenu su velike za ovim uslugama ali je problem naplaćivanje, budući većina starijih osoba nema dovoljno sredstava za plaćanje ovih usluga, a ne ostvaruju to pravo preko Centra za socijalnu skrb.

* **Športsko ribolovno društvo „Ribar“ Nijemci**

ŠRD Ribar osnovano je 2000. godine, čiji je glavni cilj sportski ribolov i promicanje istoga. Udruga broji cca 50-ak članova. Društvo sudjeluje u ribičkim natjecanjima kako na području općine, tako i na raznim drugim natjecanjima i memorijalima („12 redarstvenika“, „Josip Grgić“), te na saveznom natjecanju Vukovarsko-srijemske županije.

Najveći problem u djelovanju ŠRD je nedostatak vlastitih prostora i osnovne opreme potrebne za rad Društva. Također, ŠRD je izgradilo nadstrešnicu (sjenicu ) u Ribarskoj ulici u naselju Nijemci (kč.br. 4244) koja se nalazi u vlasništvu Općine Nijemci, te je potrebno izvršiti legalizaciju iste.

* **Udruga za razvoj lokalne zajednice „Zeleno mače“**

„Zeleno mače“ je udruga posvećena održivom razvoju ruralnih sredina kroz inovativne kulturne i socijalne projekte i aktivnosti. Od svog osnivanja u prosincu 2020. godine udruga promiče vrijednosti suživota, uključivosti, raznolikosti, odgovornosti i suradnje. U svom holističkom pristupu udruga nastoji obuhvatiti različite aspekte i potrebe seoskog života uvažavajući ulogu pojedinca, zajednice, kulture i životne sredine.

Udruga je u relativno kratkom razdoblju postojanja uspostavila formalnu i neformalnu suradnju sa brojnim organizacijama i institucijama uključujući Ured Europskog parlamenta u Zagrebu, Turističku zajednicu Općine Nijemci, Centralni muzej podunavskih Švaba u Ulmu, Muzej Jugoslavije, OŠ Ilača-Banovci, LAG bosutski niz, udrugom BLGU... Također, od mjeseca studenog 2021. godine, udruga je punopravna članica Nacionalne ruralne mreže.

* **Nogometni klub „Bosut“ Apševci**

NK Bosut iz naselja Apševci, nakon 11 godina prekida u radu kluba, u mjesecu lipnju 2021.godine ponovno je održao osnivačku skupštinu i službeno započeo s radom. S obzirom da je zatečeno stanje nogometnog igrališta bilo izrazito loše, članovi kluba vlastitim radom i sredstvima dovode teren u optimalno stanje, kao i prostorije kluba kako bi se isti mogli nesmetano koristiti. U budućem razdoblju planirane su sljedeće aktivnosti: obnova unutarnjih prostorija; navodnjavanje nogometnog igrališta; postavljanje montažne tribine za gledatelje (cca 100 sjedećih mjesta); postavljanje dječjeg igrališta između škole i samog terena, čime bi se prostor povezao u jednu funkcionalnu cjelinu koja će omogućiti djeci sve potrebno na jednom mjestu; te obnova ograde oko terena i postavljanje sjedalica u nogometne kućice.

* **Mala pivovara Srijem**

Udruga „Mala pivovara Srijem“ osnovana je 2017. godine i trenutno broji 5 članova. Glavni cilj osnivanja i djelovanja udruge je promicanje kućnog pivarstva i stvaranje nove atrakcije jer se na širem području nitko ne bavi kuhanjem piva. Najveći problemi u djelovanju udruge su osiguravanje adekvatnog prostora i opreme za rad.

* **Športsko ribolovna udruga „Linjak“ Podgrađe**

ŠRU Linjak iz Podgrađa osnovana je u mjesecu veljače 2020. godine s ciljem promicanja, razvitka i unapređenja sportskog ribolova na slatkim vodama. Neke od djelatnosti udruge su unaprjeđenje sportskog ribolova na slatkim vodama s ciljem da se sportski ribolovci brinu o zaštiti voda i ribljeg fonda; poribljavanje, kontrola ribolovnog područja, uređenje obale i zaobalja; organizacija i provođenje ribolovnih natjecanja; organizacija radnih akcija u svrhu postizanja osjećaja zajedništva među ribičima i kao način očuvanja i uređenja voda i obale te objekata u vlasništvu ribolovne udruge; izgradnja športsko ribolovnih i drugih potrebnih pratećih objekata te njihovo održavanje; obuka i obrazovanje članstva, naročito najmlađih kategorija kroz druženja i predavanja, vezano uz očuvanje ribljeg fonda, zaštitu okoliša i prirode općenito, kao i razvijanje sportskog duha i poticanje na sudjelovanje u natjecanjima.

* **Udruga umirovljenika Đeletovci**

Udruga umirovljenika Đeletovci osnovana je 2004. godine s ciljem promicanja i unapređenja prava i interesa, te kvalitete života umirovljenika i osoba starije životne dobi. Neke od osnovnih djelatnosti udruge su proučavanje prava iz mirovinskog i zdravstvenog osiguranja i socijalne zaštite, te pružanje pomoći članovima udruge; unapređenje kvalitete života osoba starije životne dobi organiziranjem raznih aktivnosti koje pozitivno djeluju na tjelesno i mentalno zdravlje svojih članova i osoba starije životne dobi; pružanje i organiziranje socijalnih usluga za umirovljenike i osobe starije životne dobi te socijalna pomoć i podrška; praćenje i analiza materijalnog i socijalnog položaja na svom području te poduzimanje aktivnosti za poboljšanje prava te materijalnog i društvenog položaja svojih članova i osoba starije životne dobi pred nadležnim tijelima; ostvarivanjem suradnje sa srodnim udrugama građana i javnim tijelima u rješavanju pitanja važnim za suzbijanje diskriminacije osoba starije životne dobi; razvijanje i promicanje prijateljstva, uzajamnosti i društvene solidarnosti među umirovljenicima i ostalim građanima; organiziranje odmora, izleta, putovanja, susreta i druženja članova udruge.

* Lovačko društvo „Fazan“ Lipovac
* **„Lijepa li si“**

Udruga je osnovana 2009. godine s ciljem promicanja, razvitka i unapređenja ljudskih prava i sloboda, socijalnih, kulturnih, sportski i drugih uvjerenja i ciljeva. Sukladno Statutu, djelatnosti udruge su njegovanje zavičajnog identiteta; zaštita prava i dostojanstva radnika i osoba starije životne dobi; zaštita obitelji, zaštita prava djece i mladih, zaštita prava beskućnika, zaštita vjerskih prava i sloboda; te zaštita i očuvanje materijalne kulturne baštine.

* Informatička udruga općine Nijemci
* **Nogometni klub Podgrađe**

Prioriteti djelovanja NK Podgrađe u budućem razdoblju su usmjereni primarno na rekonstrukciju i proširenje trenutnih prostora zbog dotrajalosti, postavljanje rasvjete na drugom dijelu terena, te postavljanje navodnjavanja na nogometni teren.

* **Kulturno umjetničko društvo „Spačva“**

Osnovne djelatnosti KUD-a su očuvanje tradicijske baštine kroz pjesmu, ples, tradicijska glazbala i narodnu nošnju kao i prenošenje toga znanja na mlađe generacije, te promocija područja općine i kulturnog identiteta u širim okvirima. Osnovne potrebe u djelovanju KUD-a su osiguranje adekvatnog radnog prostora, nabava i obnova nošnji, obuće, glazbenih instrumenata i rekvizita. Udruga broji 22 aktivna člana, a jedan od planiranih projekata u budućem razdoblju je snimanje nosača zvuka sa tradicijskim pjesmama.

* **Udruga umirovljenika Lipovac**

Udruga umirovljenika Lipovac osnovana je 2009. godine s ciljem promicanja, razvitka i poboljšanja materijalnih i društvenih interesa, te suradnja s drugim umirovljeničkim i drugim udrugama.

* **Informatički klub „Electus“**

Informatički klub "Electus" osnovan je 2008. godine u Đeletovcima, a trenutno broji nešto više od 30 članova. Idejni cilj i svrha osnivanja Udruge je okupljanje zainteresiranih osoba u svrhu druženja, razmijene znanja i iskustva, te poučavanje zainteresiranih novim informatičkim i računalnim tehnologijama i mogućnostima. Kroz svoje djelovanje, klub sve zainteresirane, a prvenstveno djecu i mlade želi osvijestiti o sigurnosti korištenja interneta i zaštite privatnosti.

Svi zainteresirani stanovnici mjesta Đeletovci mogu dobiti pristup internetu preko bežične mreže čiji je vlasnik Informatički klub. Opremu za spajanje na bežičnu mrežu i internet u potpunosti financira Udruga. Udruga u svojim prostorijama posjeduje 6 računala s pristupom internetu koja su dostupna svima na korištenje.

Na području općine Nijemci optička infrastruktura nije još dostupna, te prosječna brzina Interneta iznosi cca 10 Mbps. S obzirom na galopirajući razvitak tehnologija u svim segmentima života i rada, u klubu smatraju da bi optička infrastruktura trebala biti jedan od ključnih prioriteta razvoja cjelokupne općine.

* **Kulturno umjetničko društvo „Šokadija“ Lipovac**

Udruga je osnovana 1968. godine i od tada neprekidno djeluje. KUD održava i njeguje pjesme, plesove i običaje naselja Lipovac i okolice. U okviru KUD-a djeluje plesna i tamburaška sekcija, te ženska pjevačka skupina koje okupljaju ukupno cca 60-ak aktivnih i pasivnih članova. Najveći problem u svakodnevnom djelovanju je sve manja zainteresiranost ljudi i sve manji broj aktivnih članova, a posebice nedostatak stručnog kadra koji bi radio s djecom i mladima.

* Mladi općine Nijemci
* Lovačko društvo „Dubrava“ Nijemci
* **Udruga žena općine Nijemci „Sveta Katarina“**

Udruga žena "Sveta Katarina " djeluje od mjeseca ožujka 2004.godine na području općine Nijemci, te provodi slijedeće aktivnosti: organizacija rekreacije za žene; organizacija vezilja; prikupljanje starih recepata; tkalačka sekcija; očuvanje kulturno-umjetničke baštine; organizacija tematskih radionica; priprema projekata; ostvarivanje drugih aktivnosti koje doprinose ostvarivanju ciljeva utvrđenih Statutom udruge.

Cilj udruge je okupiti što više članica bez obzira na životnu dob i status, radi kvalitetnije organizacije i provođenja slobodnog vremena, te poboljšanja kvalitete življenja. Glavni problem u djelovanju udruge su stalni prostorni kapaciteti koji onemogućavaju provedbu svih djelatnosti i planiranih aktivnosti poput osiguranja prostora za tkalačku sekciju u kojemu bi se smjestio tkalački stan kojeg se planira obnoviti i staviti u funkciju. Do sada izrađeni proizvodi i predmeti udruge smješteni su po privatnim kućanstvima, te u pastoralnom centru.

* **Kulturno umjetničko društvo „Đuro Pandža - Keka“**

Kulturno umjetničko društvo osnovano je davne 1936. godine kao ogranak Seljačke sloge, 1976. godine mijenja ime u KUD pri DVD-u Nijemci i kao takvo djeluje do 2022. godine kada mijenja naziv u "Đuro Pandža - Keka". Kulturno umjetničko društvo djeluje u dvije skupine: odrasla skupina koja broji oko 40-ak članova i dječja skupina koja broji oko 30-ak članova.

KUD nastupa na brojnim manifestacijama poput „Divan je kićeni Srijem“, „Vinkovačke jeseni“, Županijskoj smotri dječjeg folklora Vukovarsko-srijemske županije, te na ostalim manifestacijama kako na području VSŽ tako i ostalim županijama.

* Lovačko društvo „Dubovica“ Podgrađe
* **Udruga „Ivanci“**

Udruga je osnovana 2012. godine s ciljem promicanja, razvitka i unapređenja aktivnosti na obilježavanju trajnog sjećanja na postojanje nekadašnjeg sela Ivanci. Naime, na prostoru između Nijemaca, Ilače i Tovarnika sve do 1943. godine nalazilo se selo Ivanci koje je iste godine za vrijeme Drugog svjetskog rata selo u potpunosti razoreno od strane Njemačke vojske. Dio stanovnika pobjegao je u druga sela, dok je njih 73-oje streljano. Od siline razaranja selo se nije oporavilo, te je sedamdesetih godina prošloga stoljeća i potpuno raseljeno. Mučki ubijenim stanovnicima podignut je spomenik nad zajedničkom grobnicom u koju su pokopani. U spomen na selo i streljane stanovnike Udruga „Ivanci“ svake godine organizira komemoracije u vidu održavanja kulturnog programa i polaganje vijenaca na grobnicu. Pored ove aktivnosti Udruga „Ivanci“ planira u budućem razdoblju obnovu i uređenje spomen grobnice jer je ista u vrlo lošem stanju, čemu svakako govori u prilog činjenica da niti imena strijeljanih mještana više nisu vidljiva.

* Nogometni klub „Borac“ Banovci
* **Nogometni klub „Polet“ Donje Novo Selo**

NK Polet Donje Novo Selo osnovan je 1947. godine, te trenutno broji oko 50 članova. Klub se natječe u 3. županijskoj nogometnoj ligi - središte Vinkovci. Članovi kluba marljivo rade i treniraju kako bi ostvarili cilj ulaska u viši rang natjecanja.

Prostorije kluba nisu obnavljane dugi niz godina, stoga je prioritet kluba obnoviti svlačionice i tuševe kako bi našim omogućili bolje uvjete za treniranje, a s druge strane gostujućim ekipama omogućili osnovne uvjete za gostovanje. Također, jedan od prioriteta je i navodnjavanje nogometnog terena i/ili izgradnja bunara s obzirom da se tijekom ljetnih i sušnih mjeseci trava na igralištu osuši i nemoguće je trenirati i organizirati nogometne utakmice.

* **Konjogojska udruga „Vranac“ Donje Novo Selo**

Udruga je osnovana 2004. godine s ciljem očuvanja tradicije i kulturne baštine povezane uz konje i tradicionalnu odjeću (nošnju) Slavonije i Srijema. Konjogojska udruga Vranac organizira manifestaciju pod nazivom „Pokladno jahanje“, na koju dolaze gosti iz županija diljem Hrvatske, a isto tako i udruga sudjeluje kod drugih. Udruga trenutno broji 17 članova.

Jedan od glavnih prioriteta djelovanja udruge je osigurati dovoljno veliko zemljište i infrastrukturu u svrhu organizacije konjičkih natjecanja i promocije konjičkog sporta.

* Lovačko društvo „Gradina“ Donje Novo Selo
* Športsko ribolovno društvo „Skela“ Lipovac
* Udruga natjecatelja u oranju Vukovarsko-srijemske županije
* Udruga žena „Banovčanke“

# 21. JAVNA UPRAVA

Sukladno Zakonu o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) za obavljanje poslova iz samoupravnog djelokruga u Općini Nijemci ustrojeni su i djeluju slijedeći odjeli:

* Upravni odjel za financije, razvoj i gospodarstvo (4 djelatnika)
* Upravni odjel za društvene djelatnosti, upravne, opće, pravne i imovinske poslove (7 djelatnika)

U okviru Upravnog odjela za društvene djelatnosti, upravne, opće, pravne i imovinske poslove uz pročelnika, višeg stručnog suradnika za komunalne poslove i društvene djelatnosti, referenta za komunalnu naknadu i administrativnog referenta, zaposlen je i komunalni redar, te dvije spremačice.

Jedan od aspekata učinkovitog upravljanja podrazumijeva i modernu javnu upravu koja u obavljanju svojih javnih funkcija služi građanima. Građani i gospodarski subjekti očekuju da se proračunskim financiranjem osigura pružanje javnih usluga po mjeri poreznih obveznika, što je bit funkcioniranja moderne javne uprave.

Jedan od modela unaprjeđenja kvalitete javne uprave svakako je i digitalna transformacija upravljanja koja ima snažan potencijal za poboljšanje odnosa između građana kao korisnika i uprave kao pružatelja usluga. Ona može ne samo unaprijediti kvalitetu i brzinu usluge građanima, nego biti i generator pomaka ka većoj efikasnosti, poticaj na promjene organizacijske kulture u javnoj upravi, te poticaj na jače uključivanje građana u upravljanje na svim razinama. Upravo je općinska razina ona na kojoj se neposredno rješavaju svakodnevni životni problemi građana. U tom smislu, jedinice lokalne samouprave su nositelji i najvećeg transformativnog potencijala u upravljanju.

Budući da su glavni ciljevi javnih uprava da služe svojim građanima, utječu na pozitivne društvene promjene i poboljšaju svoje javne usluge, za njih je ključno da imaju viziju i prioritete razvoja usluga. One lokalne samouprave koje se strateški pripreme za digitalizaciju u novom programskom razdoblju 2021. – 2027., biti će spremne i za korištenje europskih i nacionalnih fondova namijenjenih digitalnoj transformaciji upravljanja.

## 21.1. Upravljanje javnim financijama

Proračun Općine Nijemci kao jedinice lokalne samouprave je akt kojim se planiraju prihodi i primici, te utvrđuju rashodi i izdaci za jednu godinu. Na temelju proračuna omogućuje se financiranje poslova i programa uz pomoć kojih se pružaju i ostvaruju javne potrebe i prava građana, a koja se financiraju iz javnih prihoda. Sâm proračun lokalne samouprave ne mora uvijek odražavati njeno stvarno financijsko stanje, jer se može zaduživati i mimo proračuna, preko pravnih osoba čija je vlasnica/suvlasnica, te ustanova koje je Općina osnovala.

Premda u nekim lokalnim samoupravama postoje velike razlike između prihoda i rashoda u jednoj godini, to ne mora nužno biti pokazatelj lošeg planiranja ili ostvarivanja lokalnih proračuna. Moguće je da je lokalna samouprava baš u tom razdoblju ostvarila velike prodaje kapitalne imovine (npr. zemljišta ili zgrada), naplatila visoke iznose komunalne naknade, da je imala velika kapitalna ulaganja (npr. za lokalne ceste ili druge javne objekte) koja je financirala kreditima i/ili pomoćima EU-a, da je prenijela viškove ili manjkove prihoda i primitaka iz prethodnih godina i sl.

Analizirajući dostupne financijske podatke o izvršenju proračunu Općine Nijemci u razdoblju 2015. do 2020. godine, ukupni prihodi i primici 2019. godine su se više nego udvostručili u odnosu na 2015. godinu, te su isti u 2019. godini iznosili 31.975.573,16 Kn. Navedeno je razvidno iz grafikona koji slijedi, a u kojemu su prikazana kretanja izvršenja proračuna Općine u promatranom razdoblju.

*Grafikon 18: Kretanja prihoda i rashoda proračuna Općine Nijemci u razdoblju 2015.-2020.*

# STRATEŠKE ODREDNICE RAZVOJA PODRUČJA OPĆINE NIJEMCI

## 1. SREDNJOROČNA VIZIJA RAZVOJA

Vizija se pojavljuje kao polazište i odredište u procesu strateškog planiranja i u implementaciji strateškog plana razvoja. Smjer i putokaz kojim putem treba krenuti, da bi se u definiranom vremenskom razdoblju stiglo na odredište. S nastojanjem da se što realnije projicira buduće stanje koje se planira ostvariti do 2025. godine, vizija razvoja općine Nijemci glasi:

*Općina Nijemci svoj razvoj temelji na povoljnom geoprometnom položaju i bogatstvu prirodnih resursa. Stabilno i konkurentno gospodarstvo, razvijena zelena i održiva poljoprivreda, te razvoj turizma koji se temelji na uređenim i očuvanim prirodnim ljepotama, glavne su strateške odrednice održivog razvoja područja općine.*

*Kroz sinergijsko djelovanje svih potencijala, sa osviještenim i aktivnim stanovnicima, općina Nijemci je mjesto za kvalitetan i skladan život stanovništva sa visokim stupnjem socijalne kohezije*

## 2. OPIS SREDNJOROČNIH RAZVOJNIH POTREBA I RAZVOJNIH POTENCIJALA

U okviru Plana razvoja Općine Nijemci za razdoblje 2021. – 2025. godine, identificirana su četiri razvojna smjera kao ključna područja za budući rast i razvoj područja općine koja obuhvaćaju međusobno povezane i neophodne elemente održivog pristupa budućem razvoju. Riječ je o sljedećim razvojnim domenama koje se detaljno opisuju u nastavku, kao i njihove specifične razvojne potrebe i izazovi te razvojni potencijali i prilike:

* *Gospodarstvo, poljoprivreda i turizam*
* *Infrastruktura i zaštita okoliša*
* *Društveni i demografski razvoj*

Razvoj područja općine postavljen je na postulatima pojednostavljenog “modela krafne” (“Doughnut economy”) koji metaforički postavlja razvoj gospodarstva između unutarnjeg prstena koji određuje minimum potreban za dobar život, a proizlazi iz UN-ovih ciljeva održivog razvoja - od hrane i čiste vode do određenog nivoa smještaja, sanitarne zaštite, energije, obrazovanja, zdravstva, rodne ravnopravnosti i prihoda, te vanjske okoline krafne koji predstavlja ekološki strop koji su odredili znanstvenici, i koji predstavlja planetarne granice sustava preko kojih ljudska vrsta ne bi smjela prijeći, a sa svrhom očuvanja klime, tla, oceana, ozonskog omotača i biološke raznolikosti. Dakle, model polazi od toga da se razvoj treba kretati unutar granica određenih socijalnim potrebama građana i očuvanju okoliša na lokalnoj i globalnoj razini. Radi se o modelu održivog razvoja za 21. stoljeće.

## 2.1. Gospodarstvo, poljoprivreda i turizam

Razvojni potencijali leže u promicanju geostrateškog položaja općine Nijemci za privlačenje domaćih i stranih ulaganja; poticanju poduzetničke klime i razvoja i poslovanja mikro, malih i srednjih poduzeća; razvoju poljoprivredne ekstenzivne i plasteničke, te eko proizvodnje; jačanju marketinških aktivnosti u smislu promocije gospodarstva i turizma; unapređenju i promicanju selektivnih i održivih oblika turizma; proizvodnji i brendiranju visoko dohodovnih povrtlarskih i voćarskih kultura; daljnjem razvoju i stvaranju prepoznatljivosti (brendiranju) destinacije kontinentalnog turizma, porastu broja privatnih iznajmljivača te još većem i učinkovitijem korištenju dostupnih fondova i sredstava EU. Razvojne potrebe i razvojni potencijali unutar razvojne domene gospodarstvo, poljoprivreda i turizam prikazane su u tablici koja slijedi:

|  |  |
| --- | --- |
| RAZVOJNE POTREBE | RAZVOJNI POTENCIJALI |
| * Usporiti/zaustaviti proces depopulacije područja općine * Usporiti/zaustaviti negativan prirodni prirast * Izgradnja i komunalno opremanje poduzetničkih zona na području općine * Poticajne mjere i planski dokumenti za razvoj poduzetništva * Poticati obrazovanje ljudskih resursa u skladu s potrebama gospodarstva * Poticanje suradnje poduzetnika, kako međusobne, tako i s javnim i znanstvenim sektorom * Okrupnjivanje, održavanje i korištenje poljoprivrednog zemljišta radi stvaranja održivih i konkurentnijih poljoprivrednih gospodarstava i otvaranja novih radnih mjesta * Poticanje poljoprivrednika na uzgoj visoko-dohodovnih poljoprivrednih kultura * Poticanje mladih, visokoobrazovanih ljudi na bavljenje poljoprivrednim djelatnostima * Poticanje korištenja novih tehnologija i procesa u poljoprivrednoj proizvodnji * Povećanje ulaganja u istraživanje, razvoj i inovacije i nove tehnologije * Bolje iskorištavanje prirodnih i gospodarskih resursa * Kreiranje novih turističkih proizvoda * Povećanje broja kvalitetnih smještajnih jedinica * Daljnje unapređenje kvalitete turističkih kadrova * Jača promocija i prepoznatljivost na turističkom tržištu | * Korištenje geostrateškog položaja područja općine za privlačenje domaćih i stranih ulaganja * Unapređenje poduzetničke infrastrukture i poticanje poduzetničke klime * Poticanje razvoja i poslovanja MSP-ova * Poljoprivreda kao tradicionalno primarna djelatnost * Izrazito vrijedno poljoprivredno zemljište * Razvoj ekstenzivne poljoprivredne, plasteničke i eko proizvodnje * Proizvodnja i prerada voća i povrća * Porast broja ekoloških proizvođača * Poticanje plasteničke i stakleničke proizvodnje * Povećanje broja navodnjavanih poljoprivrednih površina * Jačanje marketinških aktivnosti s ciljem promocije gospodarstva i turizma * Korištenje dostupnih fondova i sredstava EU * Primjena koncepta pametnih sela * Unapređenje i promicanje selektivnih oblika turizma * Zone ugostiteljsko-turističke namjene * Povećanje broja OPG-a u pružanju turističkih usluga * Daljnji razvoj i turistička promocija destinacije * Porast broja privatnih iznajmljivača |

## 2.2. Infrastruktura i zaštita okoliša

Razvojni izazovi i prilike unutar ove domene podijeljeni su u dva razvojna područja:

* Zaštita okoliša i gospodarenje otpadom
* Energetski održivi razvoj

|  |  |
| --- | --- |
| RAZVOJNE POTREBE | RAZVOJNI POTENCIJALI |
| * Daljnja ulaganja u komunalnu, energetsku i komunikacijsku infrastrukturu, s naglaskom na sustave odvodnje i pročišćavanja otpadnih voda * Prometno rasterećenje područja općine, posebice graničnog prijelaza Bajakovo * Očuvanje i razvoj javnih i zelenih površina * Podizanje svijesti i znanja građana o aktivnostima očuvanja i zaštite okoliša * Reaktivacija zapuštenih područja za potrebe razvoja lokalne zajednice * Poticanje održivog i ravnomjernog prostornog razvoja usklađenog sa specifičnim gospodarskim, društvenim i okolišnim polazištima zasnovanog na integralnom pristupu planiranju * Rješavanje imovinsko-pravnih odnosa * Bolje uređenje (održavanje) objekata * Poboljšanje energetske učinkovitosti u javnom, privatnom i civilnom sektoru * Izrada novih i revizija postojećih prostornih planova u svrhu održivog i ravnomjernog prostornog razvoja usklađenog sa specifičnim gospodarskim, društvenim i okolišnim polazištima Općine Nijemci * Podržavanje održivog razvitka kružnim gospodarenjem prostorom i građevinama * Kvalitetan razvoj ruralnih naselja, uz osiguranje zdravog, sigurnog, društveno funkcionalnog životnog i radnog okoliša, te razvoj zelene infrastrukture * Sanacija divljih odlagališta otpada * Kontinuirana provedba informativno-edukativnih aktivnosti s ciljem smanjivanja količina proizvedenog otpada * Osigurati hladnjaču za potrebe ukopa pokojnika | * Geostrateški položaj Općine Nijemci * Razvijena mreža cestovnih prometnica * Projekt „Srijemska granična transverzala“ * Projekt „Auto park Lipovac“ * Projekt „Aglomeracija Novi Jankovci, Nijemci, Vrbanja“ * Korištenje dostupnih fondova i sredstava EU * Digitalizacija postojeće dokumentacije i izrada kvalitetne baze podataka * Bolje iskorištavanje uspostavljenog sustava za prikupljanje i zbrinjavanje otpada * Izgradnja obilaznih pravaca državne prometne infrastrukture u cilju rasterećenja i boljeg povezivanja prostora * Nastavak izgradnje i rekonstrukcije prometnica, nogostupa i ostale prometne infrastrukture * Jačanje aktivnosti na smanjenju proizvedenog miješanog komunalnog otpada |

## 2.3. Društveni i demografski razvoj

Domena društvenog razvoja podijeljena je u sedam područja za koje su definirani razvojne potrebe i potencijali:

* Predškolski odgoj i obrazovanje, osnovnoškolsko obrazovanje
* Zdravstvena zaštita i socijalna skrb
* Demografski razvoj
* Kultura i upravljanje kulturnom baštinom
* Sport
* Civilno društvo

|  |  |  |
| --- | --- | --- |
| RAZVOJNE POTREBE | | RAZVOJNI POTENCIJALI |
| * Aktiviranje udruga civilnog društva u razvoj lokalne zajednice * Poticanje aktivnosti volontiranja * Digitalizacija javnih usluga za građane * Daljnja ulaganje u infrastrukturu u predškolskom i osnovnoškolskom obrazovanju * Unapređenje kapaciteta nastavničkog osoblja te osoblja u vrtićima * Poticanje cjeloživotnog učenja i obrazovanja * Poboljšanje demografske slike kroz osmišljavanje i provedbu lokalnih razvojnih i demografskih mjera * Poticanje stambenog zbrinjavanja mladih obitelji * Osigurati dostupnost primarnih zdravstvenih usluga * Poboljšati infrastrukturu i opremu za pružanje zdravstvenih usluga * Povećanje kapaciteta za skrb o ranjivim skupinama stanovništva * Povećanje ulaganja u socijalne programe * Podrška razvoju izvaninstitucionalnih socijalnih usluga * Daljnja izgradnja i unapređenje sportske i rekreacijske infrastrukture * Dodatna ulaganja u očuvanje i promicanje kulturne baštine * Unaprjeđenje društvene infrastrukture | * Velik broj aktivnih udruga civilnog društva * Poticanje razvoja društvenog poduzetništva * Otvorenost i transparentnost rada lokalne samouprave * Iskorištavanje kvalitetnih programa u osnovnoškolskom obrazovanju * Dostupnost osnovnih usluga i postojeće infrastrukture * Umrežavanje i suradnja sportskih i rekreacijskih udruga i klubova * Sustavna potpora sportu i rekreaciji na području općine * Ulaganje u postojeću sportsko-rekreacijsku i društvenu infrastrukturu * Obogaćivanje i daljnji razvoj ponude kulturnih i sportskih manifestacija i programa * Razvoj socijalnih usluga putem međusobne suradnje udruga * Poticanje sudjelovanja građana u procesu odlučivanja u cilju donošenja zajedničkih odluka o provedbi javnih politika * Poticanje pronatalitetne politike | |

## 3. OPIS PRIORITETA JAVNE POLITIKE U SREDNJOROČNOM RAZDOBLJU

Javne politike su kontinuirani proces u čijem bi oblikovanju, provedbi, praćenju i poboljšavanju trebali sudjelovati svi razvojni dionici i to predstavnici javnog, poslovnog i civilnog sektora, a sve to kako bi pravovremenim, kvalitetnim i održivim mjerama odgovorili na određene javne potrebe u svrhu napretka cjelokupne zajednice i/ili određenih skupina stanovništva. Iako se generalno gledajući, politika u Republici Hrvatskoj, najčešće isključivo negativno vrednuje i sužava njeno značenje jer se promatra najčešće samo kroz jednu dimenziju- borbu za moć i vlast, upravo su javne politike ona dimenzija politike koja je najvažnija za građane, a odnosi se na ishode političkog upravljanja koje svaki građanin svakodnevno osjeti u vlastitom životu.

Prioriteti javne politike ključan su dio Plana razvoja općine Nijemci, te su definirani prema već spomenute tri razvojne domene (Gospodarstvo, poljoprivreda i turizam; Infrastruktura i zaštita okoliša, te Društveni i demografski razvoj). Predmetni prioriteti usmjereni su na razvoj gospodarstva, održivo korištenje i upravljanje infrastrukturom i okolišem, te unapređenje kvalitete života svih stanovnika. Sva tri prioriteta sinergijom će doprinijeti razvoju pozitivnih gospodarskih i društvenih promjena, te unaprijediti kvalitetu života stanovništva.

Posebni ciljevi i mjere definirani Planom utemeljeni su na socio-ekonomskoj analizi stanja Općine Nijemci, te prepoznatim razvojnim potrebama i potencijalima, pri čemu se vodilo računa o tome da se izaberu oni prioriteti, posebni ciljevi i mjere koje će pretvoriti slabosti u snage, te omogućiti učinkovito korištenje prilika. S time u skladu, te imajući na umu nacionalne razvojne smjerove i strateške ciljeve, definirani su konkretni posebni ciljevi koji proizlaze upravo iz spomenutih prioriteta javne politike i njihove konkretne mjere/projekti osmišljeni s ciljem ostvarenja svakog pojedinog posebnog cilja.

Predmetnim posebnim ciljevima definiranim u okviru ključnih područja intervencija ostvaruju se strateški ciljevi iz nacionalnih strategija, a kako je prikazano u dokumentu. Naime, intervencijskom logikom provedbe Plana prikazana je međuovisnost elemenata na kojima je Plan utemeljen - intervencijskom logikom Plana omogućen je doprinos mjera ostvarenju posebnih ciljeva Plana te doprinos posebnih ciljeva ostvarenju Plana i strateškim ciljevima Nacionalne razvojne strategije Republike Hrvatske do 2030. godine.

Nacionalnom razvojnom strategijom 2030., definirani su prioriteti u provedbi javnih politika koji su razrađeni po strateškim područjima, a pregled istih slijedi u nastavku teksta s posebnim naglaskom na one prioritete koji su od interesnog značaja i za područje općine Nijemci.

**Prioriteti u provedbi javnih politika koje će pridonijeti razvoju globalno konkurentne, zelene i digitalne industrije:**

* poticanje razvoja kružnog gospodarstva
* poticanje ulaganja u istraživanje, tehnološki razvoj i inovacije
* poticanje suradnje između poslovnog i istraživačkog sektora
* unaprjeđenje poslovnog okruženja i kvalitete upravljanja u javnom sektoru
* modernizacija i dekarbonizacija energetski intenzivnih industrija

**Prioriteti provedbe javne politike koji će pridonijeti razvoju poduzetništva i obrta:**

* administrativno rasterećenje i digitalizacija poslovanja
* uspostava potpornih financijskih modela za razvoj poticajnog poslovnog okruženja
* podrška rastu produktivnosti malih i srednjih poduzetnika
* razvoj poslovne i istraživačke infrastrukture
* podrška ženskom poduzetništvu i poduzetničkoj aktivnosti žena
* podrška razvoju društvenog poduzetništva
* razvoj i komercijalizacija novih proizvoda i usluga malih i srednjih poduzetnika
* jačanje izvoznih potencijala i podrška u internacionalizaciji poslovanja
* poticanje cjeloživotnog obrazovanja, samozapošljavanja i stjecanja poduzetničkih kompetencija

**Prioriteti javne politike koja će pridonijeti razvoju održivog, inovativnog i otpornog turizma:**

* poticanje ulaganja u održiv, niskougljični rast turizma
* povećanje multiplikacijskih učinaka turizma na područja poljoprivrede, digitalizacije, prometa, energije i okoliša te sporta i kreativnih industrija
* razvoj funkcionalnih i održivih turističkih regija radi cjelovitog turističkog doživljaja i produljenja sezone kroz ulaganja u javnu turističku infrastrukturu i promociju
* integralno upravljanje destinacijama radi pronalaženja odgovarajućih specijalizacija, ponude dodatnih sadržaja i produljenja sezone
* turistička valorizacija i prezentacija kulturne i prirodne baštine, gastronomske i enološke ponude
* prijelaz prema nišama više dodane vrijednosti, uz naglasak na rast kvalitete ponude, digitalizaciju, inovacije i povećanje ponude smještajnih kapaciteta visoke kvalitete
* otklanjanje administrativnih prepreka i poboljšanje dostupnosti javne infrastrukture za realizaciju investicija u turizmu
* pozicioniranje prema novim i velikim, brzorastućim globalnim emitivnim tržištima
* promoviranje Hrvatske kao sigurne i zdrave destinacije koja nudi visokokvalitetnu i raznovrsnu turističku uslugu

**Prioriteti provedbe javne politike kojima će se pridonijeti razvoju kulture i medija:**

* jačanje i promicanje hrvatske kulture, umjetničkog stvaralaštva i participacije u kulturi
* zaštita, očuvanje, prezentacija i ekonomsko vrednovanje kulturne i povijesne baštine
* ulaganje u kulturne i kreativne industrije
* razvoj medija i medijske pismenosti

**Prioriteti provedbe na području obrazovne politike:**

* dostupnost ranog i predškolskog odgoja i obrazovanja svakom djetetu radi ostvarivanja prava na kvalitetan odgoj i obrazovanje od najranije dobi
* unaprjeđenje reformskih procesa definiranjem strukture nacionalnih kurikula te prilagodba odgojno-obrazovnih ustanova kurikulumskom pristupu temeljenom na ishodima učenja i pristupu odgojno-obrazovnog rada prilagođenog učeniku
* unaprjeđenje i modernizacija osnovnoškolskog i srednjoškolskog sustava odgoja i obrazovanja radi produljenja efektivnog vremena provedenog u učenju i ostvarivanja zadanih odgojno-obrazovnih ishoda
* podizanje čitalačke, matematičke i prirodoslovne pismenosti
* razvijanje analitičkog rasuđivanja te kritičkog i kreativnog mišljenja, kao i algoritamskog i konceptualnog razmišljanja
* promicanje kognitivnog, etičkog, emocionalnog, estetskog i tjelesnog razvoja učenika
* osiguravanje jednakih uvjeta sustavnog odgoja i obrazovanja postupnim uvođenjem cjelodnevne nastave za učenike osnovnih škola
* razvoj cjelovite potpore za djecu i učenike i sprječavanja napuštanja sustava obrazovanja te ulaska u NEET skupinu, s naglaskom na ranjive skupine te djecu i učenike s teškoćama u razvoju
* osiguranje ranog prepoznavanja i podrške u odgoju i obrazovanju darovite djece i učenika
* podizanje kvalifikacijskih standarda nastavnika i ravnatelja te privlačenje i zadržavanje kvalitetnih odgojno-obrazovnih djelatnika, s posebnim naglaskom na one za koje postoji manjak u odgojno-obrazovnom sustavu
* povećanje kvalitete, učinkovitosti i relevantnosti sustava strukovnog obrazovanja kroz jačanje i promicanje učenja temeljenog na radu, izvrsnosti i fleksibilnosti
* daljnji razvoj regionalnih centara kompetentnosti i unaprjeđenje kvalitete rada strukovnih škola te njihovo povezivanje s gospodarstvom i tržištem rada
* razvoj temeljnih kompetencija, posebice kompetencije „učiti kako učiti” i poduzetničkih kompetencija
* poticanje i nagrađivanje inovativnih, kreativnih i poduzetnih pothvata odgojno-obrazovnih djelatnika i učenika
* poboljšanje kvalitete i relevantnosti programa za obrazovanje odraslih radi povećanja udjela odraslog stanovništva u procesima cjeloživotnog učenja
* jačanje informacijsko-komunikacijske infrastrukture u odgojno-obrazovnim ustanovama i digitalne pismenosti učenika i odgojno-obrazovnih djelatnika
* razvoj cjelovitoga i računalnog sustava osiguranja kvalitete obrazovanja te povećanje razine digitalne zrelosti škola

**Prioriteti provedbe politika na području tržišta rada i zapošljavanja:**

* unaprjeđenje politika tržišta rada radi postizanja ravnoteže između fleksibilnosti i učinkovitosti tržišta te odgovarajuće razine sigurnosti i poticaja za ponovno zapošljavanje
* jačanje aktivnih politika zapošljavanja i ostalih programa kojima se potiče uključivanje na tržište rada, posebno osoba koje su u nepovoljnom položaju na tržištu rada
* poticanje integriranog i individualiziranog pristupa aktivnim politikama zapošljavanja (APZ) i politikama socijalne skrbi radi povećanja izgleda za zapošljavanje nezaposlenih i neaktivnih osoba
* postizanje veće usklađenosti vještina ljudi s potrebama tržišta rada poboljšanjem suradnje dionika na tržištu rada, uključujući i sustav obrazovanja
* unaprjeđenje ljudskih potencijala kroz profesionalno usmjeravanje, povećanje programa za cjeloživotno učenje te unaprjeđivanje vještina i znanja radno sposobnog stanovništva, posebno mladih i onih u statusu NEET, s naglaskom na poduzetničke i digitalne vještine kao ključan preduvjet jačanja malog i srednjeg poduzetništva
* jačanje kapaciteta institucija na tržištu rada radi pružanja kvalitetne usluge korisnicima

**Prioriteti provedbe politika na području javne uprave:**

* optimizacija i digitalizacija usluga i procesa javne uprave
* unaprjeđenje upravljanja ljudskim resursima na načelima profesionalizma i kompetentnosti te kvalitete javne uprave
* unaprjeđenje funkcionalnosti i održivosti lokalne samouprave
* podizanje kvalitete i pojednostavljivanje pismene i internetske komunikacije javnih institucija

**Prioriteti provedbe politika na području zdravstva i zdravstvene skrbi:**

* modernizacija zdravstvene infrastrukture izgradnjom novih ili obnovom postojećih kapaciteta
* unaprjeđenje javnozdravstvenih aktivnosti pod vodstvom zavoda za javno zdravstvo radi suzbijanja zaraznih i nezaraznih bolesti
* modernizacija zdravstvenih usluga jačanjem primarne zdravstvene zaštite i razvojem modernog bolničkog sustava te njihovim povezivanjem
* izgradnja nacionalnog okvira unaprjeđenja kvalitete zdravstvene zaštite
* osiguravanje financijske održivosti zdravstvenog sustava mjerama kategorizacije i objedinjavanja prostora, opreme i ljudskih resursa radi smanjenja fragmentiranosti u upravljanju i povećanja racionalnosti
* brža digitalizacija zdravstvenog sustava i zdravstvenih usluga
* unaprjeđenje upravljačkih kapaciteta uspostavom nacionalnog sustava upravljanja informacijama i djelotvornijom upotrebom podataka u upravljanju zdravstvenim sustavom
* osiguravanje dostatne zdravstvene radne snage za suočavanje s aktualnim i budućim izazovima u zdravstvu
* promicanje međusektorske suradnje u zdravstvu, sportu, obrazovanju i socijalnim službama u pitanjima javnog zdravlja i intervencijama, posebice kako bi se osiguralo zdravo i aktivno starenje stanovništva
* unaprjeđenje odgovora na krizne situacije u zdravstvenom sustavu
* unaprjeđenje zdravstvene zaštite za ranjive skupine
* revitalizacija Imunološkog zavoda za samodostatnost u proizvodnji cjepiva i krvnih pripravaka

**Prioriteti provedbe politike zdravog i aktivnog življenja:**

* promicanje važnosti usvajanja zdravih prehrambenih navika
* promicanje zdravlja i aktivnog života svih dobnih skupina građana, a posebno mladih, kroz sport
* prepoznavanje i promocija sportskih talenata i stvaranje uvjeta za postizanje vrhunskih sportskih rezultata
* poboljšanje dostupnosti i jačanje vidljivosti sportskih i rekreativnih sadržaja
* pronalazak i promocija sportskih talenata na temelju promicanja sportskih vrijednosti i stvaranja uvjeta za postizanje vrhunskih sportskih rezultata
* poboljšanje kvalitete i dostupnosti sportske i rekreativne infrastrukture

**Prioriteti provedbe politike na području dostojanstvenog starenja i primjerenosti mirovina:**

* poticanje duljeg ostanka u svijetu rada i smanjenje broja prijevremenih umirovljenja
* poboljšanje mogućnosti umirovljenika za sudjelovanje na tržištu rada
* razmatranje mogućnosti uvođenja novog modela obiteljskih mirovina
* promicanje odgovornosti pojedinca za osobnu socijalnu sigurnost u starosti
* razvoj i unaprjeđenje obveznog i dobrovoljnog sustava štednje za buduće mirovine

**Prioriteti provedbe na području socijalne politike:**

* poboljšanje kvalitete života i jačanje društvene kohezije
* smanjenje rizika od siromaštva i socijalne isključenosti te smanjenje nejednakosti u društvu
* unaprjeđenje ravnomjerne dostupnosti i kvalitete sveobuhvatne socijalne skrbi za posebno osjetljive skupine, mlade, osobe iz ruralnih područja, osobe s invaliditetom, žrtve nasilja u obitelji, djecu, starije osobe, beskućnike, žrtve trgovanja ljudima, azilante, osobe bez dovoljno sredstava za uzdržavanje
* razvijanje regionalne dimenzije borbe protiv siromaštva, uz prilagodbu javnih politika posebnostima i izazovima pojedine lokalne zajednice
* poboljšanje pristupa i kvalitete temeljne društvene infrastrukture i usluga

**Prioriteti provedbe politike na području demografske revitalizacije i izgradnje poticajnog okruženja za mlade i obitelj:**

* unaprjeđivanje položaja obitelji s djecom i lakše usklađivanje poslovnih i obiteljskih obveza
* unaprjeđivanje mjera koje smanjuju gubitak dohotka roditelja tijekom rodiljnih i roditeljskih dopusta
* osiguravanje jednakosti raspodjele osobnih poreznih odbitaka za uzdržavanu djecu
* unaprjeđivanje dostupnosti društvene infrastrukture koju koriste mlade obitelji, u prvom redu dječjih vrtića
* povećanje stambenog fonda radi zbrinjavanja i zadržavanja obitelji na potpomognutim područjima
* poticanje ekonomskog osamostaljivanja i poduzetništva mladih te aktivno uključivanje mladih na lokalnoj, područnoj, nacionalnoj i međunarodnoj razini

**Prioriteti provedbe politike na području sustava vatrogastva:**

* jačanje kapaciteta i otpornosti na svim razinama te u svim fazama sustava upravljanja vatrogasnim intervencijama
* jačanje djelotvornog odgovora vatrogasnih postrojbi kroz ulaganja u vatrogasnu infrastrukturu i nove tehnike i tehnologije radi skraćivanja dolaska i vremena intervencije

# 4. POSEBNI CILJEVI

Posebni ciljevi definirani su u svrhu intervencijskog alata kojim se osigurava ostvarenje vizije i prioriteta (ključnih područja intervencija) Općine Nijemci za razdoblje 2021. – 2025. godine, ali i ostvarenje strateških ciljeva i razvojnih smjerova Nacionalne razvojne strategije Republike Hrvatske do 2030. godine te ostalih relevantnih strateških dokumenata. Posebni ciljevi formirani su sukladno SMART kriterijima, te su isti definirani na način da budu specifični, mjerljivi, ostvarivi, relevantni i vremenski ograničeni. Također, posebni ciljevi sadrže skup konkretnih mjera/projekata, a koji zajednički doprinose uspješnom ispunjenju posebnih ciljeva Općine Nijemci. Svaki posebni cilj mjeri se pokazateljima ishoda koji predstavljaju kvantitativnu i kvalitativnu mjeru koja omogućuje praćenje, izvještavanje i ocjenu uspješnosti u postizanju određenog posebnog cilja.

Svaka pojedinačna mjera/projekt mjeri se pokazateljima rezultata koji predstavljaju kvantitativnu i kvalitativnu mjeru koja omogućuje praćenje, izvještavanje i ocjenu uspješnosti u provedbi utvrđene mjere, projekta i aktivnosti.

Popis mjera definiranih intervencijskom logikom u svrhu ostvarenja posebnih ciljeva, kao i detaljan prikaz posebnih ciljeva i pokazatelja ishoda, te mjera/projekata i pokazatelja rezultata, prikazan je u nastavku dokumenta.

## 4.1. Posebni cilj 1.1. Zeleno, konkurentno i održivo lokalno gospodarstvo

Putem posebnog cilja 1.1. Zeleno, konkurentno i održivo lokalno gospodarstvo želi se stimulirati gospodarski razvoj daljnjim razvojem poduzetničke klime i infrastrukture i podizanjem razine konkurentnosti poduzetnika i obrtnika na području općine Nijemci. Osnovu za dinamičan gospodarski razvoj čine poduzetničke/poslovne zone kao posebno uređeni građevinski prostori u potpunosti opremljeni prometnom, komunalnom i energetskom infrastrukturom. Poduzetnici i obrtnici u takvim prostorima sa sigurnošću mogu investirati u izgradnju i opremanje gospodarskih objekata jer su u zonama osigurani svi preduvjeti za građenje. Uređenim poslovnim zonama i poticajnim mjerama razvoja gospodarstva stvara se dobra poduzetnička klima, potiče se brži razvoj postojećeg gospodarstva, privlačenje poduzetnika i novih investitora, dok su s druge strane prostori namijenjeni za stanovanje potpuno oslobođeni poduzetničkih aktivnosti. S obzirom da su na području općine Nijemci prostorno-planskom dokumentacijom predviđene 3 poslovne zone koje se trenutno nalaze u različitim fazama, u razdoblju obuhvaćenim ovim planom razvoja potrebno je intenzivirati aktivnosti na razvoju navedenih poslovnih zona, a posebice Poslovne zone Nijemci.

S druge strane, potrebno je osigurati stimulativnu i povoljnu poduzetničku klimu koja će doprinijeti rastu i jačanju poslovanja sektora MSP, ali istovremeno i privlačiti nove investitore na područje općine. Navedeno se treba primarno ostvariti kroz sustavnu i kontinuiranu institucionalnu podršku razvoju sektora MSP na području općine.

Kako bi se povećala konkurentnost poduzetnika i obrtnika s područja općine, ali i njihovih proizvoda, potrebna su i kontinuirana ulaganja u tehnologije i inovacije, ali i znanje i kompetencije jer razvoj gospodarstva mora pratiti suvremene tržišne trendove i nove načine poslovanja. Važan segment jačanja konkurentnosti poduzetnika i obrtnika čini kontinuirano stjecanje znanja, vještina i sposobnosti koji su usklađeni s potrebama gospodarstva. Razvojem poslovanja poduzetnici i obrtnici nailaze na izazove opstanka i/ili daljnjeg rasta tvrtke za koje nisu dovoljni entuzijazam, spremnost na preuzimanje rizika i fleksibilnost. Značajnu pozornost potrebno je posvetiti razvoju osnovnih menadžerskih znanja i vještina koje će omogućiti kvalitetno upravljanje rastom i razvojem. Znanja i vještine koje su neophodne današnjem suvremenom poduzetniku/obrtniku su kreativno razmišljanje, samo-motivacija i disciplina, sposobnost rada pod pritiskom, timski rad, određivanje ciljeva, upravljanje ljudskim resursima, komunikacijske vještine, poznavanje financijskih performansi tvrtke, donošenje odluka, marketing i prodaja, te strateško planiranje. Navedena znanja i vještine posebno su značajni kada se uzme u obzir brzina kojom se mijenjaju uvjeti poslovanja na tržištu. Navedeno je posebno bilo vidljivo tijekom protekle dvije godine kada su brojni poduzetnici i obrtnici iskusili brojne poteškoće zbog pandemije koja je zahvatila cijeli svijet.

|  |  |
| --- | --- |
| Posebni cilj 1.1. | Zeleno, konkurentno i održivo lokalno gospodarstvo |
| Mjera 1.1.1. | Izgradnja poduzetničke/poslovne infrastrukture |
| Aktivnosti | * Izrada projektno tehničke dokumentacije za izgradnju poslovnih zona * Izgradnja komunalne, energetske i prometne infrastrukture u poslovnim zonama * Izrada plana upravljanja poslovnim zonama * Promidžba i marketing poslovnih zona * Kreiranje sustava poticajnih mjera za investitore (fiskalni, financijski i dr.) |
| Očekivani rezultat mjere | Funkcionalne poslovne zone za razvoj poduzetništva i obrtništva; povećana gospodarska atraktivnost i konkurentnost područja općine |
| Nositelj(i) mjere | * Općina Nijemci |
| Partneri u provedbi | * Vukovarsko srijemska županija |
| Korisnici mjere | * Mikro, mali i srednji poduzetnici * Obrtnici * Investitori |
| Praćenje provedbe mjere (monitoring) | |
| Pokazatelji rezultata | * m/km izgrađene komunalne i prometne infrastrukture u poslovnim zonama * broj izgrađenih proizvodnih i poslovnih objekata u poslovnim zonama * broj poduzetnika/obrtnika u poslovnim zonama * broj prodanih parcela zemljišta u poslovnim zonama * broj zaposlenih u poslovnim zonama |
| Izvori provjere podataka | * Evidencija i izvješća Općine Nijemci * Evidencije i izvješća HZMO * Evidencije i izvješća FINA |

|  |  |
| --- | --- |
| Posebni cilj 1.1. | Zeleno, konkurentno i održivo lokalno gospodarstvo |
| Mjera 1.1.2. | Razvoj stimulativnog poslovnog okruženja |
| Aktivnosti | * Jačanje institucionalne potpore sektoru MSP * Razvoj prilagođenog sustava poticaja i olakšica za poduzetnike i obrtnike * Poticanje unaprjeđenja razine poduzetničke kulture (dodjela nagrada za uspješne poduzetnike, organizacija natjecanja u poslovnim idejama i sl.) * Organizacija i provedba poduzetničkih događanja na području općine |
| Očekivani rezultat mjere | Uspostavljena pozitivna poslovna i investicijska klima na području općine |
| Nositelj(i) mjere | * Općina Nijemci |
| Partneri u provedbi | * HGK * HOK * HZZ |
| Korisnici mjere | * Mikro, mali i srednji poduzetnici * Obrtnici * Investitori |
| Praćenje provedbe mjere (monitoring) | |
| Pokazatelji rezultata | * Broj novoosnovanih poduzeća/obrta * Broj novootvorenih radnih mjesta/broj novozaposlenih * Broj zaprimljenih zahtjeva za dodjelu poticajnih mjera * Ukupan iznos financijskih sredstava odobrenih po poticajnim mjerama * Broj zaposlenih u poduzetničkom inkubatoru * Broj pruženih usluga informiranja/savjetovanja u poduzetničkom inkubatoru * Broj održanih radionica/edukacija u poduzetničkom inkubatoru * Broj polaznika radionica/edukacija u poduzetničkom inkubatoru * Broj izrađenih poslovnih planova za poduzetnike i obrtnike u poduzetničkom inkubatoru * Broj i vrsta definiranih fiskalnih i financijskih poticajnih mjera za investitore * Broj održanih sastanaka s potencijalnim investitorima |
| Izvori provjere podataka | * Evidencije i izvješća Općine Nijemci * Evidencije i izvješća HGK * Evidencije i izvješća HOK * Evidencije i izvješća FINA |

|  |  |
| --- | --- |
| Posebni cilj 1.1. | Zeleno, konkurentno i održivo lokalno gospodarstvo |
| Mjera 1.1.3. | Jačanje konkurentnosti sektora MSP |
| Aktivnosti | * Poticanje ulaganja MSP-ova u zelene i digitalne tehnologije * Poticanje ulaganja MSP-ova u inovacije * Poticanje ulaganja MSP-ova u digitalizaciju poslovnih/proizvodnih procesa * Poticanje razvoja informatičkih i komunikacijskih vještina MSP-ova * Poticanje jačanja poduzetničkih i menadžerskih vještina MSP-ova * Poticanje ulaganja u obrazovanje zaposlenih kod MSP-ova * Poticanje transfera znanja i iskustava kod MSP-ova * Pomoć u pripremi projektnih prijedloga za natječaje iz EU fondova i programa * Sufinanciranje troškova pripreme i izrade projektnih prijedloga za natječaje EU fondova i programa |
| Očekivani rezultat mjere | Osigurani preduvjeti za održivi rast i razvoj MSP-ova; poboljšane kompetencije MSP-ova; kvalitetni i motivirani ljudski resursi koji doprinose rastu i razvoju MSP-ova |
| Nositelj(i) mjere | * Općina Nijemci |
| Partneri u provedbi | * HGK * HOK * HBOR * HAMAG BICRO |
| Korisnici mjere | * Mikro, mali i srednji poduzetnici * Obrtnici |
| Praćenje provedbe mjere (monitoring) | |
| Pokazatelji rezultata | * Broj MSP-ova sa završenim programima informatičkih/komunikacijskih/poduzetničkih/menadžerskih vještina * Broj sufinanciranih projektnih prijedloga za natječaje/pozive iz EU fondova i programa |
| Izvori provjere podataka | * Evidencije i izvješća Općine Nijemci |

## 4.2. Posebni cilj 1.2. Razvoj različitih niša posebnih i održivih oblika turizma

Kao jedna od strateških gospodarskih grana, turizam u Republici Hrvatskoj ima značajnu ulogu, a osnovni cilj razvoja kontinentalnog turizma predstavlja održivo i kreativno korištenje svih prirodnih, kulturnih i ostalih resursa, uz maksimalno očuvanje istih. S time u skladu, unutar posebnog cilja 1.2. Razvoj različitih niša posebnih i održivih oblika turizmaOpćina Nijemci planira na adekvatan i održiv način pružiti podršku razvoju turizma i željenom turističkom rastu izgradnjom adekvatne turističke infrastrukture uz održivo upravljanje prirodnim, gospodarskim i kulturnim resursima, koji će se povezati u cilju razvoja novih turističkih sadržaja i proizvoda. Osim toga, pozicioniranje i prepoznatljivost područja općine Nijemci kao turističke destinacije specifičnih oblika turizma, te njezinom promocijom kao atraktivne i lako dostupne turističke lokacije, koja nudi selektivne i specijalizirane turističke proizvode i usluge prepoznato je kao prioritetno djelovanje u smjeru održivog turističkog razvoja. S obzirom na geostrateški položaj općine i državnu granicu sa Republikom Srbijom, te pripadnost „Srijemu“ kojeg čine zemljopisna područja s obje strane granice koja dijele brojne zajedničke karakteristike, s aspekta turističkog razvoja ovih pograničnih područja potrebno je iskoristiti postojeće potencijale i daljnji turistički razvoj promišljati kroz kreiranje zajedničke turističke ponude.

|  |  |
| --- | --- |
| Posebni cilj 1.2. | Razvoj različitih niša posebnih i održivih oblika turizma |
| Mjera 1.2.1. | Izgradnja turističke infrastrukture |
| Aktivnosti | * Projektiranje i izgradnja/uređenje turističkih šetnica, tematskih staza, biciklističkih staza, vidikovci, odmorišta, izletišta * Mapiranje postojećih i novih biciklističkih staza * Uvrštavanje mapiranih biciklističkih ruta na međunarodne biciklističke stranice i izrada digitalnih karata * Projektiranje i izgradnja polivalentne turističke infrastruktura * Razvoj interpretacijskog sustava turističkih sadržaja i atrakcija – interpretacijske ploče i panoi, turistička signalizacija, mobilne aplikacije, turističke karte i sl. * Poticanje izgradnje/uređenja smještajnih i ugostiteljskih kapaciteta * Subvencioniranje privatnih turističkih investicija |
| Očekivani rezultat mjere | Osigurani preduvjeti za razvoj kvalitetne i raznovrsne turističke ponude; povećana turistička atraktivnost područja općine |
| Nositelj(i) mjere | * Općina Nijemci |
| Partneri u provedbi | * TZ Općine Nijemci * TZ Vukovarsko srijemska županija |
| Korisnici mjere | * Lokalno stanovništvo * Turisti i posjetitelji |
| Praćenje provedbe mjere (monitoring) | |
| Pokazatelji rezultata | * m/km uređenih šetnica, tematskih staza, biciklističkih staza * broj mapiranih biciklističkih ruta na međunarodnim biciklističkim stazama * broj izgrađenih i postavljenih vidikovaca * broj i vrsta uređenih odmorišta i izletišta * broj i vrsta postavljenih interpretacijskih sadržaja * broj korisnika mobilnih aplikacija * broj ležajeva na području općine * broj i visina dodijeljenih subvencija za turističke projekte |
| Izvori provjere podataka | * Evidencije i izvješća Općine Nijemci * Evidencije i izvješća TZ Općine Nijemci (sustav e-Visitor) * Evidencije i izvješća TZ Vukovarsko srijemske županije * Evidencije i izvješća Hrvatske turističke zajednice |

|  |  |
| --- | --- |
| Posebni cilj 1.2. | Razvoj različitih niša posebnih i održivih oblika turizma |
| Mjera 1.2.2. | Identifikacija i valorizacija turističkih resursa, te razvoj novih turističkih proizvoda i sadržaja |
| Aktivnosti | * Obnova i adaptacija objekata kulturne, povijesne, graditeljske i sakralne baštine i uključivanje iste u turističku ponudu općine * Jače uključivanje prirodnih resursa u turističku ponudu * Poticanje komplementarnog djelovanja poljoprivrednih i turističkih djelatnosti * Umrežavanje i suradnja turističkih dionika * Jačanje i promoviranje turističkih manifestacija |
| Očekivani rezultat mjere | Povećana razina kvalitete i raznovrsnosti turističke ponude; povećan broj turističkih dionika na području općine; održivo korištenje kulturno-povijesnih, tradicijskih i ostalih objekata u turističke svrhe |
| Nositelj(i) mjere | * Općina Nijemci * TZ Općine Nijemci |
| Partneri u provedbi | * Vukovarsko srijemska županija * Konzervatorski odjel Ministarstva kulture RH |
| Korisnici mjere | * Turisti i posjetitelji * Lokalno stanovništvo |
| Praćenje provedbe mjere (monitoring) | |
| Pokazatelji rezultata | * Broj novih turističkih sadržaja * Broj novih turističkih sadržaja temeljenih na kulturno-povijesnoj baštini * Broj OPG-a sa registriranim turističkim djelatnostima * Broj zajedničkih turističkih sadržaja više turističkih dionika * Broj ostvarenih turističkih dolazaka i noćenja |
| Izvori provjere podataka | * Evidencije i izvješća Općine Nijemci * Evidencije i izvješća TZ Općine Nijemci * Evidencija sustava e-Visitor * Evidencije i izvješća TZ Vukovarsko srijemske županije * Evidencije i izvješća Ministarstva turizma i Hrvatske turističke zajednice |

|  |  |
| --- | --- |
| Posebni cilj 1.2. | Razvoj različitih niša posebnih i održivih oblika turizma |
| Mjera 1.2.3. | Marketing i promocija turističke destinacije, te edukacija turističkih dionika |
| Aktivnosti | * Korištenje ICT rješenja u turističkoj promociji * Sudjelovanje na domaćim i inozemnim turističkim sajmovima * Oglašavanje u tiskanim i elektroničkim medijima * Izrada višejezičnih promidžbenih turističkih materijala – letci, brošure, vodiči, mape, galanterija * Izrada višejezičnih multimedijalnih turističkih materijala – filmovi, videospotovi, prezentacije i sl. * Primjena web marketinga u turističkoj promociji |
| Očekivani rezultat mjere | Povećana razina kvalitete i raznovrsnosti turističke ponude; povećan broj turističkih dionika na području općine; održivo korištenje kulturno-povijesnih, tradicijskih i ostalih objekata u turističke svrhe |
| Nositelj(i) mjere | * TZ Općine Nijemci |
| Partneri u provedbi | * Općina Nijemci * TZ Vukovarsko srijemske županija |
| Korisnici mjere | * Turisti i posjetitelji * Lokalno stanovništvo |
| Praćenje provedbe mjere (monitoring) | |
| Pokazatelji rezultata | * Broj sudjelovanja na domaćim turističkim sajmovima * Broj sudjelovanja na inozemnim turističkim sajmovima * Broj i vrsta oglašavanja u tiskanim i digitalnim medijima * Broj i vrsta tiskanih promidžbenih materijala * Broj posjeta na web stranicama * Broj izrađenih multimedijalnih turističkih materijala |
| Izvori provjere podataka | * Evidencije i izvješća Općine Nijemci * Evidencije i izvješća TZ Općine Nijemci * Evidencija sustava e-Visitor * Evidencije i izvješća TZ Vukovarsko srijemske županije |

## 4.3. Posebni cilj 1.3. Razvoj održive poljoprivrede i ruralnih područja

Kako bi poljoprivreda bila održiva, ista mora zadovoljavati potrebe postojećih i budućih generacija osiguravajući istovremeno socijalnu i ekonomsku jednakost, učinkovitost, profitabilnost, te zaštitu okoliša. U skladu s navedenim, posebni cilj 1.3. Razvoj održive poljoprivrede i ruralnih područja usmjeren je na stvaranje preduvjeta za jačanje poljoprivrednih djelatnosti kao primarne gospodarske grane, te privlačenje i zadržavanje stanovnika u ruralnom području. Ključni koraci koji se planiraju poduzeti u tom smjeru jesu okrupnjavanje, održavanje i korištenje poljoprivrednog zemljišta. Obiteljska poljoprivredna gospodarstva žila su kucavica poljoprivrednog i ruralnog razvoja, zbog čega Općina Nijemci usmjerava svoje napore poticanju OPG-ova na operativno i tehnološko unaprjeđenje poslovanja, sa svrhom moderniziranja ovog segmenta, te osiguravanja razvoja OPG-ova kroz njihovu prilagodbu poslovanja trenutnoj gospodarskoj i društvenoj situaciji, a što će zasigurno značajno doprinijeti dugoročnoj konkurentnosti poljoprivrede.

|  |  |
| --- | --- |
| Posebni cilj 1.3. | Razvoj održive poljoprivrede i ruralnih područja |
| Mjera 1.3.1. | Osiguranje uvjeta za razvoj učinkovite i konkurentne poljoprivrede |
| Aktivnosti | * Izrada geo-informacijskog sustava poljoprivrednog zemljišta * Okrupnjavanje poljoprivrednog zemljišta * Izgradnja hidro-melioracijskih objekata i uređaja (sustavi za navodnjavanje) * Poticanje izgradnja infrastrukture za obranu od elementarnih nepogoda * Izgradnja/sanacija/obnova poljoprivrednih puteva na području općine * Poticanje diverzifikacije poljoprivrednih gospodarstava * Poticanje udruživanja poljoprivrednika |
| Očekivani rezultat mjere | Povećana iskoristivost poljoprivrednog zemljišta na održiv način, smanjeni rizici u poljoprivrednoj proizvodnji |
| Nositelj(i) mjere | * Općina Nijemci |
| Partneri u provedbi | * Vukovarsko srijemska županija * Hrvatske vode * Agencija za promet poljoprivrednim zemljištem |
| Korisnici mjere | * Gospodarski subjekti u poljoprivredi |
| Praćenje provedbe mjere (monitoring) | |
| Pokazatelji rezultata | * Podaci iz GIS sustava Općine Nijemci * Broj i vrsta izgrađenih sustava navodnjavanja i odvodnje na poljoprivrednim gospodarstvima * m/km postavljenih cijevi za navodnjavanje * Broj postavljenih zaštitnih mreža kod voćara i vinogradara * m/km izgrađenih/obnovljenih poljoprivrednih puteva * broj novih udruga/zadruga u poljoprivredi |
| Izvori provjere podataka | * Evidencije i izvješća Općine Nijemci * Evidencije i izvješća Vukovarsko srijemske županije * Evidencije i izvješća Hrvatskih voda |

|  |  |
| --- | --- |
| Posebni cilj 1.3. | Razvoj održive poljoprivrede i ruralnih područja |
| Mjera 1.3.2. | Modernizacija poljoprivrednih subjekata i poticanje uzgoja visoko dohodovnih poljoprivrednih kultura |
| Aktivnosti | * Informiranje i educiranje poljoprivrednih proizvođača o uzgoju novih poljoprivrednih kultura i korištenja inovativnih tehnologija u poljoprivredi * Poticanje prerade i finalizacije poljoprivrednih proizvoda * Poticanje stakleničke i plasteničke proizvodnje * Poticanje ekološke poljoprivrede * Poticanje izgradnje objekata i nabave opreme za preradu poljoprivrednih proizvoda * Izrada programa mjera za subvencioniranje razvoja povrtlarstva na području općine, te uzgoja novih poljoprivrednih kultura * Poticanje korištenja inovativnih tehnologija u poljoprivredi (senzori, bespilotne letjelice, sustavi za upravljanje poljoprivrednom proizvodnjom, oprema za preciznu poljoprivredu i brojne druge) * Informiranje i educiranje poljoprivrednih proizvođača za nove i inovativne tehnologije |
| Očekivani rezultat mjere | Povećan stupanj finalizacije poljoprivrednih proizvoda, specijalizacija poljoprivredne proizvodnje i prerade, tehnološki konkurentni i inovativni poljoprivredni proizvođači |
| Nositelj(i) mjere | * Općina Nijemci |
| Partneri u provedbi | * Vukovarsko srijemska županija |
| Korisnici mjere | * Gospodarski subjekti u poljoprivredi |
| Praćenje provedbe mjere (monitoring) | |
| Pokazatelji rezultata | * Površine (ha) pod novim poljoprivrednim kulturama na području općine * Poljoprivredne površine (ha) pod staklenicima i plastenicima * Broj poljoprivrednika u ekološkoj proizvodnji * Broj i vrsta izgrađenih objekata i nabavljene opreme za preradu i skladištenje poljoprivrednih proizvoda * Broj korisnika mjera subvencija za povrtlarstvo * Broj korisnika inovativnih tehnologija u poljoprivrednoj proizvodnji i preradi |
| Izvori provjere podataka | * Evidencije i izvješća Općine Nijemci * Evidencije i izvješća Vukovarsko srijemske županije |

|  |  |
| --- | --- |
| Posebni cilj 1.3. | Razvoj održive poljoprivrede i ruralnih područja |
| Mjera 1.3.3. | Razvoj koncepta pametnog sela |
| Aktivnosti | * Izrada Strateškog programa razvoja pametne općine * Povezivanje svih dionika lokalne zajednice, te informiranje i obrazovanje istih za koncept pametnih sela * Priprema i provedba studijskih putovanja u EU područja koja primjenjuju koncept razvoja pametnih sela * Priprema i izrada pilot projekta pametnog sela na području općine * Apliciranje pilot projekta pametnog sela za financiranje iz EU fondova |
| Očekivani rezultat mjere | Omogućiti lokalnom stanovništvu da samo usmjerava vlastiti društveni i gospodarski razvoj |
| Nositelj(i) mjere | * Općina Nijemci |
| Partneri u provedbi | * Gospodarski subjekti * Udruge civilnog društva |
| Korisnici mjere | * Lokalno stanovništvo |
| Praćenje provedbe mjere (monitoring) | |
| Pokazatelji rezultata | * Broj i vrsta održanih informativno-edukativnih događanja na temu pametnih sela * Broj sudionika informativno-edukativnih događanja * Broj provedenih studijskih putovanja * Broj projekata po konceptu pametnih sela prijavljenih na javne pozive/natječaje koji se financiraju iz EU fondova |
| Izvori provjere podataka | * Evidencije i izvješća Općine Nijemci * Evidencije i izvješća provoditelja informativno-edukativnih događanja |

## 4.4. Posebni cilj 2.1. Unaprjeđenje prometnog sustava, sigurnosti i mobilnosti

Kontinuirana ulaganja u prometnu infrastrukturu na području općine Nijemci potrebna su kako bi se povećala sigurnost u prometovanju, smanjilo prometno opterećenje, te negativni utjecaji cestovnog prometa na okoliš. Navedeno je posebice relevantno kada se uzme u obzir stalni međunarodni granični prijelaz za međunarodni promet putnika i roba Bajakovo. Također, s obzirom na velik broj nerazvrstanih cesta na području općine potrebno je kontinuirano ulagati u održavanje prometne infrastrukture i opreme kako bi se osigurala dostupnost i kvalitetna prometna povezanost svih dijelova općine.

|  |  |
| --- | --- |
| Posebni cilj 2.1. | Unaprjeđenje prometnog sustava, sigurnosti i mobilnosti |
| Mjera 2.1.1. | Modernizacija cestovne infrastrukture i opreme |
| Aktivnosti | * Izrada projektno tehničke dokumentacije izgradnje/rekonstrukcije prometnica i prometnih površina * Rekonstrukcija i održavanje postojećih i izgradnja novih dionica nerazvrstanih i lokalnih prometnica * Rekonstrukcija i održavanje postojećih, te izgradnja i održavanje novih uličnih i cestovnih spojeva i raskrižja * Rekonstrukcija i održavanje postojećih, te izgradnja i održavanje novih nogostupa i biciklističkih staza * Rekonstrukcija i održavanje postojećih, te izgradnja i održavanje novih prometnih objekata (mostovi, parkirališna mjesta i sl.) * Sanacija crnih točaka u prometu * Nabava i postavljanje horizontalne i vertikalne prometne signalizacije |
| Očekivani rezultat mjere | Povećana sigurnost i protočnost prometa, olakšan tranzit roba i usluga, smanjene emisije CO2 u okoliš |
| Nositelj(i) mjere | * Općina Nijemci * Hrvatske ceste d.o.o. * Hrvatske autoceste d.o.o. |
| Partneri u provedbi | * ŽUC Vukovarsko srijemske županije * Vukovarsko srijemska županija |
| Korisnici mjere | * Lokalno stanovništvo * Gospodarski subjekti * Turisti i posjetitelji |
| Praćenje provedbe mjere (monitoring) | |
| Pokazatelji rezultata | * m/km izgrađenih nerazvrstanih i lokalnih cesta * m/km rekonstruiranih nerazvrstanih i lokalnih cesta * m/km izgrađenih/rekonstruiranih nogostupa * broj izgrađenih/rekonstruiranih raskrižja * m/m2 izgrađenih prometnih objekata * broj izgrađenih parkirališnih mjesta * broj postavljenje vertikalne i horizontalne signalizacije |
| Izvori provjere podataka | * Evidencije i izvješća Općine Nijemci * Evidencije i izvješća ŽUC * Evidencije i izvješća Hrvatske ceste d.o.o. * Evidencije i izvješća MUP-a RH * EOJN |

|  |  |
| --- | --- |
| Posebni cilj 2.1. | Unaprjeđenje prometnog sustava, sigurnosti i mobilnosti |
| Mjera 2.1.2. | Povećanje energetske učinkovitosti u prometu |
| Aktivnosti | * Poticanje nabave električnih i hibridnih vozila * Razvoj mreže punionica za električna vozila * Uvođenje sustava javnih električnih bicikala * Subvencioniranje pripreme projekata za natječaje kojima se subvencionira kupnja električnih i hibridnih vozila |
| Očekivani rezultat mjere | Čist i ekološki prihvatljiv sustav prometovanja, smanjeno onečišćenje zraka |
| Nositelj(i) mjere | * Općina Nijemci |
| Partneri u provedbi | * Fond za zaštitu okoliša i energetsku učinkovitost |
| Korisnici mjere | * Lokalno stanovništvo * Gospodarski subjekti * Turisti i posjetitelji |
| Praćenje provedbe mjere (monitoring) | |
| Pokazatelji rezultata | * Broj nabavljenih električnih i hibridnih vozila u javnom sektoru * Broj nabavljenih električnih i hibridnih vozila u poslovnom sektoru * broj izgrađenih punionica za električna vozila * broj električnih bicikala u javno dostupnom sustavu * broj projekata s područja općine apliciranih na natječaje za subvencioniranje kupnje električnih i hibridnih vozila |
| Izvori provjere podataka | * Evidencije i izvješća Općine Nijemci * Evidencije i izvješća FZO RH * EOJN |

## 4.5. Posebni cilj 2.2. Razvoj komunalne, energetske i telekomunikacijske infrastrukture

Kako u urbanim, tako i u ruralnim područjima kontinuiran rast i razvoj zahtijeva visoku razinu izgrađenosti komunalne, energetske i telekomunikacijske infrastrukture koji prati potrebe i lokalne zajednice i gospodarstva poštujući pri tome načela održivog razvoja. Značaj opskrbe pitkom vodom, kao i kvalitete i funkcionalnosti sustava odvodnje i pročišćavanja otpadnih voda predstavljaju prioritet u kontekstu prostornog razvitka područja općine. Osim što predstavlja osnovni civilizacijski preduvjet za kvalitetan život stanovništva, tehnološki suvremena vodno-komunalna infrastruktura doprinijeti će smanjenju onečišćenja okoliša, te poboljšati percepciju područja općine s aspekta jačanja gospodarskih aktivnosti i privlačenja investicija, ali i doprinijeti povećanju standarda kvalitete života lokalnog stanovništva.

Također, potrebno je i planski pristupiti realizaciji infrastrukture koja je nužna za sveobuhvatni razvoj, koja se primarno temelji na suvremenim tehnološkim rješenjima. Navedeno se posebice odnosi na širokopojasnu infrastrukturu koja će otvoriti put povećanoj upotrebi naprednih IKT aplikacija u kućanstvima, poduzećima i javnoj upravi, što će pomoći rastu digitalnog gospodarstva. Upotreba priključaka na temelju optičkih vlakana osobito će omogućiti razvoj usluga e-uprave od strane različitih javnih subjekata i putem javnih projekata.

|  |  |
| --- | --- |
| Posebni cilj 2.2. | Razvoj komunalne, energetske i telekomunikacijske infrastrukture |
| Mjera 2.2.1. | Izgradnja sustava vodoopskrbe, odvodnje i pročišćavanja otpadnih voda |
| Aktivnosti | * Izrada projektno-tehničke dokumentacije za realizaciju projekata vodoopskrbe i odvodnje, te pročišćavanja otpadnih voda * Izgradnja/dogradnja/rekonstrukcija sustava vodoopskrbe * Izgradnja/dogradnja/rekonstrukcija sustava odvodnje otpadnih voda * Izgradnja uređaja za pročišćavanje otpadnih voda * Izgradnja građevina oborinske odvodnje, te građevina za zaštitu od erozija i bujica |
| Očekivani rezultat mjere | Poboljšan komunalni standard na području općine, smanjeno onečišćenje okoliša |
| Nositelj(i) mjere | * Vinkovački vodovod i kanalizacija d.o.o. * Općina Nijemci |
| Partneri u provedbi | * Hrvatske vode |
| Korisnici mjere | * Lokalno stanovništvo * Gospodarski subjekti * Turisti i posjetitelji |
| Praćenje provedbe mjere (monitoring) | |
| Pokazatelji rezultata | * m/km izgrađenog vodoopskrbnog sustava * m/km rekonstruirane mreže vodoopskrbnog sustava * broj izgrađenih vodnih objekata * broj stanovnika priključenih na vodoopskrbni sustav * broj gospodarskih subjekata priključenih na vodoopskrbni sustav * m/km izgrađenog sustava odvodnje oborinskih i otpadnih voda * broj izgrađenih objekata u sustavu odvodnje oborinskih i otpadnih voda * m3 obrađenih otpadnih voda |
| Izvori provjere podataka | * Evidencije i izvješća Općine Nijemci * Evidencije i izvješća Hrvatskih voda * EOJN |

|  |  |
| --- | --- |
| Posebni cilj 2.2. | Razvoj komunalne, energetske i telekomunikacijske infrastrukture |
| Mjera 2.2.2. | Poboljšanje energetske i telekomunikacijske infrastrukture |
| Aktivnosti | * Izgradnje energetske infrastrukture (trafostanice, dalekovodi i sl.) * Nastavak izgradnje lokalnog sustava plinoopskrbe * Izgradnja infrastrukture širokopojasnog pristupa internetu * Uspostava javnih bežičnih (wi fi) pristupnih točki |
| Očekivani rezultat mjere | Povećana dostupnost i brzina pristupa internetu na području općine |
| Nositelj(i) mjere | * Opskrbljivači električnom energijom * Telekom operateri * Koncesionar za distribuciju plina |
| Partneri u provedbi | * Općina Nijemci |
| Korisnici mjere | * Lokalno stanovništvo * Gospodarski subjekti * Turisti i posjetitelji |
| Praćenje provedbe mjere (monitoring) | |
| Pokazatelji rezultata | * Broj izgrađenih TS/DV * m ugrađenih svjetlovodnih kabela * brzina dostupnog interneta na području općine * m/km izgrađenog sustava plinoopskrbe * broj kućanstava priključenih na sustav plinoopskrbe * broj gospodarskih subjekata priključenih na sustav plinoopskrbe * broj wi-fi pristupnih točaka (hot-spot) |
| Izvori provjere podataka | * Evidencije i izvješća Općine Nijemci * Evidencije i izvješća opskrbljivača električnom energijom * Evidencije i izvješća koncesionara za distribuciju plina * Evidencije i izvješća telekomunikacijskih operatera * Medijska izvješća |

## 4.6. Posebni cilj 2.3. Uspostava održivog sustava gospodarenja otpadom i kružnog gospodarenja resursima

Postojeći sustav gospodarenja otpadom koji karakterizira ogromna potrošnja proizvoda i stvaranje sve većih količina otpada postao je neizdrživ. Razvoj sustava gospodarenja otpadom s visoko integriranim ekološkim načelima svakako je jedan od imperativa razvoja na području općine Nijemci koji uključuje primjenu modela razvoja zelenog gospodarstva i gospodarstva dijeljenja u kojemu se postojeća dobra i resursi koriste na potpuniji način i dijele između više ljudi. Općina Nijemci već je poduzela određene korake prema implementiranju modela kružnog gospodarstva na području općine osiguranjem dijela potrebne infrastrukture za prikupljanje i selektiranje otpada, no svakako je u budućem razdoblju potrebno intenzivirati aktivnosti, a posebice u segmentu osvještavanja svih dionika lokalne zajednice o potrebi dijeljenja, posudbe, ponovnog korištenja, popravljanja, obnavljanja i recikliranja proizvoda i materijala što je duže moguće kako bi se produljio njihov životni vijek i istovremeno smanjila količina otpada koju svakodnevno proizvodimo, te tako smanjili pritisci na okoliš.

|  |  |
| --- | --- |
| Posebni cilj 2.3. | Uspostava održivog sustava gospodarenja otpadom i kružnog gospodarenja resursima |
| Mjera 2.3.1. | Podizanje svijesti javnosti o održivom razvoju, kružnom gospodarstvu i odgovornom odnosu prema okolišu |
| Aktivnosti | * Poticati odgojno obrazovne aktivnosti usmjerene prema zaštiti i očuvanju okoliša * Organiziranje promotivnih kampanja za podizanje razine svijesti o problemima okoliša, te mjerama za očuvanje okoliša * Informativno – edukativne radionice i programi za sve dobne skupine stanovništva * Provedba akcija i inicijativa iz područja zaštite okoliša * Poticanje sudjelovanja javnosti u procesu donošenja odluka iz područja zaštite okoliša |
| Očekivani rezultat mjere | Smanjena količina otpada u nastanku, usvojeni pravilni obrasci ponašanja u postupanju s otpadom |
| Nositelj(i) mjere | * Općina Nijemci |
| Partneri u provedbi | * Organizacije civilnog društva |
| Korisnici mjere | * Lokalno stanovništvo * Gospodarski subjekti * Turisti i posjetitelji |
| Praćenje provedbe mjere (monitoring) | |
| Pokazatelji rezultata | * Broj održanih javnih tribina/radionica/edukacija na temu otpada * Broj sudionika javnih tribina/radionica/edukacija na temu otpada * Broj izrađenih informativno-promotivnih materijala * Broj provedenih akcija i inicijativa * Broj sudionika u akcijama i inicijativama |
| Izvori provjere podataka | * Evidencije i izvješća Općine Nijemci * Evidencije i izvješća koncesionara za prikupljanje i zbrinjavanje otpada * Evidencije i izvješća HAOP |

|  |  |
| --- | --- |
| Posebni cilj 2.3. | Uspostava održivog sustava gospodarenja otpadom i kružnog gospodarenja resursima |
| Mjera 2.3.2. | Izgradnja infrastrukture i nabava opreme za prikupljanje, selektiranje i zbrinjavanje otpada |
| Aktivnosti | * Nabava opreme i vozila za prikupljanje i razvrstavanje otpada * Uvođenje sustava prikupljanja i naplate zbrinjavanja otpada po volumenu * Izgradnja infrastrukture za skladištenje, razvrstavanje i zbrinjavanje različitih vrsta otpada * Korištenje suvremenih tehnologija u funkciji zbrinjavanja otpada |
| Očekivani rezultat mjere | Smanjena količina miješanog komunalnog otpada, povećana stopa odvojeno prikupljenog otpada, smanjeno zagađenje okoliša |
| Nositelj(i) mjere | * Općina Nijemci |
| Partneri u provedbi | * Koncesionar za prikupljanje i zbrinjavanje otpada |
| Korisnici mjere | * Lokalno stanovništvo * Gospodarski subjekti * Turisti i posjetitelji |
| Praćenje provedbe mjere (monitoring) | |
| Pokazatelji rezultata | * Broj postavljenih zelenih otoka * Broj spremnika za odlaganje različitih vrsta otpada u kućanstvima * Broj spremnika za odlaganje različitih vrsta otpada kod poslovnih subjekata * Ukupna količina prikupljenog otpada po vrstama * Ukupna količina recikliranog otpada |
| Izvori provjere podataka | * Evidencije i izvješća Općine Nijemci * Evidencije i izvješća koncesionara za prikupljanje i zbrinjavanje otpada |

|  |  |
| --- | --- |
| Posebni cilj 2.3. | Uspostava održivog sustava gospodarenja otpadom i kružnog gospodarenja resursima |
| Mjera 2.3.2. | Sanacija divljih odlagališta otpada |
| Aktivnosti | * Analiza postojećih lokacija divljih odlagališta otpada * Izrada/revidiranje projektno-tehničke dokumentacije * Sanacija divljih odlagališta otpada |
| Očekivani rezultat mjere | Smanjeno onečišćenje okoliša |
| Nositelj(i) mjere | * Općina Nijemci |
| Partneri u provedbi | * Organizacije civilnog društva |
| Korisnici mjere | * Lokalno stanovništvo * Gospodarski subjekti * Turisti i posjetitelji |
| Praćenje provedbe mjere (monitoring) | |
| Pokazatelji rezultata | * Broj evidentiranih divljih odlagališta otpada * Broj saniranih divljih odlagališta otpada * Utrošena financijska sredstva za sanaciju divljih odlagališta otpada |
| Izvori provjere podataka | * Evidencije i izvješća Općine Nijemci * EOJN |

## 4.7. Posebni cilj 2.4. Povećanje energetske neovisnosti i učinkovitosti

Budući da je Europska komisija donijela Zeleni plan, koji je nastao kao odgovor na klimatske promjene i koji ima za cilj transformirati Europsku uniju u društvo s nultom neto emisijom stakleničkih plinova do 2050. godine, to svakako podrazumijeva i transformaciju načina na koji se energija proizvodi i koristi. U skladu sa EU smjernicama i energetska regulativa u Republici Hrvatskoj potiče korištenje obnovljivih izvora energije koji se dobivaju iz prirode, te se mogu obnavljati prirodnim procesima, a danas se sve više koriste zbog svoje neškodljivosti prema okolišu, ekonomičnosti, ali i vrlo pozitivnog ekonomskog i društvenog utjecaja. Čist i očuvan okoliš jedna je od konkurentskih prednosti područja općine Nijemci koji je potrebno očuvati, te promovirati korištenje obnovljivih izvora energije, kako u javnom, tako i u poslovnom sektoru, te kod fizičkih osoba. Biti energetski učinkovit znači uporabiti manju količinu energenata za grijanje ili hlađenje prostora, rasvjetu, proizvodnju raznih proizvoda, pogon vozila i dr. Energetska učinkovitost prepoznata je kao najjeftiniji i najbrži način postizanja ciljeva održivog razvoja. Održivost uvelike ovisi o načinu na koji se u jedinicama lokalne samouprave gospodari i upravlja potrošnjom energije, stoga je i uloga gospodarenja energijom u postizanju održivog razvoja općine Nijemci vrlo značajna.

|  |  |
| --- | --- |
| Posebni cilj 2.4. | Povećanje energetske neovisnosti i učinkovitosti |
| Mjera 2.4.1. | Poticanje proizvodnje i uporabe energije iz obnovljivih izvora |
| Aktivnosti | * Informiranje i promoviranje uporabe obnovljivih izvora energije * Poticanje izgradnje/ugradnje infrastrukture za proizvodnju električne i toplinske energije (energija sunca, biomasa i sl.) * Poticanje ugradnje solarnih i fotonaponskih panela na proizvodnim, poslovnim i stambenim objektima * Poticanje ugradnje sustava grijanja i hlađenja koja koriste OIE na proizvodnim, poslovnim i stambenim objektima * Subvencioniranje projekata obnovljivih izvora energije na području općine |
| Očekivani rezultat mjere | Povećan udio proizvedene električne i toplinske energije iz obnovljivih izvora, smanjenje emisije CO2 i ostalih štetnih plinova u okoliš |
| Nositelj(i) mjere | * Općina Nijemci |
| Partneri u provedbi | * Vukovarsko-srijemska županija |
| Korisnici mjere | * Javne institucije * Gospodarski subjekti * Fizičke osobe |
| Praćenje provedbe mjere (monitoring) | |
| Pokazatelji rezultata | * Broj održanih informativno-edukativnih tribina/radionica na temu OIE * Broj sudionika informativno-edukativnih tribina/radionica na temu OIE * Broj i vrsta izrađene projektne/tehničke dokumentacije za izgradnju infrastrukture za proizvodnju električne i toplinske energije * Broj izgrađenih postrojenja za proizvodnju energije iz obnovljivih izvora * Broj ugrađenih solarnih/fotonaponskih panela na javnim, poslovnim i privatnim objektima * Broj ugrađenih sustava grijanja/hlađenja koji koriste OIE |
| Izvori provjere podataka | * Evidencije i izvješća Općine Nijemci * Evidencije i izvješća javnih institucija * Izvješća korisnika subvencija s područja općine |

|  |  |
| --- | --- |
| Posebni cilj 2.4. | Povećanje energetske neovisnosti i učinkovitosti |
| Mjera 2.4.2. | Poboljšanje energetske učinkovitosti objekata |
| Aktivnosti | * Provedbe energetskih pregleda i ishođenja energetskih certifikata javnih objekata * Energetska obnova javnih objekata po načelima EE * Projektiranje i izgradnja novih zgrada gotovo nulte energije (nZEB) * Ugradnja/modernizacija energetski učinkovitih sustava grijanja/ hlađenja u javnim objektima * Provedba promotivnih kampanja i aktivnosti s ciljem promoviranja i podizanja razine svijesti o primjeni načela energetske učinkovitosti * Subvencioniranje projekata energetske učinkovitosti u privatnom i poslovnom sektoru |
| Očekivani rezultat mjere | Smanjena emisija CO2 i ostalih štetnih plinova u okoliš; smanjena potrošnja električne i toplinske energije; smanjeni troškovi održavanja objekata |
| Nositelj(i) mjere | * Općina Nijemci |
| Partneri u provedbi | * Fond za zaštitu okoliša i energetsku učinkovitost * Ministarstvo zaštite okoliša i prirode |
| Korisnici mjere | * Javne ustanove i institucije * Gospodarski subjekti * Fizičke osobe |
| Praćenje provedbe mjere (monitoring) | |
| Pokazatelji rezultata | * Broj provedenih energetskih pregleda * Broj izrađenih energetskih certifikata * Broj energetski obnovljenih javnih objekata * Broj izgrađenih zgrada gotovo nulte energije * Broj i vrsta ugrađenih energetskih učinkovitih sustava grijanja/hlađenja u javnim objektima * Broj i vrsta ugrađenih energetski učinkovitih rasvjetnih tijela u javnim prostorima * Broj i iznos dodijeljenih subvencija |
| Izvori provjere podataka | * Evidencije i izvješća Općine Nijemci * EOJN * Registar OIEKPP (Ministarstvo gospodarstva i održivog razvoja) |

## 4.8. Posebni cilj 3.1. Poticanje uključivog rasta i razvoja, te društvene kohezije

Jedan od načina aktivnog uključivanja civilnog društva u razvoj zajednice obuhvaća poticanje volontiranja kod lokalnog stanovništva, posebice kod djece i mladih. Učeći djecu i mlade o vrijednostima volonterstva i davanja, povećavamo mogućnost da oni kao odrasle osobe nastave aktivno sudjelovati u životu svoje zajednice. Drugi model uključivanja i aktivnijeg angažmana civilnog društva u razvoju zajednice koji će doprinijeti društvenoj koheziji odnosi se na društveno poduzetništvo koje predstavlja suvremeni model rješavanja društvenih i ekoloških pitanja i koristi se kako bi se potaknuo održivi razvoj, te zapošljavanje na korist široj društvenoj zajednici. Društveno poduzetništvo izgrađuje temelje za društvene promjene i zadovoljava potrebe zajednice kroz participiranje članova te iste zajednice. Navedena dva modela odabrana su iz razloga što javni sektor na području Općine ne može riješiti sve probleme u lokalnoj zajednici, a civilni sektor raspolaže potencijalima kojima se na inovativan način može brže i učinkovitije suočiti s novim potrebama, te zadovoljiti potrebe većeg broj ljudi.

Da bi navedeno i ostvarili, potrebno je ojačati kapacitete civilnog sektora koji nisu dovoljno razvijeni da bi na kvalitetan način doprinijeli održivom razvitku. Iz tog razloga potrebno je usmjeriti napore u unapređenje kapaciteta postojećih udruga i organizacija i to kroz osiguranje materijalnih uvjeta za kvalitetan rad, edukaciju i osposobljavanje članova udruga, edukaciju odgovornih osoba udruga, posebice u dijelu pripreme, izrade i provedbe razvojnih projekata kojima se mogu osigurati znatna financijska sredstva, posebice iz europskih fondova i programa.

|  |  |
| --- | --- |
| Posebni cilj 3.1. | Poticanje uključivog rasta i razvoja, te društvene kohezije |
| Mjera 3.1.1. | Jačanje kapaciteta civilnog društva za razvoj lokalne zajednice |
| Aktivnosti | * Unaprjeđenje materijalnih, tehničkih i ljudskih kapaciteta organizacija civilnog društva * Kontinuirana edukacija i usavršavanje članova OCD-a u područjima upravljanja, financija, pripremi i izradi projekata, te upravljanja projektima * Promoviranje značaja i uloge OCD-a u socio-ekonomskom razvoju * Poticanje socijalnih poduzetničkih projekata i inicijativa * Poticanje profesionalizacije rada organizacija civilnog društva * Jačanje suradnje organizacija civilnog društva na svim razinama |
| Očekivani rezultat mjere | Povećana razina samostalnosti i neovisnosti djelovanja organizacija civilnog društva; poboljšane kompetencije članova organizacija civilnog društva za kvalitetniji rad |
| Nositelj(i) mjere | * Organizacije civilnog društva |
| Partneri u provedbi | * Općina Nijemci * LAG Bosutski niz |
| Korisnici mjere | * Članovi udruga civilnog društva * Lokalno stanovništvo |
| Praćenje provedbe mjere (monitoring) | |
| Pokazatelji rezultata | * Broj i vrsta nabavljene opreme * Broj članova u udrugama civilnog društva * Broj zaposlenih u udrugama civilnog društva * Broj mladih članova u udrugama civilnog društva * Broj i vrsta projekata koje provode udruge civilnog društva * Broj projekata koji su ostvarili EU bespovratne potpore * Broj projekata osmišljenih i pripremljenih u suradnji sa drugim udrugama civilnog društva * Broj realiziranih prekograničnih projekata udruga * Broj dodijeljenih potpora udrugama civilnog društva |
| Izvori provjere podataka | * Evidencije i izvješća udruga civilnog društva * Evidencije i izvješća Općine Nijemci |

|  |  |
| --- | --- |
| Posebni cilj 3.1. | Poticanje uključivog rasta i razvoja, te društvene kohezije |
| Mjera 3.1.2. | Potpora razvoju društvenog poduzetništva |
| Aktivnosti | * Promoviranje modela društvenog poduzetništva * Informiranje i educiranje udruga iz područja društvenog poduzetništva * Poticanje društvenih poduzetničkih projekata i inicijativa * Poticanje suradnje udruga i dionika iz privatnog sektora u projektima društvenog poduzetništva * Poticanje osnivanja društvenih poduzeća |
| Očekivani rezultat mjere | Kreiranje novih gospodarskih i socijalnih vrijednosti u zajednici; zapošljavanje marginaliziranih skupina stanovništva, pomoć najsiromašnijim i najugroženijim skupinama stanovništva |
| Nositelj(i) mjere | * Općina Nijemci |
| Partneri u provedbi | * - |
| Korisnici mjere | * Udruge civilnog društva * Gospodarski subjekti |
| Praćenje provedbe mjere (monitoring) | |
| Pokazatelji rezultata | * Broj i vrsta izrađenih informativno-promidžbenih materijala * Broj održanih edukacija iz područja društvenog poduzetništva * Broj sudionika edukacija * Potpora osnivanju društvenih poduzeća * Broj realiziranih društveno poduzetničkih projekata * Broj osoba uključenih u provedbu projekata * Broj zaposlenih osoba u društvenim poduzećima |
| Izvori provjere podataka | * Evidencije i izvješća Općine Nijemci * Evidencije i izvješća udruga civilnog društva * Evidencije i izvješća društvenih poduzeća |

|  |  |
| --- | --- |
| Posebni cilj 3.1. | Poticanje uključivog rasta i razvoja, te društvene kohezije |
| Mjera 3.1.3. | Razvoj sustava učinkovitih, kvalitetnih i transparentnih javnih usluga |
| Aktivnosti | * Jačanje administrativnih kapaciteta za pružanje kvalitetnih usluga * Poboljšanje materijalnih uvjeta rada * Osigurati primjenu modernih informacijsko – komunikacijskih tehnologija u pružanju javnih usluga * Sudjelovanja na edukacijama i radionicama za predstavnike lokalne vlasti * Unaprijediti elektroničko poslovanje i pružanje digitalnih usluga za građane i poslovne subjekte |
| Očekivani rezultat mjere | Olakšana komunikacija s građanima, smanjena administrativna opterećenost, povećana razina digitalnih usluga, poboljšana otvorenost i transparentnost rada |
| Nositelj(i) mjere | * Općina Nijemci |
| Partneri u provedbi | * - |
| Korisnici mjere | * Odgovorne osobe Općine Nijemci * Djelatnici upravnih odjela * Članovi Općinskog vijeća |
| Praćenje provedbe mjere (monitoring) | |
| Pokazatelji rezultata | * Broj zaposlenih u Općini Nijemci * Broj novih računala, računalne opreme i software-a * Broj održanih treninga i radionica * Broj sudionika treninga i radionica * Broj i vrsta digitalnih usluga koje pruža Općina Nijemci * Broj uspostavljenih online servisa za građane |
| Izvori provjere podataka | * Evidencije i izvješća JLS * Evidencije i izvješća dobavljača opreme i software-a * Evidencije i izvješća pružatelja edukacija i treninga |

## 4.9. Posebni cilj 3.2. Jačanje ljudskih resursa

Najvažniji čimbenik u razvoju društva na području općine Nijemci je ljudski kapital koji se može izgraditi jedino kontinuiranim ulaganjem u znanje i vještine. Obrazovanje kao ključni element održivog socioekonomskog razvitka područja općine potrebno je kontinuirano stimulirati s obzirom da službeni podatci ukazuju na relativno nepovoljnu obrazovnu strukturu stanovništva koja ne prati trendove u gospodarstvu.

Stoga su potrebna kontinuirana ulaganja u znanje i ljudske resurse kroz unapređenje formalnog sustava odgoja i obrazovanja, ali posebice poticanja cjeloživotnog obrazovanja stanovništva. Jačanje obrazovnog sustava ima vrlo važnu ulogu za razvoj kvalitetnih ljudskih resursa na području općine Nijemci, posebice promatrajući s ekonomskog aspekta i integriranja u suvremene gospodarske tokove koji zahtijevaju obrazovanu radnu snagu. S prilagodbama u tom smjeru potrebno je započeti na mikro razini i prije svega kroz osiguranje kvalitetnih infrastrukturnih uvjeta za provedbu programa odgoja i obrazovanja. Opremljenost odgojno-obrazovnih ustanova u direktnoj je vezi s kvalitetom izvođenja programa, a time i osposobljavanja budućeg ljudskog kapitala kao nositelja socioekonomskih aktivnosti.

|  |  |
| --- | --- |
| Posebni cilj 3.2. | Jačanje ljudskih resursa |
| Mjera 3.2.1. | Unaprjeđenje formalnog sustava odgoja i obrazovanja |
| Aktivnosti | * Opremanje te održavanje dječjeg vrtića Bambi Nijemci * Rekonstrukcija postojećih i opremanje ustanova osnovnoškolskog obrazovanja * Unaprjeđenje uvjeta u postojećoj, te izgradnja nove sportske dvorane * Poticanje suradnje među odgojno-obrazovnim ustanovama * Osiguravanje dovoljnog broja nastavnog kadra i stručnjaka za rad s djecom i mladima * Poboljšanje postojećih i razvoj novih programa za djecu s teškoćama u razvoju * Stipendiranje učenika i studenata * Sufinanciranje darovitih učenika i studenata za odlazak na natjecanja * Subvencioniranje nabavke knjiga i informatičke opreme za učenike i studente |
| Očekivani rezultat mjere | Poboljšani uvjeti rada, te podignuta razina kvalitete usluga u odgojno-obrazovnim ustanovama; djeca i mladi motivirani za obrazovanje |
| Nositelj(i) mjere | * Odgojno obrazovne ustanove * Osnivači odgojno obrazovnih ustanova |
| Partneri u provedbi | * Općina Nijemci |
| Korisnici mjere | * Djeca predškolske dobi * Učenici osnovnih škola * Odgojno obrazovni djelatnici * Roditelji/skrbnici |
| Praćenje provedbe mjere (monitoring) | |
| Pokazatelji rezultata | * m2 ulaganja i rekonstrukciju vrtića * broj i vrsta nabavljene opreme za dječje vrtiće * broj djece u dječjim vrtićima * broj zaposlenih u dječjim vrtićima * broj osnovnih škola na području općine * m2 obnovljenih/izgrađenih osnovnih škola * broj dodijeljenih učeničkih stipendija * broj dodijeljenih studentskih stipendija |
| Izvori provjere podataka | * Evidencije i izvješća dječjih vrtića * Evidencije i izvješća osnovnih škola * Evidencije i izvješća MZIO * Evidencije i izvješća Općine Nijemci |

|  |  |
| --- | --- |
| Posebni cilj 3.2. | Jačanje ljudskih resursa |
| Mjera 3.2.2. | Poticanje cjeloživotnog učenja i obrazovanja |
| Aktivnosti | * Informiranje građana o cjeloživotnom obrazovanju i učenju * Promoviranje cjeloživotnog obrazovanja i učenja * Iniciranje i održavanje edukativnih programa * Potpora programima dokvalifikacija, prekvalifikacija i stručnog usavršavanja * Obrazovanje kroz EU projekte * Poticanje razvoja kulture učenja * Poticanje građana na uključivanje u programe razvoja informatičkih i digitalnih kompetencija |
| Očekivani rezultat mjere | Poboljšana obrazovna struktura, znanja i vještine lokalnog stanovništva; razvijene digitalne kompetencije kod lokalnog stanovništva; kvalitetni i motivirani ljudski resursi koji doprinose općem rastu i razvoju područja općine |
| Nositelj(i) mjere | * Općina Nijemci |
| Partneri u provedbi | * Ustanove za obrazovanje odraslih osoba |
| Korisnici mjere | * Učenici, studenti * Zaposleni i nezaposleni građani * Osobe starije životne dobi |
| Praćenje provedbe mjere (monitoring) | |
| Pokazatelji rezultata | * Broj izrađenih informativno promotivnih materijala * Broj održanih informativno edukativnih programa * Broj sudionika informativno edukativnih programa * Broj polaznika programa dokvalifikacija/prekvalifikacija/stručnog usavršavanja * Broj i vrsta ishođenih potvrda/certifikata o pohađanju neformalnih programa usavršavanja |
| Izvori provjere podataka | * Evidencije i izvješća ustanova za obrazovanje odraslih osoba * Evidencije i izvješća Općine Nijemci |

## 4.10. Posebni cilj 3.3. Rast standarda kvalitete života i socijalne sigurnosti

Razlike u kvaliteti života i rada u ruralnim i urbanim područjima u Republici Hrvatskoj su itekako vidljive, a posebice u dostupnosti društvenih sadržaja i usluga, te zdravstvenih i socijalnih usluga. Da bi općina Nijemci postala sredina privlačna za življenje, osobni i profesionalni razvoj,potrebno je osigurati infrastrukturu i sadržaje koji će zadovoljiti potrebe stanovništva za bilo kojom vrstom formalnih i neformalnih odnosa koji se odvijaju kroz društvena događanja i to za sve dobne skupine stanovništva. Kvalitetan i zdrav način života direktno se veže uz bavljenje sportskim i rekreativnim aktivnostima, hobijima te kvalitetnim provođenjem vremena u prirodi. Kako je „ovisnost“ o modernim tehnologijama raširena među svim skupinama stanovništva, a ne samo mladima, potrebno je poticati i promicati zdrave oblike provođenja slobodnog vremena, a posebice sportsko-rekreativne aktivnosti.

Jedna od osnovnih pretpostavki za provedbu navedenog čini osiguranje kvalitetne infrastrukture za sport i rekreaciju koja će biti dostupna svima.

Jedna od posljedica depopulacije područja općine i starenja stanovništva svakako je i povećana potražnja za zdravstvenim uslugama, dok zbog loše gospodarske situacije kontinuirano raste i broj korisnika socijalne skrbi. Stupanj socijalne razvijenosti moguće je mjeriti uslugama i sadržajima dostupnim posebno osjetljivim skupinama stanovništva poput starih i nemoćnih, osoba sa invaliditetom, djece i sl. Iako općina Nijemci programom socijalne skrbi koji kontinuirano provodi na godišnjoj razini nastoji zadovoljiti sve potrebe u socijalnom segmentu razvoja lokalne zajednice, potrebno je uložiti dodatne napore i aktivirati cjelokupnu zajednicu kako bi se navedenim skupinama stanovništva osigurala što viša razina skrbi.

|  |  |
| --- | --- |
| Posebni cilj 3.3. | Rast standarda kvalitete života i socijalne sigurnosti |
| Mjera 3.3.1. | Poboljšanje društvene, kulturne i sportske infrastrukture i sadržaja |
| Aktivnosti | * Izgradnja, rekonstrukcija i opremanje postojećih društvenih objekata, kulturnih i sportskih objekata i infrastrukture * Izgradnja, obnova i opremanje dječjih igrališta * Poticanje stvaranja novih kreativnih društvenih, kulturnih i sportskih programa i sadržaja * Poticanje organizacije društvenih, kulturnih i sportskih događanja i natjecanja * Motiviranje građana, posebno djece i mladih za sudjelovanje u društvenom, kulturnom i sportskom životu općine * Sufinanciranje društvenih projekata i programa u kulturi i sportu |
| Očekivani rezultat mjere | Razvijeni novi društveni, kulturni i sportski sadržaji; područje općine privlačno za život mladim obiteljima |
| Nositelj(i) mjere | * Općina Nijemci * Organizacije civilnog društva |
| Partneri u provedbi | * Vukovarsko srijemska županija |
| Korisnici mjere | * Lokalno stanovništvo * Djeca i mladi * Posjetitelji društvenih, kulturnih i sportskih događanja |
| Praćenje provedbe mjere (monitoring) | |
| Pokazatelji rezultata | * Broj novih društvenih, kulturnih i sportskih sadržaja * Broj održanih društvenih, kulturnih i sportskih događanja * Broj obnovljene/izgrađene infrastrukture za društvene, kulturne i sportske djelatnosti * Broj članova kulturnih i sportskih organizacija i klubova * Broj posjetitelja/sudionika društvenih, kulturnih i sportskih događanja i natjecanja * Broj dodijeljenih financijskih potpora kulturnih i sportskim organizacijama i klubovima * Broj i vrsta izrađenih promotivnih materijala |
| Izvori provjere podataka | * Evidencije i izvješća Općine Nijemci * Evidencije i izvješća Vukovarsko srijemske županije * Evidencije i izvješća Ministarstva kulture RH |

|  |  |
| --- | --- |
| Posebni cilj 3.3. | Rast standarda kvalitete života i socijalne sigurnosti |
| Mjera 3.3.2. | Kreiranje sustava lokalnih razvojnih i demografskih mjera |
| Aktivnosti | * Subvencioniranje kupnje zemljišta za izgradnju obiteljskih kuća za mlade obitelji * Subvencioniranje izgradnje/rekonstrukcije obiteljskih kuća za mlade obitelji * Oslobađanje plaćanja komunalnog doprinosa za gradnju obiteljske kuće za mlade obitelji * Prilagođavanje druge infrastrukture i društvenih aktivnosti potrebama obitelji i djece * Potpore za novorođenčad * Potpore za obitelji s četvero i više djece * Potpore ženama poduzetnicama |
| Očekivani rezultat mjere | Poboljšan položaj obitelji, djece i mladih; lakše ostvarivanje ravnoteže između obiteljskog i poslovnog života |
| Nositelj(i) mjere | * Općina Nijemci |
| Partneri u provedbi |  |
| Korisnici mjere | * Mladi do 40 godina * Mlade obitelji s djecom |
| Praćenje provedbe mjere (monitoring) | |
| Pokazatelji rezultata | * Broj dodijeljenih subvencija za kupnju građevinskog zemljišta na području općine * Broj dodijeljenih subvencija za izgradnju/rekonstrukciju obiteljskih kuća na području općine * Broj korisnika oslobođenih plaćanja komunalnog doprinosa po osnovi izgradnje obiteljske kuće * Broj dodijeljenih potpora za novorođenčad * Broj dodijeljenih potpora za obitelji s četvero i više djece * Broj dodijeljenih potpora ženama poduzetnicama |
| Izvori provjere podataka | * Evidencije i izvješća Općine Nijemci * Prostorno planska dokumentacija Općine Nijemci |

|  |  |
| --- | --- |
| Posebni cilj 3.3. | Rast standarda kvalitete života i socijalne sigurnosti |
| Mjera 3.3.3. | Unaprjeđenje zdravstvene i socijalne skrbi i usluga |
| Aktivnosti | * Modernizacija postojećih i izgradnja novih objekata zdravstvene/socijalne infrastrukture * Opremanje i modernizacija zdravstvene/socijalne infrastrukture * Potpora izgradnji/uređenju domova za starije i nemoćne * Potpora širenju mreže socijalnih usluga u zajednici * Razvoj programa za pomoć ciljanim skupinama korisnika (obitelji s djecom s poteškoćama u razvoju, stariji i nemoćni, OSI i dr.) * Omogućavanje pristupa javnim zdravstvenim/socijalnim objektima osobama s invaliditetom * Razvoj programa socijalne uključenosti za ranjive skupine stanovništva * Poticanje razvoja izvaninstitucionalnih oblika socijalne/ zdravstvene skrbi i usluga * Sufinanciranje osnovnih životnih potreba socijalno ugroženom stanovništvu |
| Očekivani rezultat mjere | Poboljšani uvjeti i podignuta razina kvalitete za pružanje usluga zdravstvene skrbi i socijalnih usluga; povećan opseg i kvaliteta zdravstvenih i socijalnih usluga |
| Nositelj(i) mjere | * Ustanove zdravstvene i socijalne skrbi * Privatne ustanove zdravstvene skrbi * Organizacije civilnog društva * Pružatelji socijalnih usluga |
| Partneri u provedbi | * Općina Nijemci |
| Korisnici mjere | * Lokalno stanovništvo * Starije i nemoćne osobe, osobe s invaliditetom * Ostale ranjive skupine stanovništva |
| Praćenje provedbe mjere (monitoring) | |
| Pokazatelji rezultata | * broj obnovljenih/izgrađenih objekata zdravstvene/socijalne infrastrukture * broj izgrađenih rampi/sanitarnih čvorova za osobe s invaliditetom * broj nabavljene opreme za objekte * broj provedenih projekata i programa iz područja socijalne skrbi * broj korisnika usluga socijalne skrbi * broj organizacija civilnog društva koje pružaju socijalne usluge * broj razvijenih izvaninstitucionalnih socijalnih usluga * broj korisnika izvaninstitucionalnih socijalnih usluga * broj privatnih domova za starije i nemoćne * ukupan broj korisnika u domovima za starije i nemoćne |
| Izvori provjere podataka | * Evidencije i izvješća zdravstvenih i socijalnih ustanova * Evidencija i izvješća organizacija civilnog društva * Evidencije i izvješća Općine Nijemci |

## 5. POPIS KLJUČNIH POKAZATELJA ISHODA I CILJANIH VRIJEDNOSTI POKAZATELJA

Pokazatelji ishoda predstavljaju kvantitativnu i kvalitativnu mjeru koja omogućuje praćenje, izvještavanje i ocjenu uspješnosti u postizanju određenog posebnog cilja. Pokazatelji ishoda za svaki pojedini cilj odabrani su i definirani na temelju Biblioteke pokazatelja koju je izradilo Ministarstvo regionalnog razvoja i fondova EU. Posebni ciljevi u okviru definiranih ključnih područja intervencija Općine Nijemci, kao i njihovi pokazatelji ishoda, prikazani su u nastavku. Predmetni pokazatelji predstavljaju ključni element intervencijske logike.

|  |  |  |  |  |
| --- | --- | --- | --- | --- |
|  | POSEBNI CILJ | KOD I NAZIV POKAZATELJA ISHODA | POČETNA VRIJEDNOST (2020/2021.) | CILJNA VRIJEDNOST 2025. |
| 1.1. | **Zeleno, konkurentno i održivo lokalno gospodarstvo** | OI.02.1.06 Postotak malih i srednjih poduzeća od ukupnog broja poduzeća | 100% | 100% |
| OI.02.16.04 Stopa nezaposlenosti općine | 179 | 120 |
| 1.2. | **Razvoj različitih niša posebnih i održivih oblika turizma** | OI.02.8.01 Dolasci u turističke smještajne objekte (broj turista) | 307 | 800 |
| OI.02.8.24 Prosječni boravak turista (u danima) | 2,21 | 3,5 |
| 1.3. | **Razvoj održive poljoprivrede i ruralnih područja** | OI.02.12.02 Poljoprivredna površina je zapravo navodnjavana | 0 | 1.000 |
| OI.02.12.77 Subjekti upisani u Upisnik poljoprivrednih proizvođača | 322 | 350 |
| 2.1. | **Unaprjeđenje prometnog sustava, sigurnosti i mobilnosti** | OI.02.11.14 Duljina ostalih cesta prema kategorijama cesta |  |  |
| OI.02.11.44 Broj javno dostupnih punionica za vozila na električni pogon | 0 | 1 |
| 2.2. | **Razvoj komunalne, energetske i telekomunikacijske infrastrukture** | OI.02.6.35 Stanovništvo priključeno na javnu vodoopskrbu | 1.936 | 2.000 |
| OI.02.6.36 Stanovništvo priključeno na uređaje za pročišćavanje otpadnih voda | 0 | 500 |
| 2.3. | **Uspostava održivog sustava gospodarenja otpadom i kružnog gospodarenja resursima** | OI.02.6.18 Stupanj recikliranja komunalnog otpada | 0 | 10 |
| OI.02.6.64. Sakupljena količina odvojenog komunalnog otpada u sklopu javne usluge | 70,76 | 55 |
| 2.4. | **Povećanje energetske neovisnosti i učinkovitosti** | OI.02.16.19 Postotak objekata u općini s energetski učinkovitim nadogradnjama |  |  |
| 3.1. | **Poticanje uključivog rasta i razvoja, te društvene kohezije** | OI.02.7.35 Broj novih e-usluga za građane |  |  |
| OI.02.7.36 Broj korisnika e-usluga za građane |  |  |
| 3.2. | **Jačanje ljudskih resursa** | OI.02.2.60 Broj dječjih vrtića i drugih pravnih osoba koje ostvaruju programe predškolskog odgoja | 1 | 1 |
| OI.02.16.11 Postotak stanovnika s prvostupničkom ili višom diplomom | 4 | 6 |
| 3.3. | **Rast standarda kvalitete života i socijalne sigurnosti** | OI.02.3.31 Udio djece u ukupnom stanovništvu | 17 | 21 |
| OI.02.13.21 Broj kućanstava i stambenih jedinica | 1.305  2.087 | 1.400  2.100 |

## 6. TERMINSKI PLAN PROVEDBE PROJEKATA OD STRATEŠKOG ZNAČAJA

|  |  |  |  |  |  |
| --- | --- | --- | --- | --- | --- |
| PROJEKT | NOSITELJ PROJEKTA | PARTNER NA PROJEKTU | PROCIJENJENA VRIJEDNOST PROJEKTA (Kn) | STATUS | TERMINSKI PLAN PROVEDBE |
| Izgradnja pješačkih staza u naselju Nijemci | Općina Nijemci | n/p | 624.158,00 | Postupak javne nabave u pripremi | 2022. |
| Izgradnja nogostupa i parkirališta kao ključnog čimbenika obnove i razvoja komunalne infrastrukture u naselju Nijemci i Gradu Tuzla | Općina Nijemci | Javno komunalno preduzeće „Saobraćaj i komunikacije-Tuzla“ | 363.460,00 | Pripremljena projektno-tehnička dokumentacija | 2022.-2023. |
| Obnova sportske građevine NK Lipovac (RH) I OŠ Dositej Obradović Sombor (RS) kao ključnog čimbenika napretka i razvoja javne i socijalno/društvene infrastrukture lokalne zajednice | Općina Nijemci | OŠ Dositej Obradović Sombor | 464.081,00 | Postupak javne nabave u pripremi | 2022.-2023. |
| Izgradnja vanjskog sportskog igrališta za više sportova | Općina Nijemci | n/p | 990.000,00 | Pripremljena projektno – tehnička dokumentacija | 2023.-2024. |
| Ulaganje u cestovnu infrastrukturu - ulica Bana Jelačića | Općina Nijemci | n/p | 7.000.000,00 | Natječajna dokumentacija u pripremi | 2023. |
| Ulaganje u cestovnu infrastrukturu - ulica Josipa Kozarca | Općina Nijemci | n/p | 7.000.000,00 | U planu | 2025. |
| Kulturni centar Đeletovci | Općina Nijemci | n/p | 7.000.000,00 | U planu | 2025. |
| Modernizacija rasvjete | Općina Nijemci | n/p | 2.000.000,00 | U planu | 2024.-2025. |
| Izgradnja pješačke i biciklističke staze | Općina Nijemci | n/p | 5.000.000,00 | U planu | 2024.-2025. |
| Ulaganje u smještajne kapacitete | Općina Nijemci | n/p | 20.000.000,00 | U planu | 2025. |
| Izgradnja poslovne zone Nijemci | Općina Nijemci | n/p | 70.000.000,00 | U planu | 2024.-2025. |
| Izgradnja reciklažnog dvorišta | Općina Nijemci | n/p | 3.500.000,00 | U planu | 2024.-2025. |
| Izgradnja malonogometnih igrališta | Općina Nijemci | n/p | 5.000.000,00 | U planu | 2024.-2025. |
| NISA III | Općina Nijemci | n/p | 3.000.000,00 | U planu | 2023. |
| Izgradnja Auto parka Lipovac | Općina Nijemci | Vukovarsko-srijemska županija Razvojna agencija VSŽ | 53.000.000,00 | Projektno-tehnička dokumentacija u pripremi | 2025. |
| Izgradnja strelišta za lovnu disciplinu TRAP | Streljačka udruga S.D. Strijelac | Općina Nijemci | n/p | Projektna ideja | 2025. |
| Dnevni boravak za osobe treće životne dobi | Udruga Doba mudrosti | Općina Nijemci | n/p | Projektna ideja | 2024. – 2025. |
| Izgradnja parkirališta uz objekt NK Đeletovci | NK Šokadija Đeletovci | Općina Nijemci | n/p | Projektna ideja | 2024. – 2025. |
| Izgradnja drvenih molova na desnoj strani rijeke Bosut (od mosta prema Domu zdravlja) | ŠRD Ribar Nijemci | Općina Nijemci | n/p | Projektna ideja | 2025. |
| Izgradnja dječjeg igrališta | NK Apševci | Općina Nijemci | n/p | Projektna ideja | 2024. |
| Rekonstrukcija i proširenje sportskog objekta NK Podgrađe | NK Podgrađe | Općina Nijemci | n/p | Projektna ideja | 2025. |
| Izgradnja seoskog imanja sa tradicijskim obilježjima Srijema | Udruga Lijepa li si | Općina Nijemci | n/p | Projektna ideja | 2025. |
| Izgradnja multifunkcionalnog igrališta u Đeletovcima | Općina Nijemci | n/p | 1.000.000,00 | Projektna ideja | 2024.-2025. |
| Uređenje centra svakog naselja | Općina Nijemci | n/p | 7.000.000,00 | Projektna ideja |  |
| Izgradnja društvenog doma u Apševcima | Općina Nijemci | n/p | 2.000.000,00 | Projektna ideja |  |
| Izgradnja mrtvačnice u Banovcima | Općina Nijemci | n/p | 1.000.000,00 | Projektna ideja |  |
| Uređenje izletišta Sopotac | Općina Nijemci | n/p | 200.000,00 | Projektna ideja |  |
| Uređenje autobusnih stanica | Općina Nijemci | n/p | 80.000,00 | Projektna ideja |  |
| Uređenje staze na grobljima | Općina Nijemci | n/p | 550.000,00 | Projektna ideja |  |
| Uređenje parkirališta u Podgrađu i Lipovcu | Općina Nijemci | n/p | 200.000,00 | Projektna ideja |  |
| Izgradnja pristaništa na Sopotcu i Lipovcu | Općina Nijemci | n/p | 3.000.000,00 | Projektna ideja |  |
| Energetska obnova zgrade komunalnog poduzeća | Općina Nijemci | n/p | 750.000,00 | Projektna ideja |  |
| Izgradnja nogostupa u Lovorovoj ulici | Općina Nijemci | n/p | 200.000,00 | Projektna ideja |  |
| Izgradnja šumske ceste | Općina Nijemci | n/p | 5.800.000,00 | Projektna ideja |  |
| Izgradnja pješačke staze u A.G.Matoša | Općina Nijemci | n/p | 640.000,00 | Projektna ideja |  |
| Izgradnja pješačke staze u ulicama Ljudevita Gaja i Zrinska | Općina Nijemci | n/p | 1.755.000,00 | Projektna ideja |  |
| Izgradnja sportsko-rekreacijskog centra u Nijemcima | Općina Nijemci | Vukovarsko-srijemska županija | 51.620.000,00 | Projekt prijavljen na natječaj | 2023.-2025. |

## 7. INDIKATIVNI FINANCIJSKI PLAN S PRIKAZOM FINANCIJSKIH PRETPOSTAVKI ZA PROVEDBU POSEBNIH CILJEVA I PROJEKATA OD STRATEŠKOG ZNAČAJA

Uspješna implementacija Strateškog plana razvoja općine Nijemci ovisiti će primarno o osiguranju sredstva potrebnih za provedbu posebnih ciljeva i projekata od strateškog značaja. Indikativan financijski plan izrađen je na temelju proračuna i planova nabave Općine Nijemci.

|  |  |  |  |  |  |  |  |
| --- | --- | --- | --- | --- | --- | --- | --- |
| POSEBNI CILJEVI | PROCIJENJENI TROŠAK PROVEDBE POSEBNOG CILJA (kn) | | | | | UKUPNI PROCIJENJENI TROŠAK PROVEDBE POSEBNOG CILJA (kn) | PRORAČUNSKA STAVKA |
| **2021.** | **2022.** | **2023.** | **2024.** | **2025.** |
| * 1. Zeleno, konkurentno i održivo lokalno gospodarstvo | 988.000,00 | 1.477.187,50 | 21.477.187,50 | 31.477.187,50 | 1.000.000,00 | 56.419.562,50 | Program 4001 Program 4008 |
| * 1. Razvoj različitih niša posebnih i održivih oblika turizma | 7.260.411,00 | 6.978.832,57 | 6.978.832,57 | 6.978.832,57 | 6.978.832,57 | 35.175.741,28 | Program 4002 |
| * 1. Razvoj održive poljoprivrede i ruralnih područja | 3.851.745,37 | 1.000.000,00 | 1.000.000,00 | 1.000.000,00 | 1.000.000,00 | 7.851.745,37 | Program 4006 |
| 2.1. Unaprjeđenje prometnog sustava, sigurnosti i mobilnosti | 2.175.119,87 | 6.452.138,41 | 3.632.724,06 | 3.632.724,06 | 3.632.724,06 | 19.525.430,46 | Program 2002 |
| 2.2. Razvoj komunalne, energetske i telekomunikacijske infrastrukture | 9.456.297,38 | 7.053.842,81 | 7.053.842,81 | 7.053.842,81 | 7.053.842,81 | 37.671.668,62 | Program 2001 Program 2002 |
| 2.3. Uspostava održivog sustava gospodarenja otpadom i kružnog gospodarenja resursima | 914.951,00 | 1.742.343,75 | 1.742.343,75 | 1.742.343,75 | 1.742.343,75 | 7.884.326,00 | Program 3001 |
| 2.4. Povećanje energetske neovisnosti i učinkovitosti | 50.000,00 | 50.000,00 | 50.000,00 | 50.000,00 | 100.000,00 | 300.000,00 | Program 3001 |
| 3.1. Poticanje uključivog rasta i razvoja, te društvene kohezije | 2.612.000,00 | 1.149.995,16 | 1.149.995,16 | 1.149.995,16 | 2.000.000,00 | 8.061.985,48 | Program 9001 Program 7001 |
| 3.2. Jačanje ljudskih resursa | 3.371.700,00 | 3.720.200,00 | 3.720.200,00 | 3.720.200,00 | 3.720.200,00 | 18.252.500,00 | Program 0101 Program 5002 |
| 3.3. Rasta standarda kvalitete života i socijalne sigurnosti | 12.839.232,00 | 9.044.094,03 | 9.044.094,03 | 9.044.094,03 | 9.044.094,03 | 49.015.609,32 | Program 4004 Program 6001 Program 6002  Program 6003 Program 7001 Program 8001 |

Financijska alokacija po ciljevima ukazuje da je najviše sredstava alocirano za posebni cilj 1.1: Zeleno, konkurentno i održivo lokalno gospodarstvo, te posebni cilj 3.3.: Rasta standarda kvalitete života i socijalne sigurnosti. Međutim, Strateški plan razvoja treba promatrati i kroz druge posebne ciljeve koji su jednako značajni za razvoj općine. S obzirom na nedostatna financijska sredstva u općinskom proračunu za realizaciju svih planiranih projekata, strategija financiranja uvelike je povezana s učinkovitim korištenjem EU fondova i programa, te ostalih dostupnih izvora financiranja.

Najznačajniju ulogu i punu odgovornost u kreiranju i praćenju financijskog plana za provedbu Strateškog plana razvoja snosi Općina Nijemci koja će za aktivnosti i projekte koji će se provoditi unutar svake pojedine razvojne mjere, također osigurati i određena sredstva iz drugih dostupnih izvora financiranja i to:

* Proračuna Vukovarsko-srijemske županije – bespovratne financijske potpore za realizaciju projekata, sukladno prijavljenim i odobrenim projektima na temelju prethodno raspisanih javnih poziva/natječaja
* Državnog proračuna (resorna ministarstva) - financijska sredstva iz državnog proračuna spuštaju se na lokalnu razinu u obliku decentraliziranih sredstava s obzirom da se dobar dio financijskih sredstava usmjerava prema nedovoljno razvijenim područjima, posebice područjima koja pripadaju u I. i II. skupinu po indeksu razvijenosti
* EU fondova i programa – dostupni u financijskoj perspektivi od 2021. - 2027. godine, pružaju velike mogućnosti za sufinanciranje razvojnih projekata Općine Nijemci
* Ostalih izvora – kreditne institucije, javno-privatna partnerstva i sl.

Nedvojbeno je da su europski fondovi i programi najznačajniji izvor financiranja investicijskih i razvojnih projekata kako na nacionalnoj i regionalnoj, tako i na lokalnoj razini. S obzirom na izazove s kojima se od izbijanja pandemije suočavaju sve EU članice, Europski parlament i države članice tek su u mjesecu studenom 2020. godine postigle dogovor o sljedećem dugoročnom proračunu EU i i novom privremenom instrumentu „Next Generation EU“ za poticanje oporavka Europe i svih njenih država članica nakon pandemije. Ovo je dosada najveći paket poticaja koji je EU ikad financirala iz svojeg proračuna, a vrijedan je ukupno 1,8 bilijuna eura. U okviru navedenog paketa EU je omogućila jačanje posebnih programa u okviru dugoročnog proračuna za razdoblje 2021. – 2027. za ukupno 15 milijardi eura.

|  |  |  |  |
| --- | --- | --- | --- |
|  | VFO (mlrd.EUR) | Next Generation EU (mlrd. EUR) | Ukupno (mlrd.EUR) |
| Jedinstveno tržište, inovacije i digitalno gospodarstvo | 132,8 | 10,6 | 143,4 |
| Kohezija, otpornost i vrijednosti | 377,8 | 721,9 | 1099,7 |
| Prirodni resursi i okoliš | 356,4 | 17,5 | 373,9 |
| Migracije i upravljanje granicama | 22,7 | - | 22,7 |
| Sigurnost i obrana | 13,2 | - | 13,2 |
| Susjedstvo i svijet | 98,4 | - | 98,4 |
| Europska javna uprava | 73,1 | - | 73,1 |
| UKUPNO | 1074,3 | 750 | 1824,3 |

*Izvor podataka: Europska komisija*

Hrvatska će iz 750 milijardi eura vrijednog paketa pomoći za gospodarski oporavak država članica, te kroz izmijenjeni višegodišnji financijski okvir, odnosno proračun Europske unije za razdoblje 2021. – 2027., na raspolaganju imati više od 23,5 milijarde eura što predstavlja snažnu pologu za gospodarski rast i razvoj.

Od toga će se dio sredstava odnositi na instrument Next Generation EU plana za oporavak i otpornost, čime će se financirati potpora zaposlenicima, malim i srednjim poduzećima, digitalna transformacija te potpore sektorima u potrebi, od turizma do kulture. Više od 30 % sredstava iz plana za oporavak i otpornost trebat će uložiti u niskougljični razvoj radi postizanja klimatske neutralnosti, te povećanja otpornosti na klimatske promjene, a oko 20 % u digitalnu tranziciju.

Od ukupno 5.950 mil. EUR koji je Republici Hrvatskoj na raspolaganju, 70% alociranih sredstava namijenjeno je za razdoblje 2021./2022. godine, dok je korištenje preostalih 30% sredstava planirano za 2023. godinu.

Drugi važan element financijske omotnice dostupne Hrvatskoj jesu sredstva iz višegodišnjeg financijskog okvira za razdoblje 2021. – 2027. u fondovima regionalne politike EU-a, ali i ruralnog razvoja, poljoprivrede i ribarstva te fondovima za sigurnost i migracije.

Njima će se još intenzivnije financirati razvojne potrebe Hrvatske i ulagati u strateške ciljeve poput prepoznatljivog, konkurentnog, inovativnog i digitalnog gospodarstva i društva, zelenu i digitalnu tranziciju te ravnomjeran regionalni razvoj. Ta sredstva usmjerit će se i u jačanje kompetencija državne i javne uprave te učinkovitosti pravosuđa, u obrazovanje, demografsku obnovu, zdrav, aktivan i kvalitetan život, razvoj poljoprivrede te u očuvanje kulturne baštine. Iz Europskog poljoprivrednog fonda za ruralni razvoj Republici Hrvatskoj u razdoblju 2021.-2027. godine biti će na raspolaganju 2.146,9 mil.EUR.

## 8. USKLAĐENOST S NACIONALNOM RAZVOJNOM STRATEGIJOM, SEKTORSKIM I VIŠESEKTORSKIM STRATEGIJAMA, TE DOKUMENTIMA PROSTORNOG UREĐENJA

Prilikom izrade Strateškog plana razvoja općine Nijemci prepoznat je i uvažen širi razvojni kontekst. Drugim riječima, vodilo se računa o povezanosti i usklađenosti sa strateškim i programskim dokumentima viših razina. Posebni ciljevi definirani ovim strateškim planom razvoja slijede opći smjer zadan razvojnim smjerovima i ciljevima Nacionalne razvojne strategije 2030. uz uvažavanje specifičnosti područja općine.

Proces donošenja zakonodavnog okvira EU za programsko i financijsko razdoblje 2021. – 2027. uvelike je otežala i usporila pandemija korona virusom koja je pogodila sve članice EU. Utvrđeni ciljevi kohezijske politike za razdoblje 2021.-2027. godine su:

1. *Pametnija Europa* (promicanjem inovativne i pametne gospodarske preobrazbe)
2. *Zelenija Europa* (s niskom razinom emisija ugljika promicanjem prelaska na čistu i pravednu energiju; zelenih i plavih ulaganja; kružnog gospodarstva; prilagodbe klimatskim promjenama i upravljanja rizikom i njegova sprječavanja)
3. *Povezanija Europa* (jačanjem mobilnosti i regionalne povezanosti IKT-a)
4. *Europa s istaknutijom socijalnom komponentom* (provedbom europskog stupa socijalnih prava)
5. *Europa bliža građanima* (poticanjem održivog i integriranog razvoja urbanih, ruralnih i obalnih područja, te lokalnih inicijativa)

U odnosu na prethodno programsko razdoblje 2014.-2020. godine, provedbeni okvir kohezijske politike pojednostavljen je na način da je donesena jedna zajednička uredba za 7 fondova za podijeljeno upravljanje; donesena je jedinstvena Uredba o Kohezijskom fondu i Fondu za regionalni razvoj; definirano je 5 ciljeva kohezijske politike u odnosu na prijašnjih 11 tematskih ciljeva, te je definiran manji broj posebnih ciljeva; definirano je 20 provedbenih uvjeta umjesto 40 koliko ih je bilo u prijašnjem razdoblju; manja administrativna opterećenja za programska tijela u kontekstu izmjena sporazuma o partnerstvu nakon početnog donošenja; pojednostavljena je logika intervencije koja je usmjerena na opširne ciljeve politike i posebne ciljeve; ex ante evaluacija nije više obvezna, već opcionalna; te je definiran jedinstven skup pokazatelja kao dio okvira za uspješnost.

S ciljem povećanja kvalitete formuliranja javnih politika i kvalitetnog usmjeravanja investicija iz fondova EU, 2017. godine Vlada RH započela je s reformom dosadašnjeg sustava strateškog planiranja i upravljanja razvojem koja je započela donošenjem Zakona o sustavu strateškog planiranja i upravljanja razvojem Republike Hrvatske (NN 123/2017) kojim se i propisuje donošenje nacionalne razvojne strategije, a kada je i započeo formalni proces izrade Nacionalne razvojne strategije.

Nacionalna razvojna strategija Republike Hrvatske do 2030. je dugoročni i hijerarhijski najviši akt strateškog planiranja u Republici Hrvatskoj koji će služiti za oblikovanje i provedbu razvojnih politika Republike Hrvatske. Njome se određuju razvojni smjerovi i strateški ciljevi koji se detaljno razrađuju u kratkoročnim i srednjoročnim nacionalnim planovima i planovima razvoja jedinica lokalne i područne (regionalne) samouprave.

Strateški pristup u planiranju razvoja od iznimne je važnosti kako bi se postavio smjer razvoja kako na nacionalnoj, tako i regionalnoj te lokalnoj razini, jer će se time osigurati usklađenost razvojnih prioriteta na svim razinama upravljanja, te poveznicu sa strateškim prioritetima Europske unije u financijskom razdoblju EU-a 2021.-2027.

U Nacionalnoj razvojnoj strategiji 2030. definirana su 4 razvojna smjera RH sa pripadajućim strateškim ciljevima:

**RAZVOJNI SMJER 1.: Održivo gospodarstvo i društvo**

Strateški ciljevi:

* SC 1. Konkurentno i inovativno gospodarstvo
* SC 2. Obrazovani i zaposleni ljudi
* SC 3. Učinkovito i djelotvorno pravosuđe, javna uprava i upravljanje državnom imovinom
* SC 4. Globalna prepoznatljivost i jačanje međunarodnog položaja i uloge Hrvatske

**RAZVOJNI SMJER 2.: Jačanje otpornosti na krize**

Strateški ciljevi:

* SC 5. Zdrav, aktivan i kvalitetan život
* SC 6. Demografska revitalizacija i bolji položaj obitelji
* SC 7. Sigurnost za stabilan razvoj

**RAZVOJNI SMJER 3.: Zelena i digitalna tranzicija**

Strateški ciljevi:

* SC 8. Ekološka i energetska tranzicija za klimatsku neutralnost
* SC 9. Samodostatnost u hrani i razvoj biogospodarstva
* SC 10. Održiva mobilnost
* SC 11. Digitalna tranzicija društva i gospodarstva

**RAZVOJNI SMJER 4.: Ravnomjeran regionalni razvoj**

Strateški ciljevi:

* SC 12. Razvoj potpomognutih područja i područja s razvojnim posebnostima
* SC 13. Jačanje regionalne konkurentnosti

Također, Nacionalnom razvojnom strategijom 2030. i odlukom nadležnog ministarstva definirana je izrada nacionalnih strateških dokumenata, programa i planova iz svih područja:

* Nacionalni plan razvoja poduzetništva Republike Hrvatske za razdoblje 2021. – 2030.
* Nacionalni plan za digitalnu transformaciju gospodarstva za razdoblje 2021.- 2027.
* Nacionalni plan poticanja inovacija Republike Hrvatske za razdoblje 2021. – 2029.
* Nacionalni plan za internacionalizaciju gospodarstva Republike Hrvatske za razdoblje 2021. – 2029.
* Plan gospodarenja otpadom Republike Hrvatske za razdoblje 2023. – 2028. – **rok izrade IV. kvartal 2022.**
* Nacionalni integrirani energetski i klimatski plan
* Višegodišnji program gradnje komunalnih vodnih građevina za razdoblje do 2030. godine – **rok izrade IV. kvartal 2021.**
* Strategija pametne specijalizacije od 2021. do 2029. godine – **rok izrade IV. kvartal 2021.**
* Strategija niskougljičnog razvoja Republike Hrvatske do 2030. s pogledom na 2050.
* Akcijski plan provedbe strategije niskougljičnog razvoja Republike Hrvatske za razdoblje od 2021. do 2025.
* Strategija zaštite prirode Republike Hrvatske
* Strategija energetskog razvoja Republike Hrvatske do 2030 s pogledom na 2050. godinu – donesena NN 25/2020
* Program energetske obnove zgrada sa statusom zaštićenog kulturnog dobra za razdoblje 2021. – 2030.
* Program energetske obnove zgrada javnog sektora za razdoblje 2021. – 2030.
* Program energetske obnove obiteljskih kuća za razdoblje 2021. – 2030.
* Program energetske obnove višestambenih zgrada za razdoblje 2021. – 2030.
* Program razvoja zelene infrastrukture u urbanim područjima za razdoblje 2021. – 2030.
* Program razvoja kružnog gospodarenja prostorom i zgradama za razdoblje 2021. – 2030.
* Strategija upravljanja državnom imovinom za razdoblje 2019.-2025.
* Nacionalni plan za razvoj javne uprave za razdoblje 2021.-2027.
* Strategija sprečavanja korupcije za razdoblje 2021. – 2030.
* Strategija poljoprivrede za razdoblje od 2020. do 2030. godine
* Strategija bioraznolikosti
* Strateški plan provedbe Zajedničke poljoprivredne politike za Republiku Hrvatsku za razdoblje 2021. – 2027.
* Nacionalni plan razvoja biciklističkog prometa
* Nacionalni plan razvoja širokopojasne infrastrukture za razdoblje 2021. – 2027.
* Nacionalni plan izjednačavanja mogućnosti osoba s invaliditetom za razdoblje od 2021. do 2027.
* Nacionalna strategija razvoja vatrogastva za razdoblje 2021.-2030.
* Nacionalni plan borbe protiv siromaštva i socijalne isključenosti za razdoblje od 2021. do 2027. – **rok izrade II. kvartal 2021.**
* Nacionalni plan razvoja socijalnih usluga za razdoblje od 2021. do 2027. godine
* Nacionalni plan za rad, zaštitu na radu i zapošljavanje za razdoblje od 2021. do 2027. godine i Akcijskog plana za provedbu Nacionalnog plana za rad, zaštitu na radu i zapošljavanje za razdoblje od 2021. do 2027. godine, za razdoblje od 2021.-2024.godine – **rok izrade III. kvartal 2021.**
* Strategija upravljanja rizicima od katastrofa do 2030. godine
* Nacionalni plan razvoja kulture od 2021. do 2027. godine
* Nacionalni plan regionalnoga razvoja za razdoblje 2021. – 2027.
* Nacionalni plan razvoja zdravstva za razdoblje od 2021. do 2027.
* Strategija razvoja održivog turizma do 2030.
* Nacionalni plan razvoja sustava obrazovanja za razdoblje od 2021. do 2027. godine – **rok izrade II. kvartal 2021.**
* Strategija demografske revitalizacije Republike Hrvatske
* Nacionalni plan za digitalnu transformaciju društva
* Nacionalni plan zaštite i promicanja ljudskih prava i suzbijanja diskriminacije za razdoblje od 2021. do 2027.
* Nacionalni plan za ravnopravnost spolova za razdoblje od 2021. do 2027. godine
* Nacionalni program športa za razdoblje 2019. – 2026.
* Nacionalni plan stvaranja poticajnog okruženja za razvoj civilnog društva 2021. – 2027.

Iako usvajanje nacionalne razvojne strategije nije preduvjet povlačenja europskog novca, već izrada kvalitetnih operativnih programa tj. akata strateškog planiranja koji će omogućiti provedbu EU fondova u razdoblju 2021.-2027. godine, zbog kašnjenja s izradom NRS-a, kasni se i s izradom navedenih programa i to Operativnog programa Konkurentnost i kohezija 2021.-2027. (OPKK); financiran iz Europskog fonda za regionalni razvoj i Kohezijskog fonda; Operativnog programa Učinkoviti ljudski potencijali 2021.– 2027. (OPULJP); financiran iz Europskog socijalnog fonda; te Integriranog teritorijalnog programa 2021. – 2027. (ITP); financiran iz Europskog fonda za regionalni razvoj, Kohezijskog fonda, te Fonda za pravednu tranziciju.

Trenutno, nadležno ministarstvo (MRRFEU) u postupku je strateške procjene utjecaja na okoliš Programa Konkurentnost i kohezija 2021. – 2027. i Integriranog teritorijalnog programa 2021.-2027. godine u okviru kojega će se od 17. svibnja do 16. lipnja 2022. godine provesti javna rasprava, te će javnosti na internetskim stranicama [www.strukturnifondovi.hr](http://www.strukturnifondovi.hr) biti dostupni na uvid sljedeći dokumenti: Strateška studija, Ne-tehnički sažetak Strateške studije i Nacrti prijedloga programa

U pogledu Plana razvoja Vukovarsko srijemske županije za razdoblje 2021.-2027. godine, isti je u postupku izrade iako je Odlukom o produljenju postojeće Razvojne strategije Vukovarsko-srijemske županije za razdoblje do 2020. godine produljeno trajanje iste do datuma donošenja Plana razvoja VSŽ za razdoblje od 2021.-2027. godine, a najkasnije do 31.12.2021. godine.

## 9. OKVIR ZA PRAĆENJE I VREDNOVANJE

Sukladno čl.12. Pravilnika o rokovima i postupcima praćenja i izvještavanja o provedbi akata strateškog planiranja od nacionalnog značaja i od značaja za jedinice lokalne i područne (regionalne) samouprave (NN 6/2019), Općina Nijemci obvezna je izraditi godišnje izvješće o provedbi plana razvoja jedinice lokalne samouprave.

Godišnje izvješće o provedbi plana razvoja jedinica lokalne i područne (regionalne) samouprave je izvješće o napretku u provedbi posebnih ciljeva i ostvarenju pokazatelja ishoda planova razvoja jedinica lokalne i područne (regionalne) samouprave, koje nositelj izrade plana razvoja podnosi predstavničkom tijelu jedinice lokalne ili područne (regionalne) samouprave godišnje. Sadržaj navedenog godišnjeg izvješća o provedbi plana razvoja, kao i detaljne tehničke i metodološke upute biti će utvrđene Priručnikom o strateškom planiranju koji još nije izrađen.

Zakon o sustavu strateškog planiranja i upravljanja razvojem utvrđuje sustav vrednovanja akata strateškog planiranja kao neovisne usporedbe i ocjene očekivanih i ostvarenih rezultata, ishoda i učinaka provedbe akata strateškog planiranja. Upravo rezultati, ishodi i učinci utvrđeni vrednovanjem provedbe akata strateškog planiranja predstavljaju temelj u daljnjim procesima strateškog planiranja.

Sukladno navedenom, Ministarstvo regionalnog razvoja i fondova EU donijelo je Pravilnik o provedbi postupaka vrednovanja akata strateškog planiranja kojim su propisana načela, kriteriji i standardi postupka vrednovanja.

Postupak vrednovanja primjenjuje se na dugoročne i srednjoročne akte strateškog planiranja, pa tako i na Strateški plan razvoja općine Nijemci. Sukladno čl. 22. Pravilnika, Općina Nijemci će primijeniti vrednovanje nakon provedbe (naknadno vrednovanje) koje će se provesti po završetku provedbe Strateškog plana razvoja općine Nijemci.

U postupku provedbe vrednovanja, primijeniti će se obavezni kriteriji vrednovanja i to:

* Važnost (relevantnost) – provjerava se jesu li ciljevi i prioriteti Strateškog plana razvoja utemeljeni na stvarnim potrebama i razvojnim potencijalima odnosno do koje mjere su ciljevi opravdani u odnosu na potrebe
* Djelotvornost (efektivnost) – uspoređuje se što je ostvareno u odnosu na planirano odnosno do koje mjere su ciljevi ostvareni te do koje mjere se očekuje da će se ostvariti
* Usklađenost (koherentnost) – uključuje unutarnju i vanjsku usklađenost Strateškog plana razvoja, odnosno logiku strategije; utvrđuje se jesu li odabrani prioriteti i mjere komplementarni i povezani; je li akt strateškog planiranja u skladu s relevantnim nacionalnim dokumentima. Vanjska usklađenost podrazumijeva usklađenost između ciljeva akta strateškog planiranja s ciljevima drugih javnih intervencija koje su s njim povezane. Unutarnja usklađenost podrazumijeva usklađenost ciljeva akta strateškog planiranja. Unutarnja povezanost implicira da postoji hijerarhija ciljeva, s time da hijerarhijski niži ciljevi logično doprinose ostvarenju viših ciljeva.

U svrhu vrednovanja uspješnosti provedbe Strateškog plana razvoja općine Nijemci koristiti će se tri vrste pokazatelja uspješnosti:

* Pokazatelj/indikator učinka: kvantitativni i kvalitativni mjerljivi podatak koji omogućuje praćenje, izvješćivanje i vrednovanje uspješnosti u postizanju utvrđenoga strateškog cilja
* Pokazatelj/indikator ishoda: kvantitativni i kvalitativni mjerljivi podatak koji omogućuje praćenje, izvješćivanje i vrednovanje uspješnosti u postizanju utvrđenog posebnog cilja
* Pokazatelj/indikator rezultata: kvantitativni i kvalitativni mjerljivi podatak koji omogućuje praćenje, izvješćivanje i vrednovanje uspješnosti u provedbi utvrđene mjere, projekta i aktivnosti

## PRILOG I Popis grafikona i tablica

*Grafikon 1: Ukupan broj stanovnika na području općine Nijemci po godinama*

*Grafikon 2: Dobna struktura stanovništva na području općine Nijemci*

*Grafikon 3: Prirodni prirast na području općine Nijemci u razdoblju 2011.-2018.*

*Grafikon 4: Broj tvrtki prema registriranoj djelatnosti na području općine u razdoblju 2017.-2020.*

*Grafikon 5: Kretanje broja zaposlenih u tvrtkama na području općine Nijemci u razdoblju 2017.-2020*

*Grafikon 6: Broj zaposlenih u tvrtkama na području općine Nijemci prema registriranoj djelatnosti*

*Grafikon 7: Kretanje broja nezaposlenih na području općine u razdoblju 2017.-2021.*

*Grafikon 8: Udio žena u ukupnoj nezaposlenosti na području općine Nijemci*

*Grafikon 9: Dobna struktura nezaposlenih osoba na području općine Nijemci*

*Grafikon 10: Obrazovna struktura nezaposlenih osoba na području općine Nijemci*

*Grafikon 11: Kretanje ukupnog broja zaposlenih po godinama na području općine Nijemci*

*Grafikon 12: Kretanje broja zaposlenih prema vrsti zaposlenja na području općine*

*Grafikon 13: Kretanje broja poljoprivrednih subjekata na području općine Nijemci*

*Grafikon 14: Poljoprivredno zemljište na području općine Nijemci prema vrsti uporabe*

*Grafikon 15: Broj životinja u uzgoju na području općine Nijemci 2015. i 2020. godine*

*Grafikon 16: Turistički dolasci i noćenja na području općine Nijemci u razdoblju 2017.-2021.*

*Grafikon 17: Kretanje ukupnog broja učenika po godinama u OŠ Ivan Kozarac*

*Grafikon 18: Kretanja prihoda i rashoda proračuna Općine Nijemci u razdoblju 2015.-2020.*

Tablica 1: Pokazatelji za izračun indeksa razvijenosti

Tablica 2: Broj osiguranika(zaposlenih) na području općine Nijemci

Tablica 3: Šume u privatnom vlasništvu

Tablica 4: Nerazvrstane ceste po naseljima

Tablica 5: Duljina vodoopskrbne mreže po naseljima

Tablica 6: Groblja na području općine Nijemci

Tablica 7: Količine i vrste prikupljenog otpada 2017.-2020. na području općine Nijemci

## PRILOG II Popis kratica i korišteni izvori podataka

|  |  |
| --- | --- |
| *PPUO* | *Prostorni plan uređenja općine* |
| *NRS 2030.* | *Nacionalna razvojna strategija 2030.* |
| *PGO* | *Plan gospodarenja otpadom* |
| *DZS* | *Državni zavod za statistiku* |
| *HGK* | *Hrvatska gospodarska komora* |
| *OK* | *Obrtnička komora* |
| *ŽK* | *Županijska komora* |
| *HZZ* | *Hrvatski zavod za zapošljavanje* |
| *HZMO* | *Hrvatski zavod za mirovinsko osiguranje* |
| *APPRRR* | *Agencija za plaćanja u poljoprivredi, ribarstvu i ruralnom razvoju* |
| *MINT* | *Ministarstvo turizma Republike Hrvatske* |
|  | *Ministarstvo uprave Republike Hrvatske* |
| *MZOIP* | *Ministarstvo zaštite okoliša i prirode Republike Hrvatske* |
|  | *Ministarstvo kulture Republike Hrvatske* |
| *MRRFEU* | *Ministarstvo regionalnog razvoja i fondova EU* |
| *HAOP* | *Hrvatska agencija za okoliš i prirodu* |
|  | *Hrvatski restauratorski zavod* |
| *ISZOP* | *Informacijski sustavi zaštite okoliša i prirode* |
| *JISMS* | *Jedinstveni informacijski sustav mineralnih sirovina* |
| *HTZ* | *Hrvatska turistička zajednica* |
| *VSŽ* | *Vukovarsko srijemska županija* |
| *ZPP BPŽ* | *Zavod za prostorno planiranje Vukovarsko srijemske županije* |
| *ŽUC* | *Županijska uprava za ceste* |
|  | *Hrvatske šume* |
|  | *Vodovod i kanalizacija d.o.o. Vinkovci* |
| *OŠ Ivan Kozarac* | *Osnovna škola Ivan Kozarac, Nijemci* |